ސަރުކާރުން ދޭ ޕެކޭޖުގެދަށުން ރިޒޯޓުތަކުގެ މުވައްޒިފުންގެ މުސާރަ ދެވޭނެ!: ރައީސް ޞާލިޙް\nއާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 20 ސިކުންތު\nކޮރޯނާ ވައިރަސްގެ ޙާލަތުން އަރައިގަތުމަށް ސަރުކާރުން ރިޒޯޓުތަކަށް ދޫކުރާ އެހީގެ ޕެކޭޖުގެ ދަށުން މުވައްޒިފުންނަށް ހަމަ މުސާރަ ދެވޭވަރުވާނެ ކަމަށް އުންމީދުކުރައްވާ ކަމަށް ރައީސް އިބްރާހީމް މުޙައްމަދު ޞާލިޙް ވިދާޅުވެއްޖެއެވެ.\nނޫސްވެރިންނަށް މައުލުމާތު ދެއްވަމުން ރައީސް ޞާލިޙް މިއަދު ވިދާޅުވީ އެހީގެ ޕެކޭޖަށް އެދި ހުށަހެޅުމުގެ ފުރުޞަތު އަންނަ ހަފްތާގައި ހުޅުވައިލައްވާނެ ކަމަށެވެ.\nރައީސް ޞާލިޙް ވިދާޅުވީ އެމެރިކާ ފަދަ ބޮޑެތި އިޤްޠިޞާދުތައް ކޮރޯނާ ވައިރަސް އަށް ތައްޔާރު ނުވާ ކަމަށާއި އެކަމަށް ތައްޔާރުވެފައިވާ އެއްވެސް ޤައުމެއް ދުނިޔޭގައި ނެތް ކަމަށެވެ. ކޮންމެ ޤައުމަކަށްވެސް ވަނީ ބޮޑެތި ދަތިތައް ކުރިމަތިވެފައި ކަމަށާއި ރާއްޖެ ފަދަ އިމްޕޯޓަށް ބަރޯސާވެފައިވާ ޤައުމަކަށް ކުރާނެ އަސަރު ބޮޑުވާނެ ކަމަށެވެ. ނަމަވެސް ބޭރު ފައިސާ އާއި އެހެން މައްސަލަތައް ހައްލުކުރަން މިހާރުވެސް މަސައްކަތްކުރެވެމުން އަންނަ ކަމަށެވެ.\nކޮވިޑް އިން އަރައިގަތުމަށް ވޯލްޑް ބޭންކުން މިހާރުވެސް 10 މިލިއަން ޑޮލަރު ދީފައިވާ ކަމަށާއި އެކުވެރި ޤައުމުތަކުގެ އެހީތެރިކަންވެސް ލިބެމުން އަންނަ ކަމަށް ވެސް ރައީސް އިބްރާހީމް މުޙައްމަދު ޞާލިޙް ވިދާޅުވިއެވެ.\nއާދީއްތަ ދުވަހުން ފެށިގެން ސަރުކާރު އޮފީސްތަށް ހުޅުއްވަން ރައީސް ނިންމަވައިފި\nމި އަހަރުގެ ބަޖެޓް އަލުން އެކުލަވާލައި އަންނަ އަހަރުގެ ބަޖެޓާބެހޭގޮތުން މަޝްވަރާކޮށްފި\nސަރުކާރުގެ އޮފީސްތައް މާދަމާ އާއި ބުރާސްފަތި ދުވަހު ނުހުޅުވަަނެ!\nކޮރޯނާގެ ޙާލަތު ބަދަލުކުރެވުނީ ޞިއްޙީ ޚިދުމަތްތެރިން، އިމުން ބޭރުންވެސް ކޮށްދިން މަސައްކަތުން!: ރައީސް ޞާލިޙް\nސަރުކާރުގެ އޮފީސްތަކާއި ކެފޭ ރެސްޓޯރަންޓްތައްވެސް މާދަމާ ހުޅުވަނީ!


SunOnline: Sarukaarun haradhu kudakoh 1 billion rufiyaa salaamaiy kuranee\nސަރުކާރުން ހަރަދުކުޑަކޮށް އެއް ބިލިއަން ރުފިޔާ ސަލާމަތްކުރަނީ\nއައިޝަތު ފަރީޙާ 12 Mar 2020, 13:20\nނޮވެމްބަރު 19، 2018: ރައީސް އިބްރާޙިމް މުހައްމަދު ސޯލިހުގެ ވަޒީރުންގެ މަޖިލީހުގެ ފުރަތަމަ ބައްދަލުވުން -- ފޮޓޯ/ ރައީސް އޮފީސް\nކޮރޯނާވައިރަހުން އަންނަ ދަތިކަމުން އަރައިގަތުމަށް ސަރުކާރުގެ ހަރަދުތައް ކުޑަކޮށްގެން ބަޖެޓުން އެއް ބިލިއަން ރުފިޔާ ސަލާމަތް ކުރަން ސަރުކާރުން ނިންމައިިފި އެވެ.\nކޮރޯނާވައިރަހާ ގުޅިގެން ރާއްޖޭގެ އެންމެ ބޮޑު ސިނާއަތް ފަތުރުވެރިކަން ވަނީ، 29.5 ޕަސެންޓް ދަށަށް ގޮސްފަ އެވެ. އެއާ އެކު، ދައުލަތުގެ އާމްދަނީ ވެސް ވަރަށް ބޮޑަށް މަދުވެގެން ދާނެ ކަމަށް ވަނީ ލަފާކުރެވިފަ އެވެ.\nއިގްތިސާދީ މި ހާލަތުގައި ސަރުކާރުން އަޅަމުން އަންނަ ފިޔަވަޅުތަކާ ގުޅޭ ގޮތުން ސުވާލުކުރުން، މިނިސްޓަރު އަލީ ވަހީދު މިއަދު "ސަން"އަށް ވިދާޅުވީ ޓޫރިޒަމް ސިނާއަތަށް ވަރަށް ބޮޑެތި ލޮޅުންތަކެއް މިވަގުތު އަންނަމުންދާ ކަމަށެވެ. އިގްތިސާދަށް ވެސް މިއީ ވަރަށް އުނދަގޫ ވަގުތެއް ކަމަށް މިނިސްޓަރު އަލީ ވިދާޅުވި އެވެ.\nއެކަމާ ގުޅިގެން ސަރުކާރުގެ ހަރަދުތައް ކުޑަކޮށް ބިލިއަނެއްހާ ރުފިޔާ ސަލާމަތް ކުރަން ރައީސް އިބްރާހިމް މުހައްމަދު ސޯލިހު އިރުޝާދު ދެއްވާފައިވާ ކަމަށް ވެސް މިނިސްޓަރު އަލީ ވިދާޅުވި އެވެ. އޭނާ ވިދާޅުވީ ހަރަދު ކުޑަކުރުމުގެ ތެރޭގައި ސަރުކާރުގެ މުވައްޒަފުން މަދުކުރުމާއި މުސާރަ ކުޑަކުރުން ފަދަ ކަންކަން ކުރުމަށް ސަރުކާރުން ނިންމާފައި ނުވާ ކަމަށެވެ.\n"މި މަދުކުރަނީ ސަރުކާރުގެ އެހެނިހެން ހަރަދުތައް. ދަތުރުގެ ހަރަދުތައް ކަހަލަ މިހެން ހުންނަ އިދާރީ ހަރަދުތައް މި މަދުކޮށްލަނީ. އެގޮތުން ގާތްގަނޑަކަށް ބިލިއަނެއްހާ ރުފިޔާ ސަލާމަތް ކުރެވޭ ގޮތަށް ހަރަދުތައް ކުޑަ މިކުރަނީ ސަރުކާރުގެ،" މިނިސްޓަރު އަލީ ވިދާޅުވި އެވެ. "އެއްވެސް މުވައްޒަފަކު ވައްކެއް ނުކުރާނެ. މުސާރަ ކުޑައެއް ނުކުރާނެ. މިއީ ރައީސްގެ ޑައިރެކްޝަން ދެއްވި ގޮތް،"\nޓްރެވަލް އެޖެންޓުންގެ ޖަމްއިއްޔާ (މަޓާޓޯ) އިން ހާމަކޮށްފައިވާ ގޮތުގައި ދުވާލެއްގެ މައްޗަށް 1،300 އަށް ވުރެ ގިނަ ބުކިންސް ދަނީ ކެންސަލްވަމުންނެވެ. މިނިސްޓްރިއިން ހާމަކޮށްފައިވާ ގޮތުގައި މިހާތަނަށް ކެންސަލްވި ބުކިންސްގެ އަދަދު ލައްކައަކަށް ވުރެ މައްށެވެ. އަދި ދައުލަތުގެ އާމްދަނީ އިން 700 މިލިއަނެއްހާ ރުފިޔާ މަދުވެފައިވާ ކަމަށް ތަފާސްހިސާބުތަކުން ދައްކަ އެވެ.\nއޭނާ ވިދާޅުވީ، ކޮރޯނާވައިރަހުގެ ސަބަބުން އިގްތިސާދަށް އަންނަ ލޮޅުންތަކުގައި އެންމެ އާދައިގެ ރައްޔިތު މީހާއަށް ގެއްލުން ކުޑަވާނެ ގޮތަށް ފިޔަވަޅުތައް އެޅުމަށް ސަރުކާރުން ނިންމާފައިވާ ކަމަށެވެ. އެގޮތުން، މިވަގުތު އިގްތިސާދާއި ވިޔަފާރިތަކަށް ސަޕޯޓް ކުރުމަށް ރާއްޖޭގައި ހުރި ބޭންކުތަކާއި، އެމްއެމްއޭ އަދި ސަރުކާރު ގުޅިގެން ކޮންޓިންޖެންސީ ފިޔަވަޅުތަކެއް އެޅުމަށް ނިންމާފައިވާ ކަމަށް މިނިސްޓަރު ވިދާޅުވި އެވެ.\n"އެގޮތުން ވިޔަފާރިތަކަށް އަޅުގަނޑުމެން މި ދަނޑިވަޅުގައި ސަޕޯޓް ކޮށްދޭނެ. އަޅުގަނޑުމެން އެކައްޗެއްގެ ގޮތުގައި، އެކަތިގަނޑެއްގެ ގޮތުގައި ކުރިއަށް ދާނީ މި ދަތި ވަގުތުގައި،" މިނިސްޓަރު ވިދާޅުވި އެވެ.\nޓޫރިޒަމް އިންޑަސްޓްރީގެ ބޭފުޅުން ވެސް މިވަގުތު ސަރުކާރުން އަޅަމުން އަންނަ ރައްކާތެރި ކަމުގެ ފިޔަވަޅުތަަކަށް ފުރިހަމައަށް ސަޕޯޓް ކުރައްވާ ކަމަށް ވެސް މިނިސްޓަރު ވިދާޅުވި އެވެ. އަދި ވިދާޅުވީ އިންޑަސްޓްރީ ވެސް އޮތީ ސަރުކާރަށް ސަޕޯޓްކޮށް ދޭން ކުރެވެން ހުރި ކަމެއް ކުރުމަށް ތައްޔާރަށް ކަމަށެވެ.\n"އިއްޔެ ޓޫރިޒަމްގެ މައި ޖަމްއިއްޔާތަކުގެ އެކްސްކޯއާ އަޅުގަނޑު ބައްދަލުކުރިން. އެ މީހުންގެ އެއްވެސް ދެކޮޅު ވެރިކަމެއް ނެތް. ފުރިހަމަޔަށް މި މެޝާތަކަށް ސަޕޯޓް ކުރައްވާ. މި ދަނޑިވަޅުގައި ގުޅިގެން އެންމެން އެކީގައި ކުރިއަށް ދިޔުމުގައި އެބޭފުޅުން ވެސް ތިއްބެވީ،" މިނިސްޓަރު ވިދާޅުވި އެވެ.\nމިނިސްޓަރު މިއަދު އެދިވަޑައިގެންނެވީ، ރިސޯޓްތަކުގެ މުވައްޒަފުން ވެސް މިވަގުތު ހާސްނުވުމަށެވެ. އަދި މަސައްކަތުގައި މާހައުލުގައި ސިއްހީ ގޮތުން އަޅަން ޖެހޭ ރައްކާތެރި ކަމުގެ ފިޔަވަޅު އަޅާތޯ އާއި މުވައްޒަފުންގެ ހައްގުތައް ކަށަވަރު ކުރޭތޯ މިނިސްޓްރީ އިން ބަލަމުންދާނެ ކަމަށް ވެސް މިނިސްޓަރު އަލީ ވިދާޅުވި އެވެ.\n"މިނިސްޓްރީގެ މުވައްޒަފުން އެ ތިބީ އެންމެ ބޮޑަށް އެފެކްޓްވި ރިސޯޓްތަކުގައި ގްރައުންޑުގައި. އެބޭފުޅުން އެ ގެންދަވަނީ ހުރިހާ ކަމެއް ބައްލަވަމުން. ރިސޯޓް މުވައްޒަފުންގެ ހައްގުތައް ސަރުކާރުން ކަށަވަރުކުރާނެ،" މިނިސްޓަރު އަލީ ވިދާޅުވި އެވެ. "ހެލްތު ޕްރޮފެޝަނަލުން ދޭ ލަފަޔާ އެއްގޮތަށް މުވައްޒަފުންގެ ސިއްހީ ރައްކާތެރިކަން ރިސޯޓްތަކުން ކަށަވަރު ކުރޭތޯ އަޅުގަނޑުމެން ބަލާނަން. އެއީ އަޅުގަނޑުމެން ފަރުވާކުޑަކުރާނެ ކަމެއް ނޫން،"\nއެގޮތުން، ބަންދުކުރުމަށް ފަހު ރިސޯޓްތައް އަލުން ހުޅުވީ ވެސް ސިއްހީ ދާއިރާގެ ބޭފުޅުން ކަށަވަރު ކުރަން ޖެހޭ ކަންކަން ކަށަވަރު ކުރުމަށް ފަހު ކަމަށް ވެސް މިނިސްޓަރު އަލީ ވިދާޅުވި އެވެ. އަދި ރިސޯޓްގައި ކަރަންޓީނުކޮށްފައިވާ ސަރަހައްދު އޮންނާނީ މުޅިން ވަކިކޮށްފައި ކަމަށާއި އެތަނުގައި އެކަހެރިކޮށްފައި ތިބޭ މީހުން އުސޫލުތަކާ އެއްގޮތަަށް އަމަލު ކުރޭތޯ އެޗްޕީއޭ އާއި ފުލުހުން އަދި ޓޫރިޒަމް މިނިސްޓްރީގެ އޮފިޝަލުން ބަދަލުން ގެންދާނެ ކަމަށް ވެސް، މިނިސްޓަރު ވިދާޅުވި އެވެ.\n"ރައްޔިތުންނާ މުވައްޒަފުންގެ ސިއްހަތަށް އަޅުގަނޑުމެން އެއްވެސް ޗާންސެއް ނުނަގާނެ،" މިނިސްޓަރު ވިދާޅުވި އެވެ.


ވަރުގަދަ ލަންކާ އަތުން ދިވެހި ޤައުމީ ޓީމް ބަލިވެއްޖެ ވަރުގަދަ ލަންކާ އަތުން ދިވެހި ޤައުމީ ޓީމް ބަލިވެއްޖެ\nވަރުގަދަ ލަންކާ އަތުން ދިވެހި ޤައުމީ ޓީމް ބަލިވެއްޖެ\nދިވެހިރާއްޖޭގެ ޤައުމީ ވޮލީބޯޅަ ޓީމާއި ސްރީލަންކާގެ ޤައުމީ ޓީމު ވާދަކުރި އެކުވެރިކަމުގެ މެޗުގެ ތެރެއިން / ފޮޓޯ : ރައީސް އޮފީސް\nދިވެހިރާއްޖޭގެ ޤައުމީ ވޮލީބޯޅަ ޓީމާއި ސްރީލަންކާގެ ޤައުމީ ޓީމު ވާދަކުރި އެކުވެރިކަމުގެ މެޗުން ދިވެހި ޓީމް ބަލިވެއްޖެއެވެ.\nސެންޓްރަލް ޒޯން ވޮލީބޯޅަ މުބާރާތަށް ތައްޔާރުވަމުން އަންނަ ޤައުމީ ވޮލީބޯޅަ ޓީމާއި ސްރީލަންކާގެ ޤައުމީ ޓީމް ކުޅުނު މެޗު ސްރީލަންކާގެ ޓީމުން ކާމިޔާބުކުރީ ތިން ސެޓު އެއް ސެޓުންނެވެ.\nމިމެޗު ބައްލަވާލެއްވުމަށް ރައީސުލްޖުމްހޫރިއްޔާ އިބްރާހިމް މުޙައްމަދު ސާލިހުވެސް ޒުވާނުންގެ މަރުކަޒަށް ވަޑައިގެންނެވިއެވެ. މީގެ އިތުރުން މި މެޗުގެ ޝަރަފްވެރި މެޙުމާނާއަކީ، އ.ދގެ ޒުވާނުންގެ ޚާއްސަ މަންދޫބު ޖަޔަތްމާ ވިކްރަމަނަޔަކެއެވެ. ސަރުކާރުގެ އިސްވެރިންނާއި ވޮލީގެ އާއިލާގެ ގިނަ އަދަދެއްގެ ބަޔަކު މި މެޗަށްވަނީ ހާޒިރުވެފައެވެ.\nމެޗުގެ ފުރަތަމަ ސެޓު ދިވެހި ޓީމުން ކާމިޔާބުކުރީ ފަންސަވީސް ވިހިންނެވެ. ދެވަނަ ސެޓު ފަނަރަ ފަންސަވީހުން ލަންކާ ޓީމް ކާމިޔާބުކުރިއިރު، ތިންވަނަ ސެޓު އެޓީމުން ކާމިޔާބުކުރީ ސޯޅަ ފަންސަވީހުންނެވެ. ގިނަ އަދަދެއްގެ ސަޕޯޓަރުން ހާޒިރުވި މި މެޗުގެ ހަތަރުވަނަ ސެޓު ފެނުނީ ވަރަށް ވާދަކޮށެވެ. ބާވީސް ބާވީހުން ދެ ޓީމް އެއްވަރުވެ މެޗުގެ ފޯރިގަދަވިއިރު، ފަހު ވަގުތު ލަންކާއިން މެޗު ކާމިޔާބުކުރީ ތޭވީސް ފަންސަވީހުން.ނެވެ މިއީ ސްރީލަންކާގެ ޤައުމީ ޓީމް ރާއްޖޭގެ ޤައުމީ ޓީމާއި ދެކޮޅަށް ކުޅުނު ދެވަނަ މެޗު. ފުރަތަމަ މެޗުން ދިވެހި ޓީމް ބަލިވީ ސީދާ ތިން ސެޓުންނެވެ.\nސްރީލަންކާގެ ޤައުމީ ޓީމް ރާއްޖޭގައި މި ކުޅޭ މެޗުތަކަކީ ސެންޓްރަލް ޒޯން ވޮލީބޯޅަ މުބާރާތުގެ ކުރިން ރާއްޖޭގެ ޓިމަށް ވާދަވެރި މެޗުތަކެއް ހޯދައިދެއްވުމަށް ޔޫތް މިނިސްޓަރ އަޙުމަދު މަޙުލޫފު ތަނަވަސްކޮށްދެއްވި ފުރުސަތެކެވެ.\nމިއީ ފަހުގެ ތާރީޚެއްގައި ޒުވާނުންގެ މަރުކަޒުގެ އިންޑޯ ހޯލަށް އެންމެ ގިނަ ސަޕޯޓަރުން ވަތް މެޗުކަންވެސް ފާހަގަކޮށްލެވެއެވެ.


Swimming Track Ge Aa Platform Aanmunah Hulhuvalaifi - Vaguthu\nސްވިމިން ގެ އާ ޕްލެޓްފޯމް\nމާލޭ އިރު ދެކުނު ފަރާތުގައި ޤާއިމުކޮށްފައިވާ ސްވިމިން ޓްރެކުގެ އާ ޕްލެޓްފޯމްގައި ހިމެނޭ ސިޑިބަރު އާންމުންނަށް ބޭނުންކުރެވޭ ގޮތަށް ހުޅުވާލައިފި އެވެ .\nސްވިމިންގ ޓްރެކް ސަރަހައްދުގައި ތަރައްގީކުރި ސިޑިބަރިއާއި ފާހަނާ އާއި ފެންވަރާނެ ވަސީލަތްތައް ގާއިމުކޮށްދިނުމުގެ މަސައްކަތް ކުރިޔަށްގެންދަނީ މާޒިޔާ ކޮންސްޓްރަކްޝަނާއި ހަވާލުކޮށްގެންނެވެ.\nމި މަސައްކަތް މާޒިޔާ ކޮންސްޓްރަކްޝަނާއި ހަވާލުކޮށްފައިވަނީ މިދިޔަ އަހަރު ޖޫން މަހުގެ 20 ގައެވެ. ޖުމްލަ 120 ދުވަހުގެ ތެރޭގައި މަސައްކަތް ނިންމަން އޭރު ހަވާލުކުރި ނަމަވެސް އީއައިއޭ ދިރާސާތަކެއް ކުރަން ޖެހުމާއި ގުޅިގެން މަސައްކަތްތައް މަޑުޖެހުނެވެ. އެއާއެކު ކަނޑައެޅި މުއްދަތަށް މަސައްކަތް ނިންމޭގޮތެއް ނުވިއެވެ.\nނަމަވެސް އެ ހުއްދަ ލިބުމާއެކު އެ މަސައްކަތް ބާރަށް ފެށިއެވެ. މިހާތަނަށް ނިމިފައިވާ މަސައްކަތްތަކުގެ ތެރެއިން ތަނުގެ ސިޑިބަރި މި ވަނީ އާންމުންނަށް ބޭނުންކުރެވޭ ގޮތަށް ހުޅުވާލާފައެވެ.\nކުޅިވަރާ ބެހޭ ވަޒީރު އަޙްމަދު މަޙްލޫފް ކުރެއްވި ޓްވީޓެއްގައި ވިދާޅުވީ ސްވިމިންގ ޓްރެކުގައި އާންމުންނަށް ބޭނުންކުރެވޭނެ ސިޑިބަރިއެއް ތަރައްގީކުރުމަކީ ރައީސުލްޖުމްހޫރިއްޔާ އިބްރާޙީމް މުޙައްމަދު ޞާލިޙުގެ ވައުދުފުޅެއް ކަމަށާއި، މިހާރު އެ މަސައްކަތް ނިންމައި ސިޑިބަރި އާންމުންނަށް ހުޅުވާލާފައިވާ ކަމަށެވެ.\nޒުވާނުންގެ މެދުގައި މަގުބޫލު ކަމެއް ކަމަށްވާ ޑައިވް ކުރާނެ ޕްލެޓްފޯމެއްވެސް އެ ތަނުގައި ހެދުމުގެ މަސައްކަތް ނިމުނުހާ އަވަހަށް އެތަންވެސް އާންމުންނަށް ހުޅުވާލާނެ ކަމަށް ކުޅިވަރާބެހޭ ވަޒީރު ވިދާޅުވިއެވެ،.\nBuildingaviewing platform in Swimming Track wasapromise of HEP @ibusolih & now it’s open to the public.\nWill open officially with the completion of diving platform soon.\nI thank president Sattar,Ismail & Exco of @MDVswim for their huge effort in completing this project.🏊🏻♀🇲🇻 pic.twitter.com/gp454XQlwc\n— Ahmed Mahloof (@AhmedMahloof) January 21, 2021\nމި ސަރަހައްދު ތަރައްގީކުރެވުމާއި އެކު ފެތުންތެރިންނަށް ބޮޑެތި ލުއިފަސޭހަތަކެއް ލިބިގެންދާނެ އެވެ. އަދި މުބާރާތްތައް ބާއްވާއިރު ވަރަށް ބޮޑުތަން ފަސޭހަވެގެންދާނެ އެވެ. މި ސަރަހައްދު އެއްކޮށް ތަރައްގީ ކުރެވުމާއި އެކު އަންހެން އަދި ފިރިހެން ފެތުންތެރިންނަށް ވަކިން ބޭނުން ކުރެވޭނެ ވަސީލަތް ސިޑިބަރި ދަށުގައި ޤާއިމުވެގެންދާނެ އެވެ.\nމީގެއިތުރުން އެސޯސިއޭޝަނުގެ އެކި ކަންކަމާއި ގުޅޭ ތަކެތިވެސް މި ސަރަހައްެދުގައި ރައްކާކުރެވިގެން ދާނެ އެވެ. ދަތި އުނދަގޫ ހާލަތެއްގައި މީގެކުރިން މި ސަރަހައްދުގައި މުބާރާތްތައް ބޭއްވި ނަމަވެސް އަލަށް ހެދި މި ޕްލެޓްފޯމް އާއެކު އެ މައްސަލަތަކަށް ބޮޑު ހައްލެއް ލިބިގެންދާނެ އެވެ.\nއެމެރިކާގެ ފެތުންތެރިޔާ މައިކަލް ފެލްޕްސް ޑިޕްރެޝަނަށް\nހުޅުމާލޭ ސްވިމިންގ ޕޫލް އާންމުންނަށް ހުޅުވާލަން ނިންމައިފި\nޖެނުއަރީ 21, 2021 13:10\nމޫދުއޮތީ ތަގަޔަރުވެފައި ތިޔަ އިމާރާތް ރީޗަސް ދެންވާނީ ކިހެނެއް\nޖެނުއަރީ 21, 2021 13:55\nތިވެސް ބުނޭ ޔާމީން ކުރަން ނިންމާފަހުރި ކަމެކޭ ؟\nތި ސްވިމިން ޓްރެކަށް ބޭނުންވަނީ އަންހެން އަދި ފިރިހެން ފެތުންތެރިންނަށް ވަކިން ބޭނުން ކުރެވޭނެ ވަސީލަތް ސިޑިބަރި ދަށުގައި ގާއިމް ކޮށް ދިނުމެއްނޫނެވެ. ޢެޔައްވުރެ މާ މުހިންމު ބޮޑެތި ކަންތައް އެބަހުއްޓެވެ. އެގޮތުން އަންހެނުން ފެތުމައް ވަކި ސްވިމިން ޓްރެކަކާއި ސިޑި ބަރިއެއް ތި ސރަހައްދުގައި ހެދިދާނެ އެވެ. އަދި އެ ޓްރެކް އާއި ސިޑި ބަރި ހުންނަން ޖެހޭނީ ފެންސް ޖަހާފައި ފިރިހެނުންނަށް އެސަރަހައްދަށް ނުވަދެވޭގޮތައް އަދި އެތަނުގައި ހިންގާ ހަރަކާތް ތައް ފިރިހެނުންނަށް ނުފެންނަ ގޮތަށެވެ، މިކަންތައް ކުރުމަށް ޖާގަ އެސަރަހައްދުގައި އެބައޮތެވެ. ޓްރެކާއި ޖެހިގެން ލޯންޗްތައް އަޅާފައިވާ ސަރަހައްުދު ހުސްކޮށް އިތުރު ޓްރެކެއް އެޅުމަށް ބޭނުން ކުރެވިދާނެ އެވެ.\nމިއީ ސައްތަ އިން ސައްތަ މުސްލިމް ގައުމަކަށްވާތީ މިއީ ކޮންމެހެން ކުރަންޖެހޭ ކަމެކެވ،ެ. އަންހެން ކަނބަލުން ޖިންސީ ފުރައްސާރަ އާއި ޖިންސީ ގޯނާ އިން ސަލަމަތް ކުރުަމަށް ކޮންމެހެން ކުރަންޖެހޭ ކަމެކެވެ. މިކޮމެންޓާއި ވަރަށް ގިނަ ބޭފުޅުން ދެކޮޅުހެދިއަސް ހަގީގަތްވާނީ ހަމަ ހަގީގަތަށެވެ. މިކަމުގެ ވަރަށް ރަނގަޅު މިސާލެއް ދަންނަވާލާނަމެވެ. މީގެ3އަހަރު ކުރިން އެއާޕޯޓުގައި ބައިނަލް އަގުވާމީ އަންހެނުން ގެ ދުވަސް ފާހަގަކުރަން ވަރަށް ފުރިހަމަ މިއުޒިކާއި ނެށުމުގެ ހުނަރު ދައްކަން ޝޯއެއް ބޭއްވި އެވެ. މިޝޯ އަކީ ހަމައެކަނި އަންހެނުންނަށް ޚާއްސަކުރެވުނު ޝޯއެކެވެ.6ޕޫޓް ގެ ފެންސް ޖަހާ މުޅި ސަރަހައްދު ބޭރައް ނުފެންނަ ގޮތައް ސަތަރިޖަހާ ބަންދުކޮށް ފިރިހެނުންނަށް ނުވަދެވޭގޮތައް ބޭއްވި މި ޝޯ ވެގެން ދިޔައީ ވަރަށް ތާރީކީ ފުރިހަމަ ޗޯ އަކަށެވެ.\nޖެނުއަރީ 21, 2021 18:26\nމީހަކު ކޮންމެ މަސައްކަތެއް ކުރިއަސް ފިޔާތޮށި ބައިގަޑަށް ހީވަނީ އެއީ ޔާމީނުގެ ކަމެކޭ ! މާލޭގެ މަޖީދީމަގުގައި އިންދާފައިހުރި ހުރިހާ ފެންފޯށްރުއްތަށް ކަޑާ ތިރިކުރީ ޔާމީނޭ ލިޔަން ނުކެރެނީ ގަޓްނެތީމަ ! ގެއެއްގެ ތެރޭގައި އަންމާފޮތެއް އޮތަސް އެއީ ސިހުރު ހަދާ ގެއެކޭކިޔާފަ އެގޭ ވެރިން ހައްޔަރު ކުރީ ޔާމީނޭ ކިޔަން ނުކެރެނީ ތިބައިގަޑުގެ ގަޓު ނެތީމަ ! މިހާރު ރީތި ގޮތެއްވެއްޖެނު؟ ދެން އަތްޖަހާ !


Kaizeen Ge Aa Tiktok Video Eh,Kamudheytha? - Vaguthu\nކައިޒީންގެ އާ ޓިކްޓޮކް ވީޑިއޯއެއް، ކަމުދޭތަ؟\n1 މަސް ކުރިން ( ޑިސެމްބަރު 6, 2020 )\nކައިޒީންގެ ޓީކްޓޯކް ވީޑިއޯއެއްގެ ސްކްރީންޝޮޓެއް\nރާއްޖޭގެ މަޝްހޫރު މޮޑެލް ކައިޒީން ޓިކްޓޮކްއަށް ވަން ހަބަރު ވެގެން ދިޔައީ ދިވެހިން ކެކިގެން ދިޔަ ހަބަރަަކަށެވެ. ހާއްސަކޮށް އޭނާގެ ފޭނުންނަށް މިކަން ވެފައިވަނީ އުފާވެރި ހަބަރަކަށެވެ.\nކައިޒީންގެ ފުރަތަމަ ޓިކްޓޮކް ވީޑިއޯއަކީ އޭނާ ހުޅުމާލޭގައި ނަގާފައިވާ ފޮޓޯޝޫޓެއްގެ ތެރެއިން ނަގާފައިވާ ވީޑިއޯއެކެވެ.\nއެ ވީޑިއޯގައި އޭނާާ ފެނިގެން ގޮސްފައިވަނީ އެނިމަލް ޕްރިން ޖަމްޕްސޫޓެއްގައެވެ. އެ ވީޑިއޯއާއެކު އޭނާ ޓިކްޓޮކް ބޭނުން ކުރަން ފެށިކަން ވަނީ ހާމަކޮށްފައެވެ.\nއޭނާ އާއްމު ކުރި ފުރަތަމަ ދެ ވީޑިއޯގެ ތެރެއިން އެެއް ވީޑިއޯއަށް 349،200 އަށް ވުރެ ގިނަ ވިއުޒް ވަނީ ލިބިފައެެވެ. އަދި އަނެއް ވީޑިއޯއަށް 108،000 ވިއުޒް ލިބުނެވެ.\nއޭނާގެ މީގެ ހަތަރު ދުވަސް ކުރިންވެސް ވަނީ ޓިކްޓޮކް ވީޑިއޯއެއް އާއްމުކޮށްފައެވެ. އެ ވީޑިއޯއަށް 3000 އަށްވުރެ ގިނަ ލައިކްސް ލިބުނުއިރު، 113 ކޮމެންޓްސް އާއި 592 ޝެއާ މިއަދު މެންދުރާއި ހަމައަށް ވަނީ ލިބިފައެވެ. އަދި އެ ވީޑިއޯއަށް މިހާތަނަށް 63،000 ވިއުސް ވަނީ ލިބިފައެވެ.\nކައިޒީން ޓިކްޓޮކްއާ ގުޅުނު އިރު، ރާއްޖޭގެ މަޝްހޫރު ފިލްމީ ބައެއް ތަރިން ވެސް ޓިކްޓޮކްގައި އެކައުންޓް ހުޅުވާފައިވެއެވެ. ކައިޒީންގެ ޓިކްޓޮކް އެކައުންޓުގައި މިހާތަނަށް 14،500 ފޮލޯވަރުން އެބަތިއްބެވެ.\nޑިސެމްބަރު 6, 2020 15:20\nއޮރިޔާމުން އުޅުން އެއީ ރަނގަޅު ކަމެއް ނޫން\nޑިސެމްބަރު 6, 2020 15:22\nކަމުނުދޭ. ބޮޑަށް ހީވަނީ ފޫކޮޅު އިށްތިހާރު ކުރަން އުޅޭހެން.\nޑިސެމްބަރު 6, 2020 15:39\nހިގަން ނޭނގޭކަން ފާހަގަ ކޮށްލެވޭ\nޑިސެމްބަރު 6, 2020 16:46\n"އެދުވަހަކީ، ތިމަން އިލާހު، ޖަހަންނަމައަށް، ކަލޭ ފުރިއްޖެހޭ ވަޙީ ކުރައްވާނޭ ދުވަހެވެ. އަދި އެ ޖަހަންނަމަ، ދެން އިތުރަށް ނެތްތޯޯއޭ ދަންނަވާނޭ ދުވަހެވެ." (ސޫރަތުލް ޤާފު 30)\nމަރަކީ ވަރަށް ކައިރީގައި ވާ ކަމެއް.. އެއީ ޙަޤީޤަތެއް.. ޔަޤީނުންވެސް ވާނޭ ކަމެއް..\nޑިސެމްބަރު 6, 2020 16:52\nޢޭނަ މޭކަޕް އާ ނުލާ އެހާ ހިތް ކަތިލާފަދަ ގޮތެއް ނުހުރެއެވެ ރީއްޗެއްވެސް ނޫނެވެ ބާބީ ޑޯލްއެއްހެން ސަޅި މޭކަޕެއް ކޮށްފަ ނިވާ ކަން ކުޑަ ފިރިހެނުންގެ ނިދާފައިވާ އިހްސާސް ހޭލައްވާފަދަ ހެދުމެއްލީމަ ދެން ހީވާނީ ސަހަރޯޔޭ\nޑިސެމްބަރު 7, 2020 08:47\nއަމިއްލައަށް ހިފަހައްޓައި ނުލެވޭ އިހްސާސްތައް ފިރިހެނުންގެ ވީކް ސްޕޮޓް.\nޑިސެމްބަރު 6, 2020 17:01\nކައިޒީން ބުނެފައިވޭ ތިމަންނާ ނަމާދުކުރަމޯ؟ގަބޫލުކުރަން ވަރަށްދަތި...އިސްލާމްދީނުގައި މޮޑެލް ކުރަން ހުއްދައެއްނޫން މިކަން ނޭގެނީބާ މީނާއަށް\nޑިސެމްބަރު 6, 2020 18:04\nއޮރިޔާންވެ ނިވާކަން ކުޑަވި ވަރަކަށް ވިއުސް ގިނަ ވާނެ. އިންސާނާގެ އެންމެ ގަތުގައި ވަނީ މަރު. މަރު އައިސް ބައްދަލު ކުރާނީ ކޮން ވަގުތަކު ކަމެއް ނޭންގޭ. ތައުބާ ނުވެ ހުއްޓާ މަރުވެއްޖެ ނަމަ ނަރަކަ. ކައްވަޅުގައި ޓިކްޓޮކް ކުޅެވިދާނެބާ\nޑިސެމްބަރު 6, 2020 18:05\nމީހުން ލޯބިވާ ގޮތަށް އުޅެން ދަސްކު ރޭ. މީހުންގެ މަލާމާތާއި ފު ރައްސާ ރަ ލިބޭގޮތަށް އުޅުމަކީ އަމިއްލައަށް ތިމާގެ ޤަދަ ރު ނަގާލާ ފަޟީހަތްވުން.. ދިވެއްސެއް ވެއްޖެއްޔާ ހުންނަންވާނީ އިސްލާމް. ބޭ ރުފުށުން އެއީ މުސްލިމެންކަން އެނގެން ޖެހޭނެ.\nހަނދާންކު ރާށޭ. އަންހެނާގެ އަބު ރާއި އިއްފަތްތެ ރިކަަމަކީ އެ ގެއްލިއްޖެއްޔާ ދެން ދުނިޔޭގެ ހު ރިހާ ޤާނޫނެއް އެއްކޮއްގެންވެސް އަނބު ރާ ނުލިބޭނެ އެއްޗެއްކަން.\nމީ މުސްލިމުންގެ ބިން. މި ތަނުގާ އުޅޭނީ މުސްލިމުން އުޅޭހެން. ޝައިޠާނާގެ ފިޔަވަޅުުތަކަށް ހިނގާ އެ އިސްތިހާ ރުކު ރާ މީހުންނަށް މި ބިމުން ޖާގަ ދެވިގެން ނުވާނެ.\nޑިސެމްބަރު 6, 2020 18:52\nމީޓަރު ހެސްކިޔާފަ އެބުރޭނެ...ފާފަ ބިލް ވަރަށް ބޮޑުވާނެ...އެހެން މީހުން ގެބިލް ވެސް ދައްކަން ޖެހޭނީ ކައިޒީން...އެދުވަހުން އިންސްޓޯލް މެންޓް އަދި ޑިސް ކައުންޓެއްވެސް ނުލިބޭ ނެ ކަންނޭގެ.....ކައި އަށް ވިސްނޭ ތަމީ ބުނާ އެއްޗެއް؟\nޑިސެމްބަރު 6, 2020 19:34\nހޮޔޮނުވާނެ ބަ ރަހަނާ ހާލުގަ ތިޔަވައްތަ ރައް އުޅޭ މީހުންގެ ވާހަކަ ނުޖަހަބަލަ\nޑިސެމްބަރު 6, 2020 19:45\nނޫހުގައި ތިޖަހާ ހަބަރު އޭނާ ޓިކްޓޮކަށް ފޮނުވައިގެން ދެން ވެރިފފައިވާނީ.\nއޭނާ އަރާފައި ހުރީ އިސްކޮޅައި ނުގުޅޭ ބޮޑު ޗައްޕަލަކަށް.\nޑިސެމްބަރު 6, 2020 20:20\nދިވެހި އަންހެނުން ވަރަށް ރުޅިއަންނާނެ ކައި ދެކެ. އެއީ އެމީހުންގެ ފިރިންވެސް ތިބެނީ ކައިއަށް މޮޔަވެފަ\nޑިސެމްބަރު 6, 2020 20:22\nވަގުތު ނޫހުގެ މީހުން ވެސް ފާފަވެރިވާނެ އޮރިޔާން ދައްކަން އުޅޭ އަންހެނުން އިސްތިހާރުކޮށްދޭ ނަމަ. ނޫސްވެރިއަކަށް ވީތީ އެމީހެއްގެ މައްޗަށް ގަލަން އުފުއްލިގެންނެއް ނުވެ.\n"ހަމަކަށަވަރުން، إيمان ވި މީހުންގެ ތެރޭގައި ހުތުރުކަންބޮޑު ފާފައިގެ ވާހަކައާއި، عمل، ފެތުރިގެންދިއުމަށް ލޯބިކުރާމީހުން (ދަންނާށެވެ!) ދުނިޔެއާއި آخرة ގައި ވޭންދެނިވި عذاب އެމީހުންނަށް ހުށްޓެވެ. اللَّه ދެނެވޮޑިގެންވެތެވެ. އަދި ތިޔަބައިމީހުންނަކަށް ނޭނގެތެވެ." ( ނޫރު ސޫރަތުގެ 19 ވަނަ އާޔަތުގެ ދިވެހި ތަރުޖަމާ)\nޑިސެމްބަރު 6, 2020 20:49\nތީ ރާނބާ އަސްދޫޏެތްތަ މާކައް ރީއްޗެއް ނޫން\nޑިސެމްބަރު 6, 2020 21:21\nމިއީ އަސްލު ކިހިނެއްވާ މީހެއް ހާއްސައެހީއަށް ބޭނުންވާ މީހެއްތަ އަސްލު ކޮބާ މީނަ ކަމެއްކުރާއިރަށް ނޫސްގައި ޖަހާތީ މިއަހައިލީ\nޑިސެމްބަރު 6, 2020 21:38\nމީ އަންހެނުންނައްހު ރި ހުތު ރެއް...\nޑިސެމްބަރު 6, 2020 22:45\nއަރަބި ޅެންވެރިޔަކު ކިިޔުއްވާފައި ވެޔޭ\n"ރީތިކަމަކީ ރީތި ޢިލްމާއި (ދީނުގެ ޢިލްމާއި) ރީިތި އުޅުމޭ. ރީިތި ޢިލްމާއި ރީތި އުޅުންވެރިކަން ނެތް މީހާގެ ރީތިކަމުގެ މިސާލަކީ ކުއްތާއެއްގެ ކަރުގާ އޮންނަ އަގުމާތް ރަންބަންދުގެ މިސާލެވެ."\nމީގާ އިތުރު ޝަރަހަޔަކަށް ދާންޖެހޭ ތަންކޮޅަކީ ތިމާގެ ކިބައިގާ ބޭރުފުށުގެ ރީތިކަން ހުރެމެވެސް އޭނާގެ ކިބައިގާ ތައުހީދުގެ ބިިންގާ އެޅިފައި ނެތް މީހަކަށް ވަންޏާ އެމީހަކު ދުނިޔެމަތީގާ ކުރި ހުރިހާކަމެއް ބާޠިލްވެ ޤިޔާމަތްދުވަހު ކަލާނގެ ކޯފާޔާ ޢަޒާބަށް ހުށަހެޅި ނަރަކައިގެ ވޭންދެނިވި ޢަޒާބު ހައްޤުވާނޭ މީހެކޭ.މީ މާތް ކަލާނގެ ވަޢުދުފުޅެއް.\nއަންހެނާގެ ޒީނަތްތެރިކަން ހަލާލު ނޫންގޮތުގާ ފާޅުކޮށް ދުނިޔަވީ ކުޑަ އަގަކަށް ތިމާގެ ހަށިގަނޑު ސޯސަލް މީޑިޔާއާއި އެހެނިހެން ފްލެޓްފޯމްތަކުގާ އިސްތިހާރުކުރަމުން ދާއިރު ކަލާނގެ ކޯފާޔަށް ބިރުވެތިވެލައްވާ. ތިޔަހުރި ދެއްކުންތެރިކަމަކީ ވެސް ޝިރުކުގެ ވައްތަަރެކޭ. ތައުހީދާ ޝިރުކުވެސް ދަސްކުރާށޭ. ދަންނަންވާނޭ. އެއީ މުސްލިމުންގެ ފުރަތަމަ ފިލާވަޅޭ.\nމިވައްތަރު އަންހެނުންގެ ވާހައިން ރަސޫލާ صلي لله عليه وسلم ވަނީ މީގެ 1400 އަހަރުކުރިން އުންމަތަށް އިންޒާރު ދެއްވާފާ.އަދި އެއީ ސުވަރުގެ ނުވަންނާނޭ ބަޔަކު ކަމާ ސުވަރުގޭގެ ވަސްވެސް ނުލިބޭނޭ ބަޔަކުކަމަށް ނަޒީރު ދެއްވާފާ.\nޑިސެމްބަރު 7, 2020 08:51\nޝައިތާނާގެ އަވާގައި ނުޖެހުނު މީހެއް.. ނަމަވެސް އަންހެނުންގެ އަވައިގައި ޖެހި ހަލާކު ވެގެން ދާނެކަމަށް އަންގަވާފައި ވާކަން އެއީ ވަރައް ބޮޑު ތެދެއްކަން އެނގިގެންދޭ..\nޑިސެމްބަރު 20, 2020 18:24\nކައީގެ ތިޔަ ހުރި ..... ބޭނުން ފެނާނުލާ ދިރުވާލަން.


Mathee Saanavee Gaumee Gadha 10eh Gai GDh. Atoll Education Centre Ge2Dharivaraku މަތީ ސާނަވީ ޤައުމީ ގަދަ 10އެއްގައި ގދ. އަތޮޅުތަޢުލީމީ މަރުކަޒުގެ ދެ ދަރިވަރަކު – Huvadhoo News Mathee Saanavee Gaumee Gadha 10eh Gai GDh. Atoll Education Centre Ge2Dharivaraku Huvadhoo News\nމަތީ ސާނަވީ ޤައުމީ ގަދަ 10އެއްގައި ގދ. އަތޮޅުތަޢުލީމީ މަރުކަޒުގެ ދެ ދަރިވަރަކު\nމަތީ ސާނަވީ ޤައުމީ ގަދަ 10އެއްގައި ހިމެނުނު ގދ. އަތޮޅު ތަޢުލީމީ މަރުކަޒުގެ ދެދަރިވަރުން- ފޮޓޯ: ގދ. އަތޮޅު ތަޢުލީމީ މަރުކަޒު\n2019 ވަނަ އަހަރު މަތީ ސާނަވި އިމްތިހާނުގައި ބައިވެރިވެ، ޤައުމީ ގަދަ 10އެއްގެ މިންގަނޑުތަކާއި އެއްވަރަށް ފާސްވެ، ގދ. ތިނަދޫގައި ހުންނަ ގދ. އަތޮޅު ތަޢުލީމީ މަރުކަޒުން އޭލެވެލް ނިންމި ދެ ދަރިވަރަކު މަތީ ސާނަވީ ޤައުމީ ގަދަ 10 އެއްގައި ހިމެނިއްޖެއެވެ.\n2019 ވަނަ އަހަރު ގދ. އަތޮޅު ތަޢުލީމީ މަރުކަޒުން އޭ ލެވެލް ކިޔެވުން ނިންމައި މަތީ ސާނަވީ އިމްތިހާނުގައި ބައިވެރިވި ދެދަރިވަރަކު، މަތީ ސާނަވީ ޤައުމީ ގަދަ 10އެއްގައި ވަނީ ހިމެނިފައެވެ.\nގަދަ 10އެއްގައި ހިމެނިފައިވާ2ދަރިވަރުންނަކީ، އަޙްމަދު ދާނިޝް ޝަމީމް, ފިނި، ގދ. ތިނަދޫ އަދި އައިޝަތު އަމްނާ ރަޝީދު، ކާމިޔާބު، ގދ. ތިނަދޫ އެވެ. އަޙްމަދު ދާނިޝް ޝަމީމް، ޤައުމީ ގަދަ 10އެއްގެ9ވަނައިގައި ހިމެނިފައިވާއިރު، އައިޝަތު އަމްނާ ރަޝީދު ހިމެނިފައިވަނީ ޤައުމީ ގަދަ10އެއްގެ 10 ވަނައިގައެވެ.\nފާއިތުވީ އަހަރުތަކުގައިވެސް، ޤައުމީ ގަދަ 10 އެއްގައި ގދ، އަތޮޅު ތަޢުލީމީ މަރުކަޒުގެ ދަރިވަރުން މަތީ ސާނަވީ އިމްތިހާނުން އަދި ސާނަވީ އިމްތިހާނުން ޤައުމީ ގަދަ 10އެއްގައި ހިމެނިފައިވެއެވެ.\nމިހިގާ 2021 ވަނަ އަހަރު ސާނަވީ އިމްތިހާނު ހެދި ދަރިވަރުންގެ ނަތީއްޖާ މިހާރު ލިބިފައިވާއިރު، ތަޢުލީމީ މަރުކަޒުން މަޢުލޫމާތު ދީފައިވާ ގޮތުގައި ސާނަވީ އިމްތިހާނުގެ ޤައުމީ ގަދަ 10އެއްގައި ހިމެނުމަށް ފާސްވާންޖެހޭ މިންވަރަށް ފާސްވެ އެ ސްކޫލުގެ 18 ދަރިވަރަކު، ޤައުމީ ގަދަ 10އެއްގައި ހިމެނުގެ އުއްމީދު އެބަ އޮތް ކަމަށެވެ. މިއީ ފާއިތުވި އަހަރުތަކާއި އަޅާބަލާއިރު، ވަރަށްބޮޑު ކުރިއެރުމެއްގެ ގޮތުގައި އެސްކޫލުން މަޢުލޫމާތު ދެއެވެ.\nގދ. އަތޮޅު ތަޢުލީމީ މަރުކަޒުގެ މިދެދަރިވަރުން ހޯދި ފަޚުރުވެރި ކާމިޔާބީ ފާހަގަކޮށް، ހުވަދޫ ނިއުސް ޓީމްގެ ފަރާތުން މަރުޙަބާ ކިޔަމެވެ.


Balaaverikamugai 1 aharuves fennaany3aharuge gothugai!: Raees Yameen | ThePress\nބަލާވެރިކަމުގައި 1 އަހަރުވެސް ފެންނާނީ3އަހަރުގެ ގޮތުގައި!: ރައީސް ޔާމީން\nމިރޭ ޕީޕީއެމް ކޮންގްރެސް އިން ކާނިވާގައި ބޭއްވި 'ދަވާލައިފި' ބައްދަލުވުުގައި ރައީސް ޔާމީން (މ) ބައިވެރިވެވަޑައިގަންނަވަނީ\nބަލާވެރިކަމެއްގައި ތިބޭ އިރު 1 އަހަރުވެސް އިހުސާސް ކުރެވޭނީ3އަހަރުގެ ގޮތުގައި ކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެއެވެ.\nސަރުކާރު ޒިންމާދާރު ކުރުމަށް އިދިކޮޅު ކޯލިޝަނުން "ދަވާލައިފި" ގެ ނަމުގައި މިރޭ ކާނިވާ ސަރަހައްދުގައި ބޭއްވި އެއްވުމުގައި ބައިވެރިވެ ވަޑައިގެން ރައީސް ޔާމީން ވިދާޅުވީ، ބަލާވެރިކަމެއްގައި ތިބޭ އިރު 1 އަހަރުވެސް އިހުސާސް ކުރެވޭނީ3އަހަރުގެ ގޮތުގައި ކަމަށެވެ. ރައީސް ޔާމީނު އިޝާރާތް ކުރެއްވީ ހިނގަމުން މިދާ ރައީސް އިބްރާހިމް މުހައްމަދު ސޯލިހުގެ ސަރުކާރަށެވެ. ހަމަ އެއާއެކު ޔާމީން ވިދާޅުވީ، "އުފާވެރިކަމުގެ ނިއުމަތްތަކުގައި ތިބެފައި، އެ ނިއުމަތްތައް ބީވެގެން ދާއިރު ވެސް ކޮށްގެން މިތިބެނީ ކޮންކަހަލަ ކަމެއް ކަމެއް ވެސް ނުވިސްނޭ" ކަމަށެވެ. އެކަމުގައި ޔާމީން އިޝާރާތް ކުރެއްވީ، ރައީސް ޔާމީނުގެ ވެރިކަމުގެ ދައުރަށެވެ.\nރައީސް ޔާމީން ވިދާޅުވީ، ﷲގެ ވަހީބަސްފުޅުން ލިބިވަޑައިގަންނަވާ އިރުޝާދަކީ ނިއުމަތްތަކަށް ޝުކުރު ކުރުން ކަމަށެވެ. ޝުކުރު ނުކޮށް އެ ނިއުމަތްތަކަށް ފުރަގަސްވދީ، އޭގެ އަގުވަޒަން ނުކުރެވޭނަމަ، އެ ނިއުމަތްތައް ބީވެގެން ހިނގައިދާނެ ކަމަށާއި، އެ ނިއުމަތްތައް އަނބުރާ އިއާދަ ކުރުމަކީ ފަސޭހަ ކަމަކަށް ނުވާނެ ކަމަށެވެ.\nރައީސް ޔާމީނުގެ ވެރިކަމަކީ "ނިއުމަތެއް" ގެ ގޮތުގައި ސިފަކުރައްވަމުން އެމަނިކުފާނު ވަނީ، ރައީސް އިބްރާހިމް މުހައްމަދު ސޯލިހްގެ ސަރުކާރަށް ފާޑު ވިދާޅުވެ، ރައީސް ސޯލިހްގެ ވެރިކަމަކީ "ބަލާވެރިކަމެއް" ކަމަށް ވިދާޅުވެފައެވެ.\nމި ސަރުކާރުގެ މަޝްރޫއުތައް ލަސް ކަމަށް ވިދާޅުވެ، ސަރުކާރަށް [މަލާމާތް] ކުރައްވަމުން ރައީސް ޔާމީން ވިދާޅުވީ، މި ވެރިކަމަށް މިހާރު އެއް އަހަރު ވުމާއި ގާތްވެފައިވާ އިރު، "ރައީސް އޮފީސް ކަލަންޑަރުން 100 ދުވަސް ވީހެން ވެސް" ހީފުޅު ނުވާ ކަމަށެވެ. އެމަނިކުފާނު މިހެން ވިދާޅުވީ، މި ސަރުކާރު ވެރިކަމަށް އައުމުގެ ކުރިން ވީ 100 ދުވަހުގެ ވައުދުތައް ނުފުއްދޭކަމަށް ވިދާޅުވަމުންނެވެ. ރަޢީސް ޔާމީން ވިދާޅުވީ، ރައްޔިތުން އުފުލަނީ ބުރަ ކަމަށާއި، ބަރުދާސް ކުރަނީ ހިތްދަތިކަން ކަމަށެވެ.\nޕީޕީއެމް އާއި ޕީއެންސީގެ އާންމު ބައެއް މެންބަރުންނާއެކު މިރޭ ކާނިވާ ސަރަހައްދުގައި ބޭއްވި އެއްވުމުގައި ޔާމީން ވަނީ ހިނގަމުންދާ ސަރުކާރަށް ވަރަށް ބޮޑަށް ފާޑު ވިދާޅުވެ މަލާމާތއ ކުރައްވާފައެވެ.\nހަބަރު އަބްދުއްރަހީމް އަބްދުﷲ ޔާމީން ޕީޕީއެމް


Council thakuge dhauru5aharah badhal kuran Majileehun faas koffi | Mihaaru\nރައްޔިތުންގެ މަޖިލިހުގެ ޖަލްސާއެއްގައި މެމްބަރުން ބައިވެރިވަޑައިގަންނަވަނީ. --- ފޮޓޯ: މަޖިލިސް\nކައުންސިލްތަކުގެ ދައުރު ފަސް އަހަރަށް ބަދަލުކުރަން ފާސްކޮށްފި\n03 ޑިސެމްބަރ 2019 - 15:03 8 comments\nމަޖިލިހުގެ ހިތަދޫ އުތުރު ދާއިރާގެ އެމްޑީޕީ މެމްބަރު މުހައްމަދު އަސްލަމް ހުށަހެޅުއްވި ބިލް ފާސްކުރީ ވޯޓުގައި ބައިވެރިވެވަޑައިގެންނެވި 69 މެމްބަރުންގެ އިއްތިފާގުންނެވެ.\nބިލް މަޖިލިހުން ފާސްކުރީ އެއަށް އިތުރު ދެ އިސްލާހެއް ވެސް ލައިގެންނެވެ.\nގާނޫނުއަސާސީ އަށް ބަދަލު ގެންނަން މަޖިލިހުން ފާސްކުރި އިރު، ކައުންސިލްތަކަށް ބޮޑެތި ބާރުތަކެއް ދީ ލާމަރުކަޒީ ގާނޫނު އިސްލާހު ކުރަން ރައްޔިތުންގެ މަޖިލީހަށް ސަރުކާރުން ވަނީ ބިލެއް ވެސް ހުށަހަޅައިފަ އެވެ. މަޖިލިހުގެ ލާމަރުކަޒީ ކޮމިޓީން އެ ބިލް ދިރާސާކޮށް މިހާރު ވަނީ ތަޅުމަށް ވެސް ފޮނުވައިފަ އެވެ.\nމިހާރު ކަނޑައަޅާފައިވާ ގޮތުން ކައުންސިލްތަކުގެ ދައުރަކީ ތިން އަހަރެވެ. ގާނޫނުއަސާސީއަށް ގެނައި އާ ބަދަލު ތަސްދީގުކޮށްފި ނަމަ، ކައުންސިލްތައް ދެން އިންތިހާބު ކުރާނީ ފަސް އަހަރަށެވެ.\nކައުންސިލްތަކުގެ އިހްތިސާސްގައި ނުހިމެނޭ ބިމާއި ފަޅާއި ފަރުގެ ސަރަހައްދުތަކުގެ ކުލީގެ 40 ޕަސެންޓަށް ވާ ފައިސާ، ފިސްކަލް ފޯމިއުލާއެއްގެ ދަށުން ހުރިހާ ކައުންސިލްތަކަށް ބެހިގެންދާ ގޮތަށް ހަމަޖައްސަން ވެސް ބިލްގައިވެ އެވެ.\nއަންނަ އަހަރުގެ ބަޖެޓްގައި ކައުންސިލްތަކަށް ދޭނެ މިންވަރެއް ކަމަށް ކަނޑައަޅާފައި ވަނީ 1.6 ބިލިއަން ރުފިޔާ އެވެ.\nއިތުރު ލިޔުންތައް ކައުންސިލް އިދާރާ ދިވެހި ސަރުކާރު ރައްޔިތުންގެ މަޖިލިސް ރަށު ކައުންސިލް މަޖިލީހުގެ މެމްބަރުން އަތޮޅު ކައުންސިލް ސިޓީ ކައުންސިލް ލާމަރުކަޒީ ހިންގުން


އޭނާގެ ހިތުގެ އެއްބައިކަމުގައި ހަދައިގެން މަންމައާއި، ބައްޕައާއި ކޮއްކޮގެ ފުރާނަ ދުއްވާލުމަށްފަހު، ހޯދަން އުޅުނު އަންހެންކުއްޖާއަކީ ހޮޓާހޮޓަލުގެ ސްޓޭޖުތަކާއި، ނާސިގެތަކުގެ ކޮޓަރިތައް ފަޅުފިލުވުމުގައި ރޭތައް ކުރުކުރަމުންދާ ރަންޑިއެއްކަން އެނގުމުން އޭނާގެ ހިތް ފުޑުފުޑުވެއްޖެއެވެ. ނޫނެކެވެ. ހިތެއްނޫނެވެ. އެ ހިތުގައިވާ ހަމްދަރުދީއާއި އޯގާވެރިކަމާއި، އަސަރުކުރުމުގެ ކުޑަމިންވަރެއް ނަމަވެސް އޮތް ނަމަ އެބަޔެކެވެ.\nއެ ދުވަހުގެ ފަހުން އޭނާއަކީ އަސަރުކުރުމެއް، ރަހުމެއް ހަމްދަރުދީއެއް ނެތް އަނިޔާވެރިއަކަށް ބަދަލުވެއްޖެއެވެ. ޚާއްސަކޮށް ޒުވާން އަންހެންކުދީންނަށެވެ. އާއްމުކޮށް ހުރިހައި ބަޔަކަށެވެ.\nއެންމެ ފުރަތަމަ ކަމަކަށް އޭނާ ހެދީ، ބައްޕަގެ ނަމުގައި ހުރި ހުރިހައި ކާރުޚާނާތަކާއި، ބިންތައް، އަދި އެ ބޮޑުގެ ބޮޑު އަގުގައި ވިއްކާލުމެވެ. އެހައިހިސާބުން އޭނާގެ އަތްމައްޗަށް ފައިސާ އެރީކީ ވަކިވަރަކަށް ނޫނެވެ. ދެން އޮސްޓްރޭލިޔާގެ ބިޔަ ޖަންގަލީގެ އެތައް ތަނެއްގައި ދުއްވާ ބެލުމަށްފަހު، އޭނާ އެންމެ ހިތްހަމަޖެހުނު ހިސާބުގައި އެ ކިއްލާ އިމާރާތްކުރީ ހަމަ އެންމެ ކަމަކަށެވެ. ޒުވާން އަންހެންކުދިންގެ ޢިއްފަތް ފޭރުމާއި، މެރުމަށެވެ. އާއެކެވެ. އެންމެ އަންހެންކުއްޖަކު ކުރި ކުށެއްގެ ބަދަލު އެތައް ކުދިންނެއްގެ ކިބައިން ހިފުމަށެވެ.\nމި ކިއްލާ އިމާރާތްކުރެވުނީ ވެސް ވަރަށް ސިއްރު ގޮތަކަށެވެ. އެކި ފަހަރު އެކި ގުރޫޕު ލައްވައެވެ. ކޮންމެ ގުރޫޕެއްގެ މަސައްކަތް ނިމުމުން ވެސް އެ މީހުންގެ އުޖޫރަޔަކަށް އޮންނަނީ މަރެވެ.\nގާތްގަނޑަކަށް ދޮޅުއަހަރެއްހައި ދުވަހުގެ ތެރޭގައި މި ކިއްލާ ވަރަށް މޮޅަށް ތައްޔާރުކޮށް ނިންމައިފިއެވެ. ހަތަރު ބަޔަކަށް ހެދިފައިވާ މި ޢިމާރާތުގައި ބިމުންމައްޗަށް ފެންނާން ހުންނަނީ ތަނުގެ ބޮޑުކަމަށް ބަލާއިރު ވަރަށް ކުޑަ ތަންކޮޅެކެވެ. ބޮޑު ބައި ހުރީ ބިމުގެ އަޑީގައެވެ.\nބިމުއަޑީގެ ބައި ނުވަތަ ބިންގަރާސް ހުރީ ތިން ބަޔަށް ބައިކުރެވިފައެވެ. އެ ތަނުން އެއްބައި ޚާއްސަކުރެވިފައި ވަނީ މިސްޓަރ ރޮބްސަނަށެވެ. މި ބަޔަށް ވަނުމުގެ ހުއްދަ ލިބިފައި ވަނީ، ރޮބްސަންގެ ޚާއްޞަ ސެކެޓްރީއަށާއި، ކެއުމުގެ ކަންތައް ބެލެހެއްޓުމަށް ހަމަޖެހިފައިވާ މުވައްޒަފަށެވެ. ބިންގަރާހުގެ އަނެއް ދެ ބައިން އެއް ބަޔަކީ ތަނުގެ އިސް މުވައްޒަފުންނަށް ޚާއްސަކުރެވިފައިވާ ބަޔެވެ. ތަނުގެ މުހިއްމު ހުރިހައި ކަމެއް އޮންނަނީ މި ބައިގައެވެ. ތިންވަނަ ބަޔަކީ ތަނަށް ގެނެވޭ އަންހެންކުދިންނާއި ތަނުގެ މުވައްޒަފުންގެ ތެރެއިން އަމުރާ ޚިލާފުވާ މީހުންނަށް އަދަބުދިނުމަށް ކަނޑައެޅިފައިވާ ބަޔެވެ. މޮޔައިންގެ ޖަލާއި، މި ފަދަ ހުރިހައި ތަނެއް ހުރީ މި ބައިގައެވެ. ބިމުން މައްޗަށް ހުރި ބައިގައި މާ ބޮޑުކަމެއް ނެތެވެ. ހަމައެކަނި ސެކިއުރިޓީއެވެ. ދެން އާދައިގެ މުވައްޒަފުންގެ ކަންތައް ހަމަޖެއްސުމަށް ތައްޔާރު ކުރެވިފައިވާ ކޮޓަރިތަކެވެ.\nބިރުވެރި ބިންގަރާސް ތައްޔާރުކޮށް ނިމުމުން، ތަނަށް މުވައްޒަފުން ހޯދީ، މުޅި އޮސްޓްރޭލިޔާގައި އަތްފުނާއަޅައިގެން ފަގީރު ނިކަމެތި ހާލުގައި އުޅޭ މީސްމީހުންނެވެ. އެ މީހުންނަށް ރަނގަޅަށް ކާން ލިބިފައި، އުނުއަންނައުނު ލިބޭގޮތްވުމުން، އުފަލުން ވަރެއްނެތެވެ. މުސާރަ ނުދިނަސް ވަރިހަމަ ކަހަލައެވެ. ރޮބްސަންގެ ކޮންމެ އަމުރަކަށް ކިޔަމަންތެރިކަމާއެކު ބޯލެނބުމަށް އެ މީހުން ތިބެނީ ތައްޔާރަށެވެ.\nއޭނާގެ މުވައްޒަފުން ތިބެނީ އެކި ގުރޫޕުތަކަށް ބަހައި، ވަރަށް ރަނގަޅަށް އިންތިޒާމް ކޮށްފައެވެ. އެއް ބަޔަކީ ރޮބްސަންގެ ޝިކާރައަށް އަންހެންކުދިން ހޯދައިގެން ގެނައުމަށް ހަމަޖައްސާފައި ތިބި މީހުންނެވެ. އެ ގުރޫޕުގެ ނަން ލިސްޓް ކިޔާލުމާއެކު އަހަންނަށް ރޮވުނެވެ. އެ ލިސްޓްގައި ޖޯންގެ ނަން އޮތުމުންނެވެ. އެންމެ އަދަދު ގިނަ ލިސްޓަކީ މިއެވެ. އަނެއް ގުރޫޕަކީ ބޭނުންނެތިގެން ދޫކޮށްލެވޭ އަންހެންކުދިން މެރުމުގެ ކަންތަކާ ހަވާލުވެފައިވާ ގްރޫޕެވެ. މީގެއިތުރުން އެކިތަންތަން ބެލެހެއްޓުމަށް، އެކިއެކި ގްރޫޕްތައްހަދައި ހަވާލުކުރެވިފައިވާއިރު، ރޮބްސަންގެ ޚާއްސަ ސެކިއުރިޓީ ފޯހަކާއި، ލިޔެކިޔުންތައް ބަލަހައްޓާނޭ ގުރޫޕަކާއި މޮޔައިންގެ ޖަލު ބަލަހައްޓާނޭ ގުރޫޕަކާއި، ބޭރުތެރެއިން އެކިއެކި ޚަބަރުތައް ގެނެސްދޭނޭ ގުރޫޕަކާއި ތަންތަނުން އެއްޗެހި ވަގަށްނެގުމާއި ސްމަގުލުކުރުން ފަދަ ކަންކަމަށް ވެސް ޚާއްޞަ ގުރޫޕެއް އޮވެއެވެ. މިހެންގޮސް ދިހަވަރަކަށް ގުރޫޕަށް ބައިކުރެވިފައި ވެއެވެ. ބައެއް ގްރޫޕްތަކުގައި އަންހެނުން ވެސް ހިމެނެއެވެ.\nއެ ފޮތުގައި އެ މީހުންގެ އެކިއެކި އަނިޔާތަކުގެ ޝިކާރައަށްވެ، މި ދުނިޔެއާ ވަކިވެ ގޮސްފައިވާ ނިކަމެތި އަންހެންކުދިންގެ ނަންތައް ވެސް ލިޔެފައި އޮތެވެ. އެ ކުދިންނަށް މަރުގެ އަދަބުދެވުނު ސަބަބާއި، ގޮތް ވެސް ލިޔެފައިއޮތެވެ. އޭތެރޭގައި މިސް ޝެލީގެނަން ވެސް އޮތެވެ.\nއެނަން އޮއްވާ ފެނުމުން އަހަރެން ވަރަށް ދެރަވިއެވެ. އޭނާ މަރާލެވިފައި ވަނީ އެ ތަނުގައި އޮންނަ ހޫނުފެން އެއްޗަށް ގަންބާލައިގެންނެވެ. އެއީ އޭނާގެ ހިތުގައި ފޮރުވައިގެން އުޅުނު ސިއްރު އެނގުމުންނެވެ. އެލިސްޓްގެ އެންމެ ފަހަތުގައި އޮތީ އަހަރެންގެ ނަމެވެ. އަހަރެން މަރުވިކަމަށް ލިޔެފައި އޮތީ، ޖަންގަލީގެ ތެރޭގައި ހިނގި އެކްސިޑެންޓެއްގައި ޖިޕް ދަށު ވެގެންނެވެ.\nކޮންމެއަކަސް އެ އަނިޔާވެރި ކިއްލާގެ އަނިޔާވެރިކަމުން އަބަދުގެ އަބަދަށް ދުނިޔެއަށް އަރާމު ހޯދައިދިނުމުގެ އުފަލާއި ފަޚުރު ހާސިލްކުރެވުނު މީހަކަށް ވަނީ މިނިކަމެތި ރީޝާއެވެ. ރޮބްސަންގެ އަނިޔާވެރި ވަކިތަކުގެ ދަށުގައި އެތައްސަތޭކަ އަންހެންކުދިންނެއްގެ އަބުރާއި ޢިއްޒަތާއި ފުރާނަ ވަޔަށް ބުރުވަމުން މިހައި ދުވަސްވާންދެން އެ ގެންދިޔައީ، ހަމަ އެންމެ އަންހެންކުއްޖަކު ކުރިކުށެއްގެ ބަދަލުހިފުމުގެ ގޮތުންނެވެ. ކޮންކަހަލަ އިންސާފެއް ހެއްޔެވެ؟\nއަނެއްކާވެސް އަހަރެންގެ އަނދިރި ޙަޔާތުން ސަފުހާއެއް އެއްލާށެވެ. އަހަރެންގެ މިއަދުގެ އެހީތެރިޔާ، ނުވަތަ ބައްޕަގެ މަގާމުގައި ހުރި މުސްކުޅި ބޭބެގެ އިޚުލާޞްތެރި އެހީތެރިކަމުގެ ސަބަބުން ހަފުތާއެއްހައި ދުވަސް ވެއަތުވެ ދިޔައިރު، އަހަރެންގެ ހަށިގަނޑަށް ވަނީ އެކަށީގެންވާ ޝިފާއެއް ލިބިފައެވެ.\nއަހަރެންގެ ހަށިގަނޑަށް ފުރިހަމަ ޞިއްހަތު ލިބެމުން ދިޔަ ނަމަވެސް، ހިތުގެ ރިހުމަކަށް ޝިފާއެއް ލިބޭގޮތެއް ނުވެއެވެ. އަހަރެންގެ ހިތުގައި އަބަދާއި އަބަދު ކޮށަމުން ދަނީ މަންމައާއި ބައްޕަގެ ހަނދާންތަކެވެ. ގާތް ރަހުމަތްތެރިންނާއި، އަމިއްލަ ފަސްގަނޑުގެ ހަނދާންތަކެވެ. ވާނީވެސް އެހެންތާއެވެ. އަހަންނަކީ ކޮން ފަދަ އަނިޔާވެރި ހަޔާތެއް ވެއަތުކުރަން ޖެހިފައިވާ މީހެއް ހެއްޔެވެ. އަނިޔާއަކަށްފަހު، އަނިޔާއެއް، ހިތްދަތިކަމަކަށްފަހު ހިތްދަތިކަމެއް ކުރިމަތިވަމުން އައިސް އަހަރެންގެ އުމުރުން 25 އަހަރު ފުރުނީ، މި ކުޑަކުޑަ ޖިފުޓިގަނޑުގެ ތެރޭގައި ވެއަތުކުރާތާ 10 ވަނައަށްވީ ދުވަހުއެވެ. އަދި މި ދުވަސް ވެގެން ދިޔައީ، އަހަރެންގެ މި އަނދިރި ހަޔާތުގައި މިއަދާހަމައަށް ހިނގައި ދިޔަ ހުރިހައި ކަމެއް ލިޔެ ނިންމާލެވުނު ދުވަހަށެވެ. އެ މުސްކުޅި ބޭބެގެ އެހީތެރިކަމުން ލިބުނު ފޮތަކާއި، ގަލަމެއްގެ އެހީގައެވެ.\nއެހެން ދުވަސްދުވަހާ ޚިލާފަށް މިއަދު އަހަރެންގެ ވަފާތެރި މުސްކުޅި އެހީތެރިޔާގެ މޫނުމަތިން ފެނުނީ މާ އެހެން ކަހަލަ ގޮތެކެވެ. އަހަންނާމެދަކު މާ ބޮޑު ސަމާލުކަމެއް ނުދެއެވެ. ހެނދުނު ނިދާތެދުވެގެން، ވަރަށް އަވަސް އަވަހަށް ތައްޔާރުވެލައިގެން ބާރުބާރަށް ހިނގާފައި ނިކުމެގެން ދިޔައިރު، އަހަންނަށް އެންމެ ބޮޑު ހައިރާންކަމެއް ލިބުނީ، އެހެން ދުވަސްދުވަހު އެ މުސްކުޅި ހަށިގަނޑުގައި ހުންނަ ބަލިކަށިކަމާއި، ނިކަމެތިކަމުގެ އަސަރު ފެންނާން ނެތުމުން އެކަންޏެއްނޫނެވެ. ކޮންމެ ދުވަހަކު ބޭރަށް ދަމުން އުފަލާއެކު އަހަންނާ ކޮށްލާ ސަލާން ވެސް ކޮށްނުލުމުންނެވެ. އަދި ހިނގާބިނގާވެ އުޅުމުގައި އެހީތެރިވާ އަސާ ވެސް ބޭނުންކުރީ ހަމަ ނަމަކަށެވެ.\nއަހަރެންގެ ހިތަށް އުފާވެރިކަމާއި، ނުތަނަވަސްކަމާއި، ހާސްކަމުގެ އަސަރު ވެރިވިއެވެ. ހެޔޮއެދޭ ބަފައެއް ފަދަ މީހެއްގެ ސިއްހީ ހާލަތު ރަނގަޅުވަމުން އަންނާތީ އުފާކުރީމެވެ. ނަމަވެސް އަހަންނާމެދު އެހައި ފަރުވާ ކުޑަކޮށްލުމުން ހިތް ނުތަނަވަސްވާ ގޮތްވިއެވެ. އަނެއްކާ މި ކުޑަކުޑަ ޖިފުޓިގަނޑުން އަހަންނަށް ލިބެމުން އައި އޯގާވެރިކަމާއި ހަމްދަރުދީ ގެއްލޭން އުޅެނީ ބާވައޭ ވެސް ހިތަށްއެރިއެވެ. ހަމައެއާއެކު، މި ތަނުން ފިލައިގެން ދިއުމަށް ހަވަނަ ހިއްސު އަންގަންފަށައިފިއެވެ.\nއެކަމަކު މި ތަނުން ނިކުމެގެން ގޮސް ވަންނާނީ ވަކިން ކޮންތަނަކަށް ހެއްޔެވެ. އިށީންނާނޭ ގަލެއް ނުބަލައި އުދުއްސައި ގަނެގެން ނުވާނެއެވެ. އެހެންނޫނަސް އެއީ ނުހަނު އިޚްލާސްތެރި ހަމްދަރުދުގާރެކެވެ. އޭނާގެ ކިބަޔަކުން އަހަންނަކަށް ނުރައްކަލެއް ނާންނާނެއެވެ. މިއީ ހިތުޝައްކެވެ. މިއަދު އެ ބޭބެ މާ އަވަހަށް ތަނަކަށް ދާންޖެހިގެން އަވަސްއަރުވާލާފައި ދިޔައީއެވެ. އޭނާ އެނބުރި އަންނާނީ އަހަންނަށް ކާނާ ހިފައިގެންނެވެ. ވީއިރު، އެ ފަދަ ހެޔޮލަފާ މީހެއްގެ އަދި އެއަށްވުރެ އިޚްލާސްތެރި އެހީތެރިކަމަކަށް ފުރަގަސްދީ ދުވާންވީ ވަކިން ކޮންމޮޅެއް އޮވެގެން ހެއްޔެވެ؟ މި ރޮނގުން ވިސްނާލައިފައި އަހަރެން ހިތްހަމަޖައްސާލައިފީމެވެ.\nއެ ދުވަހުގެ މެންދުރުވުމާ ދާދި ކައިރިވެފައި ވަނިކޮށް، ކުއްލިއަކަށް އިމަޖެންސީގައި އައިސް، އެ ފަންޖިފުޓިގަނޑުގެ ކައިރިއަށް މަޑުކޮށްލީ، ފުލުހުންގެ ޖިޕެކެވެ. އަހަންނަށް ލިބުނު ކުއްލި ސިހުމާއެކު، ހައިރާންކަމުގެ ނަޒަރަކުން އެ ޖިޕާ ދިމާއަށް ބަލައިލެވުނެވެ. އެއަށްވުރެ ބޮޑު ހައިރާންކަމެއް ލިބުނީ މިހައި ދުވަހު އިޚްލާސްތެރިކަމާއެކު އަހަންނަށް ޚިދުމަތް ކޮށްދިން މުސްކުޅި ބޭބެ، ސިފައިންގެ އިނިސްޕެކްޓަރެއްގެ ފުރިހަމަ ޔުނީފޯމުގައި، އެ ޖިޕުން ފައިބާތަން ފެނިފައެވެ. އޭނާގެ ފަހަތުން، އިތުރު ތިން ފުލުހުން ފޭބިއެވެ.\nއަހަންނަށް އިނދެވުނީ، އިންތަނުން ހިރިލަން ވެސް ނޭނގިފައެވެ. އެސްފިޔަ ޖަހައިލާން ވެސް ހަނދާން ނެތިފައެވެ. ތެޅިތެޅި އޮތް ހިތަކާއެކު އެދިމާއަށް ބަލަހައްޓައިގެން އިންދާ ފުލުސް އިނިސްޕެކްޓަރ އޭނާގެ ފުރިހަމަ ޝަޚުޞިއްޔަތާއެކު ބިންގަނޑަށް ލޮޅުން އަރުވައިލާ ފަދަ ބަރު ފިޔަވަޅުތަކެއްގައި އައިސް، އަހަރެންގެ ގާތަށް ހުއްޓިއްޖެއެވެ.\nހިނިތުންވެލަން އަހަރެން މަސައްކަތް ކުރީމެވެ. އެކަމަކު އެކަމެއް ނުވިއެވެ. ތެދުވަން އުޅެ އެކަމެެއް ވެސް ނުވިއެވެ. ކުއްލިއަކަށް އަހަންނާދިމާއަށް ދިއްކޮށްލިތަން ފެނުނީ، އަހަންނަކަށް މާ އާއެއްޗެއް ނޫނެވެ. ބިޑިއަކީ އަހަރެންގެ އަތަކަށް އާއެއްޗެއް ނޫނެވެ. އެހެންނަމަވެސް އެވަގުތު ދެ ލޯ ފުރާ ކަރުނަ އަތުވެއްޖެއެވެ. ރޮވިއްޖެއެވެ.\nއަހަރެންގެ އަތުގައި ބިޑި އަޅުވައިފިއެވެ. ތިން ފުލުހުން އަހަރެންގެ ފަހަތުގައި ތިބިއިރު، އެކަކުވެސް އަނގައަކުން ނުބުނެއެވެ. އަހަރެން ތަޖުރިބާކުރި، އަނދިރިހަޔާތާ ގުޅޭގޮތުން، އަހަރެން ލިޔުނު ފޮތާއެކު، ގެންގޮސް ޖިޕަށް އަރުވައިފިއެވެ. އެއާއެކު އަހަންނަށް ބާރަށް ރޮއިގަނެވުނެވެ. އެހެނަސް މިއިން ކަމަކަށް ސަމާލުކަމެއް ދިނުމެއްނެތި، ޖިޕް ދުއްވާލައިފިއެވެ. އޭގެ ހަލުވި ދުވެލީގައެވެ.\nއަހަރެން އިނީ ވާނުވާ ނޭނގިފައެވެ. މިއީ އަނެއްކާ ފެންނަ ހުވަފެނެއް ބާވައެވެ؟ ފުލުހުން އަހަރެން ހައްޔަރުކުރަންވީ ކީއްވެގެން ހެއްޔެވެ؟ އަހަރެން އެ ބޭބެއަކަށް އެއްވެސް ކަމެއް އޮޅުވައެއް ނުލަމެވެ. ހުރިހައި ވާހަކައެއް ތެދުބަހުން ކިޔައިދިނީމެވެ. އޭނާ އަހަންނަށް ހަމްދަރުދީވިއެވެ. އަޅައިލިއެވެ. އެކަމަކު އެންމެފަހުން……..\nކުކުޅަށް ވެސް ކަންދީ މަސްފަލަ ކުރެއެވެ. އެންމެފަހުން ކަތިލައިލަނީއެވެ. މަސްކޮޅު ކާލައިފައި ކަށިކޮޅު އުކާލަނީއެވެ. އަހަންނަށް ވެސް މި ހެދީ އެހެން ކަންނޭނގެއެވެ. އެކަމަކު މި ފަދަ ގޮތެއް ހަދާއިރު ސަބަބެއް ވެސް އޮންނާންވާނެއެވެ. އަހަރެން ކުށެއް ނުކުރަމެވެ.\nގާތްގަނޑަކަށް ދޮޅުގަޑިއިރުގެ ދިގު ދަތުރަކަށްފަހު، ފުލުހުންގެ މަރުކަޒަށް ޖިޕު މަޑުކޮށްލައިފިއެވެ. އެއްވެސް ސުވާލެއް ކުރުމެއް ނެތެވެ. ޖިޕުން ބޭލިގޮތަށް، ގެންގޮސް ވެއްދީ ކުޑަ ގޮޅިއަކަށެވެ. އަހަރެންގެ ރުއިމާއި އާދޭސްތަކަށް ބީރުކަންފަތެއް ދެމުންނެވެ. ދެ ލޮލުން ފައިބަމުން ދިޔަ ވޭނީ ކަރުނަތަކާ ދިމާއަށް ކަނުލޮލަކުން ބަލަމުންނެވެ.\nއެ ކުޑަކުޑަ ގޮޅިއަށް އަހަރެން ވެއްދުމަށްފަހު، ތަޅުލާފައި އެ މީހުން ހިނގައްޖެއެވެ. އަހަރެންގެ ހިތުގައި ސަލާމަތުން އޮތް ތަންކޮޅު ވެސް ފުނޑުފުނޑުވެގެން ދިޔަހަކަލައެވެ. މީގެ ކުރިން އަހަންނަށް އުޅެން ޖެހުނީ، ހަމައެއް ލަމައެއް، އިންސާފެއް، އަމުދުން ރަޙުމެއް ހަމްދަރުދީއެއް ވެސް ނެތް ޖަނަވާރުތަކެއް ފަދަ ބައެއްގެ ވަކިތަކުގައި ހައްޔަރުވެގެންނެވެ. ކެތްނުކުރެވޭ ފަދަ އަނިޔާތަކާ ކުރިމަތިލަމުންނެވެ. ހިތްދަތިކަމުގެ ފުން ކަނޑެއްގައި ފަތަފަތާ އޮއްވާ އަހަރެންގެ ޒުވާންކަމުން ބަޔެއް ގެއްލި، ހަޔާތުގެ އެތައް ދުވަހެއް މި ވަނީ ބޭކާރުވެފައެވެ. އެ އަނިޔާވެރި ގައިދުޚާނާއިން ސަލާމަތްވިތާ މިއަދަށް މިވީ ދިހަ ދުވަހެވެ. އަނެއްކާވެސް ހައްޔަރުވީއެވެ.


ނިއު ޒިލެންޑްގައި ކޮރޯނާ ވައިރަހާއި ދެކޮޅަށް އެޅި ފިޔަވަޅުތަކަށް ލުޔެއްދީފި – DhiDaily\nނިއު ޒިލެންޑްގައި ކޮރޯނާ ވައިރަހާއި ދެކޮޅަށް އެޅި ފިޔަވަޅުތަކަށް ލުޔެއްދީފި\nބޮޑު ވަޒީރު ޖަސިންޑާ އާރޑަން، ކޮވިޑް-19 ގެ ސަބަބުން އެ ޤައުމުގައި އަޅާފައިވާ ފިޔަވަޅުތައް ގިނަ ހިސާބުތަކަށް ލުއިކޮށް ލެވެލް 1 އަށް ތިރިކުރުމަށް ނިންމަވައިފިއެވެ.\nމި ހޯމަ ދުވަހުން ފެށިގެން ކޭސްތައް މަދުވުމުގެ ސަބަބުން އަކްލަންޑް ފިޔަވައި އެހެނިހެން ހުރިހާ ހިސާބެއް ލެވެލް 1 އަކަށް ވަނީ ތިރިކޮށްފައެވެ. ލެވެލް 1 އަކީ4ލެވެލް ގެ ތެރެއިން އެންމެ ދަށް ލެވެލް އެވެ.\nއާރޑަން ވިދާޅުވެފައިވަނީ، އެ ޤައުމުގެ ސަރުކާރުގެ މިންނެތް މަސައްކަތުން ވައިރަސް އަނެއްކާވެސް ވަނީ ކޮންޓްރޯލު ކުރެވިފައެވެ. މި ނިންމެވުމާއިއެކު، ގިނަ ބަޔަކު ތަންތަނަށް އެއްވެ އުޅުމާއި، އެ ޤައުމު އަދި އޮސްޓްރޭލިއާގެ ރަގްބީ މެޗު އޮކްޓޯބަރ 11 ވަނަ ދުވަހު އެއްވެސް ހުރަހެއްނެތި ބޭއްވޭނެ ކަމަށްވެސް މިހާރި މި ވަނީ ލަފާ ކުރެވިފައެވެ.\nހޯމަ ދުވަހުގެ ނިޔަލަށް5މިލިޔަން މީހުންގެ އާބާދީއެއް އޮންނަ ނިއު ޒިލެންޑްގައި މަރުވެފައިވަނީ އެންމެ 25 މީހުންނެވެ. ނިއު ޒިލެންޑްގައި މި ބަލި ދެވަނަ ފަހަރަށް ފެތުރެން ފަށާފައިވަނީ އެ ޤައުމު މި ބަލިން ސަލާމަތްވެގެން ތިބޭތާ 102 ދުވަސް ފަހުންނެވެ.\n”ހެލްތު މިނިސްޓްރީއިން ލަފާ ކުރާ ގޮތުގައި މި މަސް ނިމޭ އިރު އަނެއްކާވެސް ކޮރޯނާ ވައިރަސް މި ޤައުުމުން ނެތިދާނެ ކަމުގެ 50-50 ޗާންސެއް އެބައޮތް“ ބޮޑު ވަޒީރު އާރޑަން ވިދާޅުވިއެވެ.\nއޭނާ އިތުރަށް ވިދާޅުވާ ގޮތުގައި 1.5 މިލިޔަން މީހުންގެ އާބާދީއެއް އޮންނަ އަކްލަންޑްގައި ފެތުރެމުންދާ ވައިރަސް ކޮންޓްރޯލު ކުރުމަށް އަދި ކުޑަ ދުވަސްކޮޅެއް އިތުރަށް ނަގާނެއެވެ. އަކްލަންޑްގެ އެލާޓު މިންވަރު 2.5 އިން2އަށް ހޯމަ ދުވަހު ތިރިވާއިރު، އެއްވެ އުޅުން 10 އިން 100 މީހުންނަށް އިތުރުވާނެއެވެ.


Fiyoaree Council ge Faraathun Minvan Dhuvahah Khaassa Hushahelhun Thakeh ފިޔޯރީ ކައުންސިލްގެ ފަރާތުން މިނިވަން ދުވަހަށް ޚާއްޞަ ހުށަހެޅުންތަކެއް – Huvadhoo News Fiyoaree Council ge Faraathun Minvan Dhuvahah Khaassa Hushahelhun Thakeh Huvadhoo News\nފިޔޯރީ ކައުންސިލްގެ ފަރާތުން މިނިވަން ދުވަހަށް ޚާއްޞަ ހުށަހެޅުންތަކެއް\nގދ ފިޔޯރީ ކައުންސިލާއި ސޮސައިޓީ ފޯ ފިޔޯރީ ޔޫތު އެންޑް ކޮމިއުނިޓީ އެމްޕަވަރމެންޓް “ސްފައިސް” ގުޅިގެން މިނިވަން ދުވަހުގެ ޓެލެތޯނުގައި ބައިވެރި ކުރުމަށް ޚާއްޞަ ހުށަހެޅުން ތަކެއް ތައްޔާރު ކޮށްފިއެވެ.\nޕީއެސްއެމުން ޖުލައި 26 ގައި ކުރިޔަށް ގެންދަން ހަމަޖެހިފައިވާ ރާއްޖޭގެ މިނިވަން ދުވަހުގެ ޚާއްސަ ޓެލެތޯނުގައި ދެއްކުމަށް ފިޔޯރީ އިން ތައްޔާރު ކޮށްފައިވާ އައިޓަމް ތަކުގެ ތެރޭގައި ދުވަހާ ގުޅޭ ވީޑިއޯ ލަވަޔެއްގެ އިތުރުން ބަނދި, ޅެން އަދި ހޮޅުއަށި ވާހަކަ ހިމެނެއެވެ.\nފިޔޯރީ ކައުންސިލްގެ ރައީސް، ފައިޒަރު ރަޝީދު، ވިދާޅުވެފައިވާގޮތުން، މިނިވަން ދުވަހާއި ގުޅުވައިގެން ކުރިޔަށް ގެންދެވޭ ޓެލެތޯންގައި ހުށަހެޅުންތައް ހުށަހެޅުމުގެ ފުރުޞަތު، މިނިސްޓްރީ އޮފް ހޯމް އެފެއާޒުން ހުޅުވާލުމާއެކު، ބައިވެރިވުމުގެ ފުރުޞަތު ގދ. އަތޮޅުކައުންސިލުން އަޅުގަނޑުމެންނަށް ދީފައިވެއެވެ. މި ފުރުޞަތަކީ ގދ. އަތޮޅުކައުންސިލް މެދުވެރިވެގެން ހޯދައިދިން ފުރުޞަތެކެވެ. މިފަދަ ފުރުޞަތެއް ފިޔޯރީއަށް ދެއްވީތީ ގދ. އަތޮޅުކައުންސިލާއި، ހޯމް މިނިސްޓްރީއަށް ޝުކުރު އަދާކުރާ ވާހަކަ ކައުންސިލްގެ ރައީސް ފާހަގަ ކުރެއްވިއެވެ.\nއަދި މިޓެލެތޯނުގައި ބައިވެރިވުމުގެ ފުރުސަތު ލިބުނު ފަހުން ތައްޔާރު ވާން ލިބިފައިވަނީ ވަރަށް ކުޑަ މުއްދަތެއް ކަމަށާއި ލިބުނު7ދުވަސްތެރޭގައި ސޮސައިޓީ ފޯ ފިޔޯރީ ޔޫތު އެންޑް ކޮމިއުނިޓީ އެމްޕަވަރމެންޓް “ސްފައިސް” ގެ ފަރާތުން ލިބުނު އެއްބާރުލުމާއިއެކު ހުރިހާ ކަމެއް ނިންމާލެވިފައިވާކަމަށް ފައިޒަރު އިތުރަށް ފާހަގަކުރެއްވިއެވެ.\nސްފައިސް ގެ ފައުންޑަރ މުހައްމަދު އާސިފު ވިދާޅުވީ މިނިވަން ދުވަހުގެ ޤައުމީ ލެވެލްގެ ޕްރޮގްރާމެއްގައި ބައިވެރިވުމުގެ ފުރުސަތެއް ލިބުނީތީ ވަރަށް އުފާ ކުރާ ކަމަށެވެ. އަދި ފިޔޯރީ ރައްޔިތުންގެ ފަރާތުން ލިބުނު ފުރިހަމަ އެއްބާރުލުމަށް ޝުކުރު ދަންނަވާކަމަށެ.\nމިއަހަރުގެ މިނިވަން ދުވަސް ފާހަގަ ކުރުމަށް ޕީއެސްއެމުން ބާއްވާ ޚާއްސަ ޓެލެތޯނުގައި ބައިވެރި ވުމަށް ރާއްޖޭގެ އެކި ކަންކޮޅު ތަކުން އަންނަނީ ތައްޔާރު ވަމުންނެވެ.\nމިނިވަންދުވަސް ފިޔޯރީ ކައުންސިލް ޓެލެތޯން\nއަނެއްކާވެސް މުޙައްމަދު އަމީން ވަޱައިގަންނަވައިފި. މިފސހަރު ވަޱައި ގެންނެވީ ހުވަދު އަތޮޅު ދެކުނު ބުރީ ފިޔޯރީ ކައުންސިލަށް.\nމުޚައްމަދު އަމީން އަނެއްކާވެސް ވަޑައި ގަންނަވައިފި. މިފަހަރު ވަޑައިގަންނަވައޮފައި ވަނީ ހުވަދު އަތޮލި ދެކުނު ބުރީ ފިޔޯރީ ކައުންސިލަށް.


Hajj ah gengos nudhin massalaiga Maleesha ge veriyaa 8 ahara jalah laan hukum koffi | Mihaaru\nފައިސާ ނަގައި ހައްޖަށް ގެންގޮސް ނުދިން މައްސަލާގައި މަލީޝާގެ ވެރިޔާ 8 އަހަރަށް ޖަލަށް\nއިސްމާއިލް: ހައްޖަށް ގެންގޮސްދޭނެ ކަމަށް ބުނެ ފައިސާ ނެގުމަށް ފަހު ހައްޖަށް ގެންގޮސް ނުދިން މައްސަލާގައި އޭނާ އަށް އަހަރަށް ޖަލަށްލާން ވަނީ ހުކުމް ކޮށްފައި\n21 ނޮވެމްބަރ 2019 - 18:09\nމަލީޝާ ހައްޖު އެންޑް އުމްރާ ގްރޫޕުން ހައްޖަށް ގެންގޮސްދޭނެ ކަމަށް ބުނެ މީގެ ހަތް އަހަރު ކުރިން ގިނަ ބައެއްގެ އަތުން ފައިސާ ނެގުމަށް ފަހު ހައްޖަށް ގެންގޮސް ނުދިން މައްސަލާގައި އެ ކުންފުނީގެ އޭރުގެ ވެރިޔާ އިސްމާއިލް އަބްދުއްލަތީފް 8 އަހަރަށް ޖަލަށްލާން ކްރިމިނަލް ކޯޓުން މިއަދު ހުކުމްކޮށްފި އެވެ.\nހައްޖަށް ގެންގޮސްދޭން ކަމަށް ބުނެ 2012 ވަނަ އަހަރު ގިނަ ބައެއްގެ އަތުން ފައިސާ ނެގި މައްސަލާގައި ދައުލަތުން ކުރީ ޚިޔާނާތްތެރިވުމުގެ ދައުވާ އެވެ.\nހުކުމުގައިވަނީ ހައްޖަށް ގެންގޮސްދޭނެ ކަމަށް ބުނެ ގިނަ ބައެއްގެ އަތުން 8 މިލިއަނަށް ވުރެ ގިނަ ރުފިޔާ ނެގި ކަމާއި އެ ފައިސާ އިން މީހުން ހައްޖަށް ގެންގޮސް ދީފައި ނުވާ ކަމަށެވެ. އަދި އެ ފައިިސާ ވެސް އަނބުރާ ދީފައި ނުވާ ކަން އިސްމާއިލްގެ ފަރާތުން ދެއްކި ވާހަކަތަކުންނާއި ހުށަހެޅިފައިވާ ލިޔުންތަކުން އެނގޭ ކަމަށް ބުނެފައިވެ އެވެ. އޭނާގެ އެ އަމަލުތަކަކީ ޚިޔާނާތްތެރިވުންކަން ހުށަހެޅިފައިވާ ލިޔުންތަކާއި ހެކިތަކުން ސާބިތުވާ ކަމަށާއި އެހެންވެ، ގާނޫނުލް އުގޫބާތުގެ ދަށުން އޭނާ އަށް އަހަރަށް ޖަލަށްލާން ހުކުމްކުރީ ކަމަށް އެ ހުކުމުގައިވެ އެވެ.\nއިސްމާއިލްގެ މައްޗަށް ދައުލަތުން ދައުވާ ކުރީ އެ ހާދިސާ ހިނގިިއިރު އަމަލުކުރި ކުރީގެ ގާނޫނުލް އުގޫބާތުގެ ދަށުން ކަމަށް ވިޔަސް، އޭނާގެ މައްޗަށް އަދަބު ކަނޑައެޅީ މިހާރު އަމަލުކުރާ ގާނޫނުލް އުގޫބާތުގެ ދަށުންނެވެ. އެއީ މިހާރު އަމަލުުކުރާ ގާނޫނުލް އުގޫބާތުގައި އެ ކުށަށް އޮންނަ އަދަބަކީ ކުރީގެ ގާނޫނުގައި އޮތް އަދަބަށް ވުރެ ލުއި އަދަބެއް ކަމަށްވާތީ، ގާނޫނު އަސާސީގެ 59 ވަނަ މާއްދާއަށް ރިއާޔަތްކޮށެވެ.\nގާނޫނު އަސާސީ ބުނާގޮތުން ކުށެއް ކުރުމަށް ފަހު ހުކުމް ކުރުމާ ދެމެދު ގާނޫނަށް ގެންނަ ބަދަލަކުން އެ ކުށަކަށް ލުއި އަދަބެއް ކަނޑައަޅާފައިވާ ނަމަ، އެ މީހަކަށް ދޭން ޖެހޭނީ ފަހުން އަންނަ ގާނޫނުގައި ބުނާ ލުއި އަދަބެވެ.\nމަލީޝާ ޖަމާއަތަށް ފައިސާ ދެއްކި މީހުންނަށް ހައްޖަށް ނުދެވުމުން އެ މީހުން ފަހުން ހައްޖަށް ފޮނުވާފައިވަނީ ސަރުކާރުންނެވެ.\nކްރިމިނަލް ކޯޓް ހައްޖު ހައްޖު ގްރޫޕްތައް މަލީޝާ ހައްޖު ގްރޫޕް\n27 ކޮމެންޓް, 77 ރިއެކްޝަންސް\nސައުދީ ޓުއަރ ދަތުރު\nމަތިވެރި ހައްޖު އަޅުކަން އަދާކުރަން އުމުރު ދުވަހު އެއްކުރި ފައިސާ އެތައްބައެއްގެ އަތުން ޖަހައިގަތް މީހަކު މިހުރީ 8 އަހަރުވަންދެން ގޭގެ ބަނދުގަ، ކަޅު ބިއްލޫރި ޖެހި ކާރުގަ އެއްގެއިން އަނެއްގެއަށް ގޮސް ގޮސް އާއިލާ އާއެކީ. މިއަދު ހުކުމް ކުރީމައި ބަންދުގައި ހުރި މުއްދަތު ހުކުމުން އުނި ކުރީމައި މިނިވަން ވީ. ވަރަށް ފައްކާ. މުއްސަދިންގެ ޖަސްޓިސް.\nބަޔަކު މީހުން އަހަރު ކުރިން ރައްޔިތުން އަތުން ފައިސާ ނަގާނެ ހައްޖަށް ގެންގޮސްދޭނަމޭ ކިޔައިގެން ދެން އެފައިސާއިން 1 އަހަރު ނޫނީ2އަހަރު ވިޔަފާރިކޮށްފައި މީހުން މައްކާއަށް ގެންދާނެ. ބިންމަތީގައި ގޮދަނޑި އަޅާފައި މީހުން ބައިތިއްބާނީ. މަހެއް ކޮށްފައި ޚަބަރުން ކިޔާނެ މިވެނި ޖަމާއަތެއްގައި ދިޔަ ބަޔަކު ހާލުގައި ޖެހިގެން ސަރުކާރުގެ ޚަރަދުގައި ގެންނަން ނިންމައިފިއޭ. ދެން އެހިސާބުން އެއަހަރުގެ ހައްޖު އެނިމުނީ. އެގޭމް ކުޅެން މިޒަމާނުގައި އުޅުނީމަ ޖަލަށް.\nމީނަމީ މަޝްހޫރު އަތަމާ ހާޑުވެއާގެ އަދި އަތަމާ ހައްޖު ގުރޫޕުގެ ވެރިޔާ އަތަމާ އަބްދުއްލަތީފުގެ ދަރިއެއް.\nކިހާ ސަޅި އެއްވެސް މަސައްކަތެއް ނުކޮށް 8 މިލިއަން އެލިބުނީ 8 އަހަރު ޖަލުގަ ހުރެލާފަ ނުކުމެ އެފައިސާގަ ވިޔަފާރި ފަށަންވީދެން ހަމަ\nޖަލެއް ނޫނޭ. ސަރުކާރުގެ އެކަމަޑޭޝަންގައި ހިލޭ ކުކުޅު ކައިގެން މިނަރަލް ވޯޓަރ ބޮއިގެން 8 އަހަރު ރިލެކްސް ކޮއްލާފައި ވިޔަފާރި ފަށަންވީ.\nމީނަމީ ކޮންރަށެއްގެ މީހެއްތަ. ހިއެއްނުވޭ އައްޑޫ މީހެއްހެނެއް. އައްޑޫމީހެއްނަމަ އާންމުކޮށް ފުރަތަމަ ފޮޅުވަތުގަ އޮންނާނެ ސ. މިވެނި ރަށެއްގެ މިވެނި ގެއެއްގެ މީހެކޭ.\nހަމަތެދެއް ދީނަށް އުޅޭމީހެއް ވީއްޔާ އެންމެފުރަތަމަ އޮންނާނީ މުދިމް/ޤުރުއާން ކިޔަވާދޭ މީހާ\nމީނަމީ މަޝްހޫރު އަތަމާ ހައްޖު ގުރޫޕުގެ ވެރިޔާގެ ދަރިއެއް\n"މަލީޝާ ޖަމާއަތަށް ފައިސާ ދެއްކި މީހުންނަށް ހައްޖަށް ނުދެވުމުން އެ މީހުން ފަހުން ހައްޖަށް ފޮނުވާފައިވަނީ ސަރުކާރުންނެވެ." ބަޔަކު ފޮނުވީ، އެންމެނެއް ނުފޮނުވާ އަދިވެސް ނުފޮނުވާ ބައިވަރު މީހުން އެބަތިބި، ބައެއް މީހުން މިހާރު ތިބީ ދެވެނެ ހާލަތެއްގަވެސް ނޫން، އުމުރުން ދުވަސްވެ ގައިބާރު ކެނޑިފަ، ދާނެ މަހުރަމަކު މިހާރު ނެތުމުން ދެވޭނެ ގޮތް ނުވެފަވެސް ބަޔަކު އެބަތިބި، އެމީހުނަށް ފައިސާވެސް އަނބުރާ ދޭނަމަ ގައިމު ރަނގަޅުވީސް ދެއްތޮ.\nއަދަބު މާ ލުއި، 8 މިލިއަން ކާލީމަ 8 އަހަރު ކަމަކު ނުދޭ\nދެލޯފުޅާ، ހުކުން ކުރަން އަދި މާ އަވަހެއްނު؟ 2050 އަށް މަޑުކޮށްލި ނަމަ؟\nހަމަ އެއްވެސް ކަމެއްގައި މިޤައުމުގައި އިންސާފެއްނެތް. މިނިސްޓަރަކަށް ޝޭޙަކު ހުންނެވިއިރުވެސް "ވަކުކަލޭގެ ރައްޔިތުންގެ ފައިސާކޮޅު ކާލުމުން" ޝޭޙްވެސް އަވަސްވެގަތީ އިސްލާމީ ޝަރީއާ އާއި ޙިލާފަށް ދައުލަތުގެ ޙަޒާނާއިން ބަދަލުދިނުމަށް. # މީނާގެ ނަމުގައިވާ ބިމާއި މުދަލާއި ފައިސާއިން ދައުލަތުން ކޮށްފައިވާ ހޭދަ އަބުރާ ނުހޯދާނަމަ ދައުލަތުގެ ޙަޒާނާއިން އެފައިސާ ހޭދަކުރިމީހާއާއި އެކަމަށް ހުއްދަދިންމީހާގެ އަތުން އެފައިސާ އަތުލާ ހަޒާނާއަށް ވައްދާން ޖެހޭނެ.


MDPin Bunaa Dharani Dhanthura Goas Kamah Nasheed Iuthiraafuvumun...\nއެމްޑީޕީން ބުނާ ދަރަނި ދަންތުރަ ގޯސް ކަމަށް ނަޝީދު އިއުތިރާފުވުމުން މައާފަށް އެދެން ޖެހޭ: ސައީދު\n3 މަސް,5ދުވަސް, 21 ގަޑި, 35 މިނެޓް, 36 ސިކުންތު ކުރިން 2110މަރިޔަމް އިސްއާދާ\nމާވަށު ދާއިރާގެ މެމްބަރު މުހައްމަދު ސައީދު.\nއެމްޑީޕީން ބުނާ ދަރަނި ދަންތުރަ ގޯސް ކަމަށް މަޖިލީހުގެ ރައީސް މުހައްމަދު ނަޝީދު އިއުތިރާފުވެފައިވާތީ ރައްޔިތުންގެ ކިބައިން މަޢާފަށް އެދެން ޖެހޭ ކަމަށް ކޮންގްރެސް ޕާޓީގެ ނައިބު ރައީސް އަދި ރައްޔިތުންގެ މަޖިލީހުގެ މާވަށު ދާއިރާގެ މެމްބަރު މުހައްމަދު ސައީދު ވިދާޅުވެއްޖެއެވެ.\nކުރީގެ އިކޮނޮމިކް މިނިސްޓަރު ސައީދު ކުރެއްވި ފޭސްބުކު ޕޯސްޓެއްގައި ވިދާޅުވެފައިވަނީ އެއް ބަޔަކު ރުއްސަން އަނެއް ބަޔަކު ކަތިލާކަށް ނުޖެހޭ ކަމަށެވެ. އެހެން ކަމުން ރައީސް ޔާމީންގެ ސަރުކާރުގައި ބޮޑު އަގުގައި ހިންގި ޕްރޮޖެކްޓެއްވާނަމަ އޭގެ ތަފްސީލް ބުނެދެއްވަން ސައީދު ވަނީ ނަޝީދު ކިބައިން އެދިލައްވާފައެވެ.\nސައީދު ވިދާޅުވީ އެމްޑީޕީން އެބުނާ ދަރަނި ދަންތުރަ ގޯސް ކަމަށް ކުރީގެ ރައީސް އަދި މަޖިލީހުގެ ރައީސް މުހައްމަދު ނަޝީދު އިއުތިރާފް ވުމުން އެކަމަށް ރައްޔިތުންގެ ކިބައިން ނަޝީދު މައާފަށް އެދެން ޖެހޭނެ ކަމަށެވެ.\nސައީދު އިތުރަށް ވިދާޅުވީ ޖީޑީޕީގެ ފަނަރަ އިންސައްތަ ވަކި ގައުމަކަށް ދައްކަންޖެހެއޭ ބުނާއިރު ފާއިތުވެދިޔަ ހަތެއް ނުވަތަ އަށް ވަރަކަށް އަހަރު ރާއްޖެއަށް ފަތުރުވެރިން އައި ގޮތްވެސް ބަލަން ޖެހޭ ކަމަށެވެ.\nއެމްޑީޕީ ސަރުކާރާއި ހަވާލުވެ އެއް ބިލިއަން ޑޮލަރުގެ ލޯނެއް ނެގީ ހިލޭކަމާ މެދު އަދި އެ ލޯން ދައްކަން ޖީޑީޕީގެ ކިތަށް އިންސައްތަ ދައްކަން ޖެހޭ ކަމާމެދު ސައީދު ވަނީ ސުވާލު ކުރައްވާފައެވެ.\nސައީދު މި ފަދަ މޭރުމަކުން ޕޯސްޓެއް ކުރެއްވީ ފޭރުމާ ދެކޮޅަށް ރައްޔިތުންގެ ނަމުގައި ޕްރޮގްރެސިވް ކޮންގްރެސް ކޯލިޝަނުން ބޭއްވި އެއްވުމުގައި ރައީސް އަބްދުﷲ ޔާމީން ދެއްކެވި ވާހަކަފުޅަށް އިޝާރާތްކުރައްވައި ރައީސް ނަޝީދު ޓްވީޓެއް ކުރެއްވުމާއި ގުޅިގެންނެވެ.\nނަޝީދުގެ ޓްވީޓްގައި ވިދާޅުވެފައި ވަނީ ޗައިނާއަށް ދަރާފައިވާ 4.2 ބިލިޔަނަށްވުރެ ގިނަ ފައިސާ ދައުލަތުން ދައްކަން ޖެހޭ ކަމަށާއި ނޫންނަމަ ރާއްޖޭގެ މިނިވަންކަން ގެއްލިދާނެ ކަމަށެވެ.\nރާއްޖެއިން ޗައިނާއަށް ދައްކަން ހުރި ފައިސާއާ ގުޅިގެން ނަޝީދު ދެއްކެވި ވާހަކަފުޅަށް ޗައިނާގެ ސަފީރުވެސް ވަނީ ރައްދު ދެއްވާ ނަޝީދު ހައްދަވަނީ އިތުރުފުޅުކަން ހާމަކޮށްދެއްވާފައެވެ.\nރައީސް ނަޝީދު ސައީދު އެމްޑިޕީ


ނިމިދާނެ ޖާނާ ހިތާ 18 – Esfiya\n“ނަޒޫ އުޅެނީ ރީހާންއާ އިންނަން… އޭނަ އާއެކޭ ބުނެފި” ނަދީމް އިތުރަށް މަޑު ކުރަން ނަހަދާ ސީދަލަށް ބުންޏެވެ.\nއާސިމްއަށް އެއްޗެއް ނުބުނެވުނެވެ. އިސްޖަހައިގެން ހުރި ގޮތަށް ހުރީއެވެ. އެއަޑު އަހާފައި މެއަށް ވީތަދުން ކޮޅަށް ހުރެވެނީ ކިހިނެއް ބާއޭ އާސިމް ހިތަށް އެރިއެވެ. ދެންމެ ދެންމެ ހިތް ފަޅައިގެން ހިނގާއިދާނެޔޭ އާސިމްއަށް ހީވިއެވެ. އަޑުގެ ކޮޅަށް ހަޅޭ ލަވާފައި އެކަން ދޮގު ކުރަން ބޭނުން ވިއެވެ. ނަޒްލާ ކައިރިއަށް ގޮސް އެހެން ނަހަދާށޭ ބުނެ އާދޭސް ކުރަން ބޭނުން ވިއެވެ. ނަދީމް ގާތު އެކަން ހުއްޓުވާށޭ ބުނަން ބޭނުން ވިއެވެ.\nނަމަވެސް އެއިން އެއްވެސް ކަމެއް އާސިމް ނުކުރެއެވެ. އިސްޖަހާލައިގެން އެއްވެސް އެއްޗެއް ނުބުނެ ހުރެފައި އާސިމް ގޮސް ސައިކަލަށް އަރާ ދުއްވާލިއެވެ.\nކުޑަ ޕާޓީއެއް ނަމަވެސް މީހުން މަދެއް ނޫނެވެ. ރީހާންގެ އާއިލާއާ ދީމާގެ އާއިލާގެ އިތުރުން ބައެއް ރައްޓެހިން އައިސް ރީހާންމެން ގޭތެރެ އޮތީ މުޅިން ހަލަބޮލި ވެފައެވެ. އިރު އޮއްސުނު އިރުވެސް ރީހާންއާ ވާހަކަ ދައްކާލާނެ ފުރުސަތެއް ނަޒްލާއަކަށް ނުލިބުނެވެ.\nއިރު އޮއްސި މީހުން މަދުވާން ފެށިތަނާ ނަޒްލާގެ އުނގުގައި އިނދެ ޒައިންއަށް ނިދުނެވެ. ހޭލައްވަން އުޅެއުޅެވެސް ޒައިންއަށް ހޭނުލެވުމުން ރީހާންގެ އެދުމަށް ނަޒްލާ ޒައިން ގޮވައިގެން ގޮސް ރީހާންގެ ކޮޓަރީގައި ބޭއްވިއެވެ.\nހަގަޑި ބައި ވުމުން އެންމެންވެސް ގެޔަށް ނުދެވިގެން ލަސްވާތީ އުޅެން ފެށުމުން ނަޒްލާ އެންމެން ގާތު ގެޔަށް ދާން ބުނީ ޒައިން ހޭލުމުން ނަޒްލާ ގެޔަށް ދާނެކަމަށް ބުނަމުންނެވެ. އަދި ރީހާންއާ ވާހަކަ ދައްކާލާނެ ފުރުސަތެއް ހޯދުމުގެ ބޭނުމުގަވެސް މެއެވެ.\nނަޒްލާމެންގޭ އެންމެން ދިޔުމުން ރީހާންވެސް މިސްކިތަށް ގޮސްފައި އައި އިރު ރަޝީދާ އިނީ އާރިޝްއަށް ކާންދޭށެވެ. ރީހާން އާރިޝް ކައިރީ އިށީނދެފައި އާރިޝްއާ ސަކަރާތް ޖަހަން ފެށިއެވެ.\n“މިއަދު ޕާޓީ ރަނގަޅުތަ ދަރިފުޅު؟” ރީހާން އާރިޝްގެ އިސްތަށިގަނޑާ ކުޅެލަމުން އަހާލިއެވެ. އާރިޝް އަތުގައި އޮތް ބޯޅައާ ކުޅެމުން ބޯޖަހާލިއެވެ.\n“ކާކު ދިން ގިފްޓެއް އެންމެ ރީތީ؟” ރީހާން އަހާލިއެވެ.\n“ނައްދައްތަ… ބޯލް…” އާރިޝް އަތުގައި އޮތް ބޯޅަ ދައްކާލިއެވެ.\n“ތީ މިއަދު ނައްދައްތަ ދިން އެއްޗެއް ނޫނެއްނު؟” ހީލާފައި ރީހާން ބުންޏެވެ.\n“މިއަދު ދިން އެއްޗަކަށް ނުވިޔަސް ނައްދައްތަ ދިން އެބޯޅަ ވިއްޔަ އާރިޝްއަށް އެންމެ ކަމުދަނީ، ދޯ ދަރިފުޅާ؟” ރަޝީދާވެސް ހީލާފައި ސަމާސާ ކޮށްލިއެވެ.\n“މަންމާ، ނަޒޫ ދިޔައީތަ؟” ރީހާން އަހާލިއެވެ.\n“އުހުނ، އަދި ނުދޭ. މިތާ އިނދެފަ ދެންމެ ކޮޓަރިއަށް އެވަނީ” ރަޝީދާ ޖަވާބު ދިނެވެ.\n“އެބަ އަންނަން އިނގޭ…” އާރިޝްގެ ބޮލުގައި ފިރުމާލާފައި ރީހާން ތެދުވިއެވެ.\nކޮޓަރިއަށް ވަދެ ނިދާފަ އޮތް ޒައިން ކައިރީ އިރުކޮޅަކު އިނދެލާފައި ނަޒްލާ ގޮސް ކުޑަދޮރު ކައިރީ މަޑުކޮށްލައިގެން ހުރީ ދިރިއުޅުމާ މެދު ވިސްނާށެވެ. ފޮތިގަނޑު ދުރުކޮށްލައިގެން ބޭރު ބަލަން ހުރި އިރު ނަޒްލާއަށް އަދިވެސް ވިސްނެނީ ނިންމި ނިންމުމާ މެދުގައެވެ. އާސިމް މަތިން ހަނދާން ވުމުން ނަޒްލާގެ ހިތަށް އެވާ ގޮތްތައް ރީހާން މަތިން ހަނދާން ވުމުން ވާނެ ދުވަހަކަށް ނަޒްލާއަށް އިންތިޒާރު ކުރެވެއެވެ. އެދުވަސް އަންނާނެ ބާއެވެ. އެއީ ބޮޑު ސުވާލެކެވެ. ނަމަވެސް ވަގުތާއެކު ނޫނީ ޖަވާބު ނުލިބޭނެ ސުވާލެކެވެ. ކޮންމެ ގޮތެއް ވިޔަސް ނަޒްލާ އެވަނީ ރީހާންއަށް ޖަވާބެއް ދީފައެވެ. އެޖަވާބު ބަދަލު ކުރާކަށް ނަޒްލާ ދެން އެއްގޮތަކަށްވެސް ބޭނުމެއް ނޫނެވެ.\nރީހާންއަކީ ރަނގަޅު މީހެކެވެ. ނަޒްލާ ދެކެ ލޯބިވެއެވެ. ޒައިންއާ އަޅާލައެވެ. އެއަށް ވުރެން އިތުރަށް ނަޒްލާއަށް ބޭނުން ވަނީ ކޮން ކަމެއް ހެއްޔެވެ. އިތުރަށް އެކަމާ ނުވިސްނަން ނަޒްލާ އެވަގުތު އަޒުމް ކަނޑައެޅިއެވެ.\nރީހާން އެތެރެއަށް ވަން އިރު ނަޒްލާ ކުޑަދޮރު ކައިރީ ހުރި ތަން ފެނުމުން ރީހާން އިރުކޮޅަކަށް ނަޒްލާއަށް ބަލަން ހުރެފައި ދޮރު ލައްޕާލިއެވެ.\n“ކޮން ކަމަކާ ތިވަރަށް ތިވިސްނަނީ؟” ނަޒްލާގެ ފަހަތުން ހުއްޓިފައި ރީހާން އަހާލިއެވެ.\nއެއަޑު އެހާ ކައިރިން ކުއްލިއަކަށް އިވުމާއެކު ނަޒްލާ ސިހިފައި އެނބުރި ބަލާލިއެވެ.\n“އޭއި… ބިރުގަތީތަ؟” ނަޒްލާގެ ކޮނޑުގައި އަތް ޖައްސާލާފައި ރީހާން ކަންބޮޑުވެފައި އަހާލިއެވެ. ރީހާންގެ އަޑު އިވުމުން ނަޒްލާއަށް ބައެއް ފަހަރަށް ކުރާ އަސަރު ނޭނގި ހުރެއެވެ.\n“އުހުނ… ރީހާން އައިކަން ނޭނގޭތީ އަހަރެން ސިހުނީ…” ހަމަ ޖެހިލަން މަސައްކަތް ކުރަމުން ނަޒްލާ އަވަސް އަވަހަށް ޖަވާބު ދިނެވެ.\n“ލަސްވަނީ ދޯ؟” ފާރުގައި ހުރި ގަޑިއަށް ބަލާލަމުން ރީހާން އެހިއެވެ.\n“ނޫނޭ، އަދި ލަހެއް ނުވޭ. އަދި ލަސް ވިޔަސް ގެޔަށް ދެވޭނީ ޒައިން ހޭލީމައެއްނު؟ އެހެން ނޫނަސް އަހަރެން ބޭނުން މިރޭ ރީހާންއާ ވާހަކައެއް ދައްކާލަން” ނަޒްލާ ރީހާންއާ ދިމާއަށް އެނބުރުނެވެ.\nރީހާން ނަޒްލާގެ މޫނަށް ބަލާލިއެވެ. މިދިޔަ ތިން ހަފްތާއެއްހާ ދުވަހު ނަޒްލާއަށް އައިސްފައިވާ ބަދަލު ވަނީ ރީހާންއަށް ފާހަގަ ވެފައެވެ. އެބަދަލަކީ ނަޒްލާ ރީހާންއަށް ދިން ޖަވާބަށް ވުރެން ބޮޑަށް އާސިމްއަށް ނަޒްލާ މާފު ކުރުމުން އައިސްފައިވާ ބަދަލެއްކަން ރީހާންއަށް އެނގެއެވެ. ކުރިން އަބަދު ކޮންމެވެސް ކަމަކާ ހާސްވެ، ކަން ބޮޑުވެފައި ހުންނަ ނަޒްލާ މިހާރު ހުންނަނީ ހިތްހަމަ ޖެހިފައެވެ. އަދި އެންމެ ފަހުން މިދިޔަ ހަފްތާއެއްހާ ދުވަސް ތެރޭ އޮފީހުގައިވެސް ރީހާންއާ އެއްވެސް ވާހަކައެއް ދައްކާކަށް ފަހެއް ނުޖެހެއެވެ. ރީހާންއާ ނަޒްލާގެ ދެމެދުގައިވާ ގުޅުން ބަދަހި ކުރަން ނަޒްލާ މަސައްކަތް ކުރާކަންވެސް ރީހާންއަށް އެނގެއެވެ.\n“ކޮން ވާހަކައެއް؟ އަނެއްކާ އަހަރެންވެސް ދައްކަން ބޭނުން ވާނެ ވާހަކައެއްތަ؟” ހީލަމުން ރީހާން އަހާލިއެވެ.\n“އާނ… ރީހާންވެސް ދައްކަން ބޭނުން ވާނެ ވާހަކައެއް. އަހަރެން ބުނީ—” ނަޒްލާ ބުނަން އުޅުނެވެ.\n“ޝްޝްޝް…” ރީހާން ނަޒްލާގެ ތުންފަތުގައި އިނގިލި ޖައްސާލަމުން ނަޒްލާގެ ވާހަކަ ހުއްޓުވިއެވެ. ނަޒްލާ ރީހާންއާ ދިމާއަށް ބަލަން ހުއްޓެވެ.\nރީހާން ނަޒްލާގެ އުނަގަނޑުގައި ދެއަތުން ހިފާ ރީހާންއާ ކައިރި ކޮށްލާފައި ނަޒްލާ ގައިގައި ބައްދާލިއެވެ.\nއެއީ އާސިމް ނޫން މީހަކު ނަޒްލާގެ ހަށިގަނޑުގައި އެގޮތަށް ބީހިލި ފުރަތަމަ ފަހަރެވެ.\nނަޒްލާ އެހިޔާލު ހިތުން ނެރެލަން މަސައްކަތް ކުރަމުން ލޯމަރާލާފައި ރީހާންގެ ކޮނޑުގައި ބޯޖައްސާލާފައި ރީހާން ގައިގައި ބައްދާލިއެވެ. ރީހާން ބޯތިރިކޮށްލަމުން ނަޒްލާގެ ކަނދުރާގައި ބޮސްދިނެވެ.\nނަޒްލާގެ ހިތް ބާރުބާރަށް ތެޅެން ފެށިއެވެ. ރީހާންގެ އެބީހުން ތަކުގެ ސަބަބުންނެއް ނޫނެވެ. އެވަގުތު ނަޒްލާގެ ހިތް އެދުނު ކަމެއްގެ ސަބަބުންނެވެ. ލޯމަރާ ބާރުކޮށްލަމުން ނަޒްލާ އެހިޔާލާ ދެކޮޅު ހަދަން މަސައްކަތް ކުރިއެވެ. ނަމަވެސް ރީހާންގެ ކޮންމެ ހަރަކާތަކާއެކު ނަޒްލާގެ ހިތް ދިޔައީ ނަޒްލާގެ އަމުރަށް ނުކިޔަމަންތެރި ވަމުންނެވެ.\nނަޒްލާގެ ހިތް އެދެމުން ދިޔައީ ނަޒްލާގެ ހަށިގަނޑުގައި ވަށާލެވިފައިވާ ދެއަތަކީ އާސިމްގެ އަތަށް ވުމަށެވެ. ނަޒްލާގެ ކަނދުރާއަށް އެޅެމުން ދިޔަ ހޫނު ނެވާއަކީ އާސިމްގެ ނޭވައަށް ވުމަށެވެ. އެތުންފަތަކީ އާސިމްގެ ތުންފަތަށް ވުމަށެވެ.\nއެހިޔާލުތައް ފޮހެލަން ނަޒްލާ ކާމިޔާބެއް ނެތި މަސައްކަތް ކުރިއެވެ. އެއީ ރީހާން ކަން އަމިއްލަ ހިތަށާ ސިކުނޑިއަށް ޔަގީން ކޮށްދިނުމަށްޓަކާ ނަޒްލާ ލޯހުޅުވާލަމުން އިސް އުފުލާ ރީހާންގެ މޫނަށް ބަލާލިއެވެ. އެވަގުތު މެރިފައިވާ ރިހާންގެ ލޯވެސް ހުޅުވުނެވެ. ރީހާން ނަޒްލާއާ ހަތަރުކަޅި ހަމަކޮށްލިއެވެ. ވީކީއްތޯ އަހާލާ ކަހަލަ ގޮތަކަށް ބުމަ އަރުވާލިއެވެ. ނަޒްލާ މަޑުމަޑުން ދެފަރާތަށް ބޯހަލުވާލީ ކަމެއް ނުވެޔޭ ބުނުމުގެ ގޮތުންނެވެ.\nހީލާފައި ރިހާން ނަޒްލާގެ މޫނުގައި ހިފަހައްޓާލަމުން ރީހާންގެ މޫނު ނަޒްލާއާ ކައިރިކޮށްލިއެވެ. ނަޒްލާގެ މޫނަށް ރީހާންގެ ނޭވާ އެޅުމާއެކު ނަޒްލާ އިސްޖަހާލަން އުޅުނެވެ.\n“ނަޒޫ…” ރީހާން ނަޒްލާގެ ދަތްދޮޅީގައި ހިފަހައްޓާލީ އެކަން މަނާ ކުރާށެވެ.\nރީހާންގެ އަޑު އިވުމާއެކު ނަޒްލާގެ ހިތުގެ ތެޅުން ކުރިއަށް ވުރެން އަވަސް ވިއެވެ. ހިތުގައި ހިނގަމުން ދާ ހިޔާލުތަކާ ދެކޮޅަށް މަސައްކަތް ކުރަމުން ނަޒްލާ އެހިތަށް ވިސްނައިދޭން މަސައްކަތް ކުރިއެވެ. ނަޒްލާގެ ކައިވެނި ކުރެވޭނީ އާސިމްއާ ނޫން ކަމަށާ ނަޒްލާ ކައިވެނި ކުރާނީ ރީހާންއާއޭ ހިތާހިތާ ބުނަމުން ދިޔައެވެ. ހިތުގައި އެޖުމްލަ ތަކުރާރު ކުރަމުން ދިޔައެވެ.\nނަޒްލާގެ ތުންފަތުގައި ރީހާންގެ ތުންފަތް ޖެހުމާއެކު ނަޒްލާ ލޯމަރާލިއެވެ. ނަމަވެސް އެވަގުތުވެސް ހިޔާލަށް ސިފަވީ އާސިމްގެ މޫނެވެ. އެމޫނުގެ ބަދަލުގައި ރީހާންގެ މޫނު ސިފަވޭތޯ ނަޒްލާ ކުރި މަސައްކަތް ވީ ބޭކާރެވެ.\nނަޒްލާއަށް ވިސްނުނެވެ. އާސިމްއަށް ނަޒްލާގެ ހިތުން ދެވިފައިވާ މަގާމް ދުވަހަކުވެސް އެހެން މީހަކަށް ނުދެވޭނެއެވެ. އެހިތުން ކުޑަ މިންވަރެއްވެސް އެހެން ފަރާތަކަށް ނުދެވޭނެއެވެ. އެހިތުގެ ވެރިއަކީ މިއަދުވެސް އާސިމްއެވެ. އަދި ނަޒްލާގެ ހަށިގަނޑުގައި އެހެން މިހަކު ބީހިލުމަކަށްވެސް ނަޒްލާއަކަށް ނުރުހެވޭނެއެވެ. ނަޒްލާގެ ހިތާ ހަށިގަނޑު އަބަދުވެސް އެދޭނީ އާސިމްއަށެވެ. އެހިތުން އެހެން މީހަކަށް ޖާގައެއް ދެވޭނެ ނަމަ މިއަދު ރީހާންއަށް އެހިތް ކާމިޔާބު ކުރެވުނީހެވެ.\nރީހާންއާ ކައިވެނި ކުރިޔަސް ނަޒްލާގެ ހިތް އެދޭނީ އާސިމްއަށެވެ. އެހެން ނޫންނަމަ ރީހާންގެ އަތުތެރޭ ހުރިއިރު ނަޒްލާއަށް އާސިމްގެ މޫނު ސިފައެއް ނުވީހެވެ. އެކަން އެނގިހުރެ ނަޒްލާ ރީހާންއާ ކައިވެނި ކުރުމަކީ ރީހާންއަށް އިންސާފަކަށް ނުވާނެކަން ޔަގީނެވެ. ނަޒްލާގެ ހަށިގަނޑުގައި ރީހާން ބީހިލާ ކޮންމެ ފަހަރަކު އެއީ އާސިމްއަށް ވުމަށް ހިތް އެދޭނަމަ އެއީ ރީހާންއަށް ވެވޭ ބޭވަފާތެރިކަމަކަށް ނޫނީ ނުވާނެކަން ޔަގީނެވެ.\nއެކަން ވިސްނުމާ އެކީ ނަޒްލާ ރީހާންގެ މޭގައި އަތް އަޅާ ދުރުކޮށްލިއެވެ. އަދި އިސްޖަހާލަމުން ރީހާންއަށް ފުރަގަސް ދީފައި އެނބުރުނެވެ.\n“ނަޒޫ… ކިހިނެއްވީ؟” ނަޒްލާއަށް ވީ ގޮތެއް ނުވިސްނިފައި ރީހާން އަހާލިއެވެ.\nނަޒްލާ ޖަވާބެއް ނުދީ ހުރީ ރޮވުމުންނެވެ.\n“ނަޒޫ…؟” ނަޒްލާ ޖަވާބެއް ނުދިނުމުން ރީހާން ނަޒްލާގެ ކޮނޑުގައި ހިފާ ރީހާންއާ ކުރިމަތިވާ ގޮތަށް ނަޒްލާ އަނބުރާލިއެވެ. ނަޒްލާ ރޯތަން ފެނުމުން ރީހާންއަށް ބުނާނެ އެއްޗެއް ނޭނގި ހައިރާން ވެފައި ހުރެވުނީއެވެ.\n“ނަޒޫ، ބުނެބަލަ ވީ ގޮތެއް… ހިތްހަމަ ނުޖެހުނީތަ؟” ރީހާން ހިތުގައިވާ ސުވާލު ކޮށްލިއެވެ.\n“ނޫން…” ނަޒްލާ އަވަސް އަވަހަށް ބޯހަލުވާލިއެވެ.\n“ދެން ކިހިނެއްތަ ވީ؟ ބުނެބަލަ، ޕްލީޒް!” ދެއަތުން ނަޒްލާގެ ދެކޮނޑުގައި ހިފާލާފައި ރީހާން އެހިއެވެ.\n“އައިމް ސޮރީ…! އެކަމަކު… ރީހާން، އައި ކާންޓް… އައި ޖަސްޓް ކާންޓް…” ރުއިމުގެ ތެރޭން ނަޒްލާ ބުންޏެވެ.\nރީހާންއަށް ވިސްނުނެވެ. އެގުޅުމަށް ފުރުސަތެއް ދޭން ނަޒްލާ މަސައްކަތް ކުރިކަން ރީހާންއަށް އެނގެއެވެ. ނަމަވެސް އެކަން ނުވާނެތީ ނަޒްލާ ތެދަށް އެބުނީއެވެ. އެކަން ރީހާންއަށް ގަބޫލު ކުރެވެއެވެ.\nރީހާން ދެރަވިއެވެ. އަދިވެސް ނަޒްލާއަށް ވިސްނައިދޭން މަސައްކަތް ކުރެވިދާނެއެވެ. ނަމަވެސް ނަޒްލާގެ އަމިއްލަ އިޚްތިޔާރުގައި ނޫން ގޮތަކަށް ރީހާންއާ ގުޅިއްޖެ ނަމަ އެގުޅުމުން ނަޒްލާއަށްވެސް އަދި ރީހާންއަށްވެސް އުފަލެއް ނެތް ކަން ރީހާންއަށް އެނގެއެވެ. އެހެން ކަމުން ރީހާން އެވަގުތު ބޭނުން ވީ ނަޒްލާއަށް ހިތްވަރު ދޭށެވެ. ނަޒްލާގެ ނިންމުން ބަދަލު ކުރާކަށް ނޫނެވެ. އެނިންމުމާ ރީހާން ދެކޮޅު ނޫންކަން ނަޒްލާއަށް ބުނެދީ، ނަޒްލާ ބޭނުން ގޮތަކަށް ދިރިއުޅުން ކުރިޔަށް ގެންދިޔުމުގައި ރީހާންގެ އެއްވެސް މައްސަލައެއް ނެތްކަން ނަޒްލާއަށް އަންގާށެވެ. އަދި ނަޒްލާގެ ނިންމުމާ ރީހާން އެއްބަސް ވާކަން ނަޒްލާއަށް ބުނެދޭށެވެ.\n“އޯކޭއޭ، މައްސަލައެއް ނޫނޭ ތީ… ހުއްޓާލަބަލަ! މީ ރޯވަރުގެ ކަމެއް ނޫނެއްނު؟ އައި ކޭން އަންޑަރސްޓޭންޑް… ދެން ހުއްޓާލާ، ޕްލީޒް!” ރީހާން ދެއަތުން ނަޒްލާގެ މޫނު ފޮހެދިނެވެ.\nއެވަގުތު ރީހާންގެ މޫނަށް ބަލާލާފައި ނަޒްލާއަށް ރީހާން ގައިގައި ބައްދައިގަނެވުނީ އެހެން އަތެއްގެ އޯގާތެރިކަމާ ހިމާޔަތް ބޭނުން ވެފައި ހުރި ވަރުންނެވެ.\nރީހާންގެ ކަނދުރާގައި ދެއަތް އަޅުވާ ބާރުކޮށްލައިގެން އެމޭގައި މޫނު ޖައްސާލައިގެން ހުރެ ނަޒްލާ ހިތް ފުރެންދެން ރުޔެވެ. އެހާ އިރު ވަންދެން ރީހާންވެސް ނަޒްލާ ގައިގައި ބައްދާލައިގެން އެއްޗެއް ނުބުނެ ހުއްޓެވެ.\nހިތްހަމަ ޖެހޭ ވަރަށް ރޯލެވުމުން ނަޒްލާ ދުރަށް ޖެހިލާފައި މޫނު ފޮހެލިއެވެ.\n“ނަޒޫ އަދިވެސް ލޯބިވަނީ އާސިމް ދެކެދޯ؟” ރީހާން އަހާލިއެވެ. ޖަވާބު ނޭނގޭތީކީ ނޫނެވެ. ނަޒްލާގެ ޖަވާބު އަޑުއަހާލާށެވެ.\nނަޒްލާ ހަމަ އެކަނި ބޯޖަހާލިއެވެ.\n“އެއީ ނަޒޫގެ އުފާ ކަމަށް ވަންޏާ އަހަރެންގެ އެދުމަކީ ނަޒޫ އާސިމްއާ ގުޅުން” އެހެން ބުނި އިރުވެސް ހިތަށް ކުރަމުން ދިޔަ އަސަރު ނަޒްލާއަށް ނުދައްކާ ވޭތޯ ރީހާން މަސައްކަތް ކުރިއެވެ.\n“ނޫން…” ބޯހަލުވާލަމުން ނަޒްލާ ބުންޏެވެ.\nނުވިސްނިފައި ރީހާން ނަޒްލާއަށް ބަލަން ހުއްޓެވެ.\n“އަހަރެން ލޯބިވޭ އާސިމް ދެކެ… އެކަމަކު އޭނަޔާ ގުޅޭކަށް ބޭނުމެއް ނޫން. އެހަނދާންތައް އަހަރެންގެ ހިތަކުން ނުފިލާ އަދިވެސް… އޭނަޔާ ގުޅެން ބޭނުން ވެގެނެއް ނޫން ރީހާންއާ ނީނދެވޭނެޔޭ މިބުނީކީ…\nމިއަދު މިގެޔަށް އައީވެސް ރީހާން ކައިރީގަ ކައިވެނި ކުރާނެ ދުވަހެއް ހަމަޖައްސަން ބުނަން ވެގެން… އެކަމަކު ދެންމެ…” ނަޒްލާ އިސް ޖަހާލިއެވެ. “އެވަގުތުވެސް އަހަރެންގެ ހިތް އެދުނީ އާސިމްއަށް… ހިތަށް އެރި ތީ އާސިމްއަށް ވީނަމައޭ…”\nއެއަޑު އިވުމުން ރީހާން ވަކިން ދެރަވިއެވެ. ނަމަވެސް ނަޒްލާގެ ތެދުވެރި ކަމާމެދު ހިތާހިތުން ތައުރީފް ކުރެވުނެވެ.\n“އެވަގުތު އަހަންނަށް ވިސްނުނީ އަހަރެން ރީހާންއާ އިނަސް ކަންތައް ވާނީ އެހެން ކަން… އެއީ ރީހާންއަށް އިންސާފަކަށް ނުވާނެ… އެގޮތަށް ރީހާންއަށް އޮޅުވާލާކަށް އަހަންނަކަށް ނުކެރޭނެ…\nއަސްލު އަހަރެންގެ ހިތުގަ ރީހާންއަށް ހާއްސަ މަގާމެއް އުފެދުނީވެސް އޭނަޔާ ހެދި، ރީހާންގެ އަޑު އާސިމްގެ އަޑާ ވަރަށް ވައްތަރު” ނަޒްލާ ރީހާންގެ މޫނަށް ބަލާލިއެވެ.\n“އަހަރެން އެހެން މީހެއް ދެކެ ލޯބިވާނެ ނަމަ އެމީހަކީ ރީހާން. އެކަމަކު… މާ ކުރިއްސުރެ އަހަރެންގެ ހިތް އޮތީ އެކަން ނިންމާފަ. އަހަރެން އެންމެ ފުރަތަމަވެސް ލޯބިވީ އާސިމް ދެކެ، އެނޫން މީހަކު ދެކެ ދެން ލޯތްބެއް ނުވެސް ވެވޭނެ. އަހަރެން ހިކުރީ އާސިމްއަށް މާފު ކުރީމަ އަހަންނަށް ދިރިއުޅުމާއިގެން ކުރިޔަށް ދެވިދާނެ ކަމަށް… އެކަމަކު އެހެންނެއް ނުވި…\nއައިމް ރިއަލީ ސޮރީ…” ނަޒްލާ އަނެއްކާވެސް އިސްޖަހާލަމުން މާފަށް އެދުނެވެ.\n“އާސިމް އިޒް ވަން ލަކީ ގައި!!!” ރީހާން ބުނެލިއެވެ.\nނަޒްލާ އެއްޗެއް ނުބުނެއެވެ.\n“މީ ނަޒޫގެ ލައިފް، ނަޒޫ ގޮތެއް ނިންމާނީ. އަދި މީ ނަޒޫ މާފަށް އެދެން ޖެހޭ ވަރުގެ ކަމެއްވެސް ނޫން. ނަޒޫ އަމިއްލަ ނަފްސަށް މަޖުބޫރު ނުކުރީތީ އަހަރެން ވަރަށް އުފާ ވެއްޖެ. މިހިތުގަ ނަޒޫއާ މެދު އެއްވެސް ޝަކުވާއެއް ނެތް” މޭގައި އަތް ޖައްސާލަމުން ރީހާން ބުންޏެވެ.\n“ތެންކްޔޫ!” ނަޒްލާ ބުންނެވެ.\n“އެކަމަކު އެގޮތުން ނުވިއްޔާ އެހެން ގޮތަކުން ވިޔަސް އަހަރެން ބޭނުން ނަޒޫގެ ލައިފްއިން ކޮންމެސް ޕްލޭސްއެއް” ދުރަށް ޖެހިލާފައި ހަމަ ޖެހިލަމުން ރީހާން ބުންޏެވެ.\nރީހާން ބުނި އެއްޗެއް ނުވިސްނިފައި ނަޒްލާ ރީހާންއަށް ބަލަން ހުއްޓެވެ.\n“ހަޒްބަންޑްއަށް ނުވެވުނަސް ފްރެންޑެއް ގޮތަށް އަހަންނަށް ހުރެވިދާނެއެއްނު؟” ރީހާން ނަޒްލާއާ ދިމާއަށް އަތް ދިއްކޮށްލިއެވެ.\n“ސާބަސް!” ނަޒްލާ ރީހާންގެ އަތުގައި ޖަހާލަމުން ބުންޏެވެ.\n“ނުވާނެތަ؟” ހީލާފައި ރީހާން އަހާލިއެވެ.\nނަޒްލާ ރީހާންގެ އަތުގައި ހިފާ ސަލާން ކޮށްލިއެވެ.\n“އަސްލުވެސް ރީހާން ހާދަ ރަނގަޅޭ. އަހަރެން ހިތަށް އަރާ އަހަރެންނަށް ރީހާން އެދޭ ގޮތަށް ހެދޭނެ ނަމައޭ” ރީހާންގެ ރަނގަޅު ކަން ހިތަށް އަރާފައި ނަޒްލާ ދެރަވިއެވެ.\n“ހޭ… ކަމްއޯން… މައްސަލައެއް ނޫނޭ…” ރީހާން ނަޒްލާގެ ދެއަތުގައި ހިފާލަމުން ބުންޏެވެ. އަދި ނަޒްލާގެ ލޮލުން ވެއްޓުނު ކަރުނަ ތިކި ފޮހެދިނެވެ.\n“ތެންކްޔޫ ސޯ މަޗް…” ނަޒްލާ ބުންނެވެ.\nރީހާން ނަޒްލާގެ ނިތްކުރީގައި ބޮސްދިނެވެ. އަދި ނަޒްލާގެ މޫނަށް ބަލާލިއެވެ.\n“ނަޒޫ ތިބުނާހާ އަހަރެން ރަނގަޅިއްޔާ ނަޒޫ ކަހަލަ ކުއްޖަކު އަދި އަހަންނަށް ލިބިދާނެއެއްނު…؟” ރީހާން ސަމާސާ ރާގަކަށް ބުންޏެވެ.\n“ހްމްމް… އިރާދަ ކުރެއްވިއްޔާ އަދި ލިބޭނެ” ނަޒްލާ ބޯޖަހާލިއެވެ.\nއެވަގުތު ޒައިން ހޭލައިގެން ނަޒްލާއަށް ގޮވާލިއެވެ.\nފަނަރަ މިނެޓް ފަހުން ނަޒްލާ ހުރީ ޒައިން ގޮވައިގެން ރީހާންއާ އެކު އެގޭ ދޮރުމަތީގައެވެ.\n“ނަޒޫ، ބީ ހެޕީ އިނގޭ” ރީހާން ނަޒްލާގެ ކަންފަތް ކައިރީ އަތް ޖައްސާލިއެވެ.\n“ރީހާންވެސް ވާނެ އަހަރެން ބުނާ ކަމެއް ކޮށްދޭން” ނަޒްލާ ބުންޏެވެ.\n“ކޮން ކަމެއް؟” ނަޒްލާ ބުނާނީ ކީކޭ ބާއޭ ރީހާން ހިތަށް އެރިއެވެ.\n“ޕްރޮމިސް ކުރޭ ސްމޯކް ކުރުން ހުއްޓާލާނެ ކަމަށް…” ނަޒްލާ އެދުނެވެ.\n“ޓްރައި ކުރާނަން” ރީހާން ބުންޏެވެ.\n“ޓްރައިއެއް ނޫން، ޕްރޮމިސް ކުރޭ… އަހަންނަށް ޓަކާ ނޫނިއްޔާ އާރިޝްއަށް ޓަކާ، ޕްލީޒް” ނަޒްލާ ބޭނުންވީ ޔަގީން ކަމެވެ.\n“އޯކޭ، ޕްރޮމިސް… މިވަގުތުން ފެށިގެން ހުއްޓާލީ” ރީހާން އެއްބަސް ވިއެވެ.\nނަޒްލާ ދިޔުމުން ރީހާން ކޮޓަރިއަށް ވަދެ ދޮރު ލައްޕާލާފައި ގޮސް އެނދުގައި އިށީނެވެ. ކަންތައް ވެގެން ދިޔައި ރީހާން ހީކުރި ގޮތާ މުޅިން ޚިލާފަށެވެ. އެހާ ދުވަސް ފަހުން ނަޒްލާ އާނބަސް ބުނުމުން ދެން ރީހާންގެ މީހަކަށް ނަޒްލާ ވުމަކަށް އެއްވެސް ހުރަހެއް ނެތް ކަމަށް ރިހާން ހީކުރިއެވެ.\nނަމަވެސް… ދީމާ ގެއްލުނު ހެން ރީހާންއަށް ނަޒްލާވެސް ގެއްލުނީއެވެ. ކޮންމެ ފަހަރަކުވެސް ރީހާންއަށް އެކަނި ވާން ޖެހެނީ ކީއްވެ ހެއްޔެވެ. ދީމާ ދެކެ ލޯބި ވީވަރަށް ނަޒްލާ ދެކެވެސް ލޯބި ވެވުނީ ކީށްވެ ހެއްޔެވެ. ލޯބިވާ ކޮންމެ މީހަކާ ވަކިވާން ޖެހުމަކީ ރީހާންގެ ނަސީބުގައި ހުރި ގޮތް ހެއްޔެވެ.\nއަމިއްލަ ހިތަށް ކިތަންމެ ތަދުވީ ނަމަވެސް ރީހާން ހިތުގެ އަޑިން އެދެނީ ނަޒްލާގެ އުފަލެވެ. ދުޢާ ކުރެވެނީ ނަޒްލާގެ ލޯބި ކާމިޔާބު ވުމަށެވެ. ނަޒްލާއަށް ނުވިސްނުނު ނަމަވެސް ނަޒްލާއަށް އުފާވެރި ދިރިއުޅުމެއް ހޯދާ ދެވޭނީ އާސިމްއަށް ކަން މިއަދު ރީހާންއަށްވެސް ގަބޫލު ކުރެވިއްޖެއެވެ.\nއޮފީސް ނިންމާފައި ނަޒްލާ ގެޔަށް އައި އިރު ޒައިން ގޮވައިގެން ސިޓިންގރޫމްގައި އާސިމް އިނެވެ.\n“މަންމީ…” ނަޒްލާ ފެނުމާއެކު ޒައިން ގޮވާލިއެވެ. އަދި ދުއްވަން އިން ކުޅޭ މަތިންދާ ބޯޓު ހިފައިގެން އައިސް ނަޒްލާއަށް ދައްކާލިއެވެ.\n“އާޗާ، ހާދަ ތިއްތިއޭ ދޯ؟ ކާކު ދިން އެރޯޕްލޭންއެއް؟” ޒައިން އުރާލަމުން ނަޒްލާ އަހާލިއެވެ.\n“ބައްޕަ…” ޒައިން އާސިމްއަށް އިނގިލި ދިއްކޮށްލަމުން ޖަވާބު ދިނެވެ.\n“ސްވީޓްހާޓް ބައްޕައަށް ތޭންކްސް ބުނިންތަ؟” ޒައިންގެ ކޮލުގައި ބޮސްދީފައި ނަޒްލާ އެހިއެވެ.\nނަޒްލާ އެހެން ބުނުމާއެކު ޒައިން އަވަހަށް އާސިމް ކައިރިއަށް ދާން އުޅުނެވެ. ނަޒްލާ ހީލާފައި ޒައިން ބެހެއްޓުމާއެކު ޒައިން ދުވެފައި ދިޔަ ގޮތަށް ގޮސް އާސިމް ގައިގަ ބައްދައިގަތެވެ.\n“ތެއްނިއު…” ޒައިން އޭނަގެ ޅަބަހުން އާސިމްއަށް ޝުކުރު އަދާކުރިއެވެ. އެއާއެކު އެތާ ތިބި ނައީމާއާ ނިހާއާ އެކު އާސިމްއާ ނަޒްލާވެސް ހީގަތެވެ.\n“ޔޫ އާރ ވެލްކަމް…” އާސިމް ޒައިން ގެނެސް އުނގުގައި ބޭންދިއެވެ.\n“އެބަ އަންނަން…” ނަޒްލާ ކޮޓަރިއަށް ވަންނަމުން ބުންޏެވެ.\nއާސިމް ނަޒްލާ ދިޔަ ދިމާއަށް ބަލަން އިނެވެ.\nމަހެއްހާ ދުވަސް ކުރިން ނަޒްލާއާ ރީހާން ކައިވެނި ކުރަން އުޅޭ ހަބަރު ލިބުމުން އާސިމް ދިރިއުޅުން މަތިން މުޅިން ފޫހިވިއެވެ. ނަޒްލާ އާސިމްއަށް މާފު ކުރުމުންނާ، ޒައިން ކައިރިއަށް އައުމަށް ހުއްދަ ދިނުމުން އާސިމް ހީކުރީ އެވަރުން ފުދޭނެ ކަމަށެވެ. ދުރު ދުރުން ނަޒްލާއަށް ބަލާލުމުން ހިތްހަމަ ޖެހޭނެ ކަމަށެވެ.\nނަމަވެސް ހަމައެކަނި ނަޒްލާ ފެނިލުމަކުން އާސިމްގެ ހިތެއް ނުފުރޭނެކަން އާސިމްއަށް ޔަގީން ވިއެވެ. ނަޒްލާ އެހެން މީހެއްގެ ހައްގަކަށް ވާތަން ދެކެން އާސިމްއަށް ކެތެއް ނުވާނެއެވެ. އެހުރިހާ ދުވަސް އާސިމް ހޭދަ ކުރީ ރީހާންގެ އަނތްބަކަށް ނަޒްލާ ވުމުން އެކަމަށް ރުހެވޭނެތޯ ވިސްނުމުގައެވެ. ނަމަވެސް އާސިމްގެ ރުހުމަށް ބަލާނީ ކާކު ހެއްޔެވެ. އަމިއްލަ ދިރިއުޅުމާ މެދު ގޮތެއް ނިންމާކަށް ނަޒްލާއަކަށް އާސިމްގެ ރުހުމެއް، އަދި ހިޔާލެއްވެސް ބޭނުމެއް ނުވާނެއެވެ.\nއެދުވަހަކުން ހަދާނެ ގޮތަކާ މެދު ގޮތެއް ނުނިންމިގެން އުޅެނިކޮށް ނަޒްލާއާ ރީހާން ކައިވެނީގެ ހިޔާލު ދޫކޮށްލިކަން އެނގުމުން އާސިމްގެ ހިތް އަލުން ވިންދު ޖަހަން ފެށިއެވެ. ހަމަ ނޭވާ ލެވުނެވެ.\nނަމަވެސް ދެންވެސް އޮތީ ހަމަ ކުރީގެ ނުތަނަވަސް ކަމެވެ. އެހާ ކައިރިން ނަޒްލާ ފެނި، ނަޒްލާއާ ދުރުން އުޅެން ޖެހުން ވަނީ އާސިމްއަށް ކެތް ނުވާ ވަރުގެ ކަމަކަށް ވެފައެވެ. ދުވަހެއް ދުވަހަކަށް އާސިމްއަށް ނަޒްލާ ފެންނަ ހިސާބުގައި ނަޒްލާއާ އެހާ ދުރުން އުޅެން އުނދަގޫ ވިއެވެ. އެދުރުކަމާ ހެދި އާސިމްގެ ހިތް ޝަކުވާ ކުރަން ފެށިއެވެ. އަމިއްލަ ހިތަށް ވިސްނައިދޭން އާސިމް މަސައްކަތް ކުރެއެވެ. ނަމަވެސް އާސިމްގެ އެބަސް ނާހާ ހިތް އާސިމްގެ ބަސް ގަބޫލެއް ނުކުރެއެވެ.\nއާސމް ނަޒްލާމެން ގެޔަށް އައުން ނަޒްލާ މަނައެއް ނުކުރެއެވެ. ނަމަވެސް އާސިމް ގެޔަށް އައިސް އުޅޭ ވަގުތެއްގައި ނަމަ ނަޒްލާ ކޮޓަރިން ނުނިކުމެ ވޭތޯ ބަލައެވެ. އެކަންވެސް ނަޒްލާއަށް ފަސޭހަ ކަމަކަށް ނުވަނީ ޔުމްނާއަ ނައީމާއާ ނިހާގެ ސަބަބުންނެވެ.\nގޭއެންމެންވެސް އެދެނީ ނަޒްލާ އާސިމްއާ ގުޅުން ކަން ނަޒްލާއަށް އެނގެއެވެ. އެމީހުން އަހާއަހާވެސް ރީހާންއާ ކައިވެނި ނުކުރަން ނިންމި ސަބަބު ނަޒްލާ ޔުމްނާއާ އަސްމާ ނޫން މީހެއް ކައިރިއަކު ނުބުނެއެވެ. އަދި އެނިންމުމުގެ ފަހުން ސީދާ ނުބުނި ނަމަވެސް ގޭ މީހުން އެދޭ ގޮތް ނަޒްލާއަށް އެމީހުން ވަނީ އަންގާފައެވެ. އަދި ނަޒްލާއާ އާސިމް ގުޅުވަން އެމީހުން ކުރާ މަސައްކަތްވެސް ނަޒްލާއަށް ސިއްރެއް ނުވެއެވެ.\nއާސިމް އެގެޔަށް އައިއްސިއްޔާ އެންމެންވެސް މަސައްކަތް ކުރާނީ ނަޒްލާ ކޮޓަރިން ނެރެވޭތޯއެވެ. އެކަން މަނާ ކުރަން ނަޒްލާ ދައްކާ އެއްވެސް ބަހަނާއެއް އެކަކުވެސް އަޑެއް ނާހައެވެ.\nނަޒްލާ ރީހާންއާ ކައިވެނި ނުކުރާނެ ވާހަކަ ބުނިތާ ދެހަފްތާ ފަހުން އާސިމްއާ ކައިވެނި ކުރުމަށް ނައީމާ ނަޒްލާ ގާތުން އެދުނެވެ. އެދުވަހަކީ ޒައިން ވިހޭ ފަހުން ނައީމާ ނަޒްލާ ދެކެ ފުރަތަމަ ފަހަރަށް ރުޅި އައި ދުވަހެވެ.\n“އަހަރެން ނޫޅެން މީހަކާ އިންނާކަށް” ނައީމާގެ އެދުމަށް ނަޒްލާ ދިން ޖަވާބަކީ އެއީއެވެ.\n“އެކަމަކު ނަޒޫއަށްވެސް ތިހެން މުޅި އުމުރުގަ ހުރެވޭނެތަ؟ އެކަނި ހުރެ ދިރިއުޅުން ހެދަ ކޮށްލެވޭނެތަ؟” ނައީމާ ހިތްހަމަ ނުޖެހިފައި ސުވާލު ކުރިއެވެ.\n“އަހަރެން އެކަނި ވެފަ ކޮބާތަ މަންމާ؟ ޒައިން އެހެރީ، މަންމަ ތިހިރީ، ޔުމްއާ ދޮންބެއާ ނިނީވެސް އެތިބީ… ދެން އިތުރު މީހަކު އަހަންނެއް ބޭނުމެއް ނޫން” ނަޒްލާ ބުންޏެވެ.\n“ނަޒްލާ ގޮތް ދޫނުކުރާތި އިނގޭ! މިހާރު ކިތަންމެ ރަނގަޅު އެއްޗެއް ބުންޏަސް ގަބޫލެއް ނުކުރާނެ، އެކަމަކު އަދި ފަހުން ވިސްނޭނެ…” ނައީމާ ރުޅި އައިސްގެން ކޮޓަރިއަށް ވަނެވެ.\nގޭއެންމެންނެކޭ އެއްގޮތަށް އާސިމްމެންގޭ މީހުންވެސް އެދެނީ ނަޒްލާއާ އާސިމްގެ ކައިވެނި ކުރެވުމެވެ. ޒައިން ގޮވައިގެން ނަޒްލާ އާސިމްމެން ގެޔަށް ދާ މަދު ފަހަރުގައި އާސިމްއާ ނަޒްލާ އެކީ ފެނުމުން ވަސީމާގެ މޫނަށް ވެރިވާ ހިތާމައިގެ ކުލަ ފެނުމުން ނަޒްލާވެސް ދެރަ ވެއެވެ.\nކޮންމެވެސް ދުވަހަކުން އާސިމް ކައިވެނި ކުރަން ވަސީމާ އެދެއެވެ. ނަމަވެސް ނަޒްލާ ނޫން ކުއްޖަކާ އާސިމް ކައިވެނި ނުކުރާނެ ކަން ވަސީމާއަށްވެސް އަދި ނަޒްލާއަށްވެސް އެނގެއެވެ. ނަޒްލާ ދެރަ ވަނީ ވަސީމާގެ އެއެދުން ފުރިހަމަ ނުވަނީ ނުސީދާ ގޮތުން ވިޔަސް ނަޒްލާގެ ސަބަބުން ކަމަށް ވާތީއެވެ.\nއާސިމްއެކޭ އެއްގޮތަށް އާސިމް ފެންނަ ކޮންމެ ފަހަރަކު ނަޒްލާއަށްވެސް އަމިއްލަ ހިތަށް ވިސްނައިދޭން މަޖުބޫރު ވެއެވެ. އާސިމް ފެނުމުން ނަޒްލާގެ ހިތް އެދެނީ އާސިމްއާ އެކުގައި ވުމަށެވެ. ނަމަވެސް ހަމަ އެއާއެކު ނަޒްލާ ހަނދާން ވަނީ އާސިމްގެ ސަބަބުން ނަޒްލާއަށް ކުރިމަތިވި ހިތާމައެވެ. އާސިމްއަށް މާފު ކުރި ނަމަވެސް އެހަނދާންތައް ނަޒްލާގެ ހިތުން ދުވަހަކުވެސް ނުފިލާނެއެވެ. އެހިތުގައި އާސިމްގެ ލޯތްބާއެކު އެހިތި ހަނދާންތައް އަބަދުވެސް ވާނެއެވެ.\nއާނއެކެވެ. އާސިމް ދެކެ މިއަދުވެސް ލޯބި ވާކަމާ މެދު ނަޒްލާ ދެކޮޅެއް ނަހަދައެވެ. އަމިއްލައަށް އެކަން ގަބޫލުވެސް ކުރެއެވެ. ނަމަވެސް މިއަދު އެލޯތްބަށް ވުރެން އެހިތި ހަނދާންތައް ނަޒްލާގެ ހިތުގައި ފެވިފައި ވަނީ މާ ފުންކޮށެވެ.\nނައީމާއާ ނިހާއާ އަސްމާ އެތައް ފަހަރަކު ނަޒްލާ ގާތު އާސިމްގެ ވާހަކަ ދެއްކި ނަމަވެސް އެއް ފަހަރުވެސް ޔުމްނާ އެވާހަކައެއް ނުދައްކައެވެ. ނުބުނި ނަމަވެސް ނަޒްލާގެ ހިތުގެ ހާލު ޔުމްނާއަށް ރަނގަޅަށް އެނގެއެވެ. ޔުމްނާ އެވާހަކަ ނުދައްކާ ހުންނަ ހަމަ އެކަނި ސަބަބަކީ ނަޒްލާ ގަބޫލު ނުކުރާނެތީއެވެ. ކިތަންމެ ވަރަކަށް ބުންޏަސް އެއްބަސް ނުވާނެތީއެވެ. ނަމަވެސް ނަޒްލާގެ ހިތުގެ ހާލު ނަޒްލާގެ މޫނުން ކުޑަކޮށް ނަމަވެސް ފާޅު ވާނެ ދުވަހަކީ ޔުމްނާ ނަޒްލާ ގާތު އެވާހަކަ ދައްކާނެ ދުވަސް ކަމުގައި ޔުމްނާ ވަނީ އަމިއްލަ ނަފްސަށް ވައުދު ވެފައެވެ.\nއެދުވަސް މާލަހެއް ނުވެ އައެވެ. އާޒިމްގެ ދަރިފުޅު ރައުނާއަށް 10 އަހަރު ފުރިގެން އެގޭގައި ބޭއްވި ޕާޓީއަށް ނަޒްލާމެން ގޭ އެންމެންވެސް ދިޔައެވެ. ޓެރެސްގައި އޮތް އެޕާޓީގައި ހުރިހާ ކުޑަ ކުދިންނާ އެކީ ޒައިންވެސް އުޅުނީ ކުޅޭށެވެ. އެހުރިހާ ކުދިންގެ ތެރޭންވެސް އެންމެ ކުޑައީ2އަހަރުގެ ޒައިންއަށް ވުމުން ހުރިހާ ކުދިންވެސް އުޅުނީ ޒައިން އުރާށެވެ. އޭރު ނަޒްލާ ހުރީ ތަންކޮޅެއް ދުރުގައި އަސްމާއާ ޔުމްނާއާ ވާހަކަ ދައްކާށެވެ. އާސިމް އެތާކު ނެތެވެ.\nވާހަކައިގަ ހުރި އިރުވެސް ނަޒްލާ އިރުއިރުކޮޅާ ޒައިންއަށް ބަލާލައެވެ. ޒައިން އުރާލަން އުޅެނިކޮށް ރަނާ އަތުން ޒައިން ވެއްޓެން ދިޔަތަން ނަޒްލާއަށް ފެނުނެވެ. އެއާއެކު ޒައިންގެ ނަމުން ގޮވާލަމުން ނަޒްލާ ޒައިންއާ ދިމާއަށް ދުއްވައިގަތެވެ.\nއެވަގުތު ޓެރެސްއަށް ނިކުތް އާސިމްއަށް ނަޒްލާ ހަޅޭލަވައިގަތް އަޑު އިވުމުން ޒައިން ހުރި ދިމާއަށް ބަލާލެވުނެވެ. ޒައިން ވެއްޓުމާ އެކު ރޯން ފެށިތަން ފެނުމުން އާސިމްއަށްވެސް އެދިމާއަށް ދުއްވައިގަނެވުނެވެ. ނަޒްލާއަށް ވުރެން ކުރިން އައިސް ޒައިން ނަގާ އުރާލީ އާސިމްއެވެ.\nޒައިންގެ އަނގައިން ލޭ އަންނަ ތަން ފެނުމާއެކު ނަޒްލާ އާސިމް އަތުން ޒައިން ނަގާ އުރާލިއެވެ. އަދި ވީ ގޮތެއް ބަލާލިއެވެ.\n“ތުންފަތް ފަޅައިގެން ގޮއްސަ އޭނީ… އައިސް ފެން ފޮދެއް ޖައްސާލަނިކޮށް ލޭމަނާ ވެދާނެ…” ކައިރިއަށް އައިސް ވަސީމާ ބުންޏެވެ.\n“އާސިމް، ޒައިން ގޮވައިގެން ދޭ ކޮޓަރިއަށް، ދޮންތަ އެބަ އަންނަން އައިސް ފެން ފުޅިއެއް ހިފައިގެން” ސިޑިއާ ދިމާއަށް ދަމުން އާޒިމާ ބުންޏެވެ.\nނަޒްލާ ޒައިން ގޮވައިގެން އާސިމްއާ އެކީ ތިރިއަށް ދިޔައެވެ. ޒައިންއާ މެދު ހާސްވެ ބިރުގެންފައި ހުރި ވަރުން ދެވޭ ތަނަކާ މެދުވެސް ނަޒްލާއަށް ވިސްނާ ނުލެވެއެވެ. ނަމަވެސް އާސިމް ކޮޓަރީގެ ދޮރު ހުޅުވާލުމުން ނަޒްލާ މަޑު ކޮށްލިއެވެ. ހާސްވެ ދެރަވެފަ ހުރި ނަމަވެސް އެވަގުތު ނަޒްލާއަށް ކުރީގެ ހަނދާންތައް އުނދަގޫ ކޮށްލިއެވެ.\nޖެހިގެން ހުރި އަސްމާ އުޅުނު ކޮޓަރީގެ ދޮރު ހުޅުވާލާފައި ނަޒްލާ ވަނެވެ. ނަޒްލާއަށް ވީގޮތް އާސިމްއަށް ވިސްނުނީ ދެނެވެ. ހުޅުވާލައިގެން ހުރި ދޮރުން އެތެރެ ބަލާލުމާއެކު ނަޒްލާއަށް ގޯނާ ކޮށްލި ހަނދާންތައް އާސިމްގެ ހިތުގައިވެސް އެނބުރިގަތެވެ. އަވަސް އަވަހަށް ދޮރު ލައްޕާލާފައި އާސިމް ނަޒްލާގެ ފަހަތުން އަސްމާގެ ކޮޓަރިއަށް ވަނެވެ.\nއާޒިމާ ފެންފުޅި ގެނެސް ދީފައި ދިޔުމުން ނަޒްލާ އާސިމް އަތަށް ޒައިން ދީފައި ރުމާލަށް ފެން އަޅާފައި ޒައިންގެ ތުންފަތުގައި ޖައްސާލިއެވެ. އޭރުވެސް ޒައިންއަށް ރޮވެނީއެވެ. ނަޒްލާ ފިނި ރުމާ ޖައްސާލުމުން އަތުން ރުމާ ދުރު ކުރަން މަސައްކަތް ކުރަމުން ޒައިންގެ ރުއިން ހައްތަހާ ބާރުވިއެވެ. ނަޒްލާ އަނެއްކާވެސް ޒައިން އުރާލިއެވެ. އަދި ޒައިން ގަޔާ ކައިރި ކޮށްލައިގެން ބުރަކަށީގަ ފިރުމަމުން ދެކޮޅަށް ހިނގަން ފެށއެވެ.\nއިރުކޮޅެއް ފަހުން ޒައިން ރުއިން ހުއްޓާލިއެވެ. ނަމަވެސް އޭރުވެސް ގިސް ލެވެއެވެ. ނަޒްލާ އެގޮތަށް ދެކޮޅަށް ހިނގާލަ ހިނގާލާ ހުންނަތާ ފަނަރަ ވަރަކަށް މިނެޓް ފަހުން ޒައިންއަށް ނިދުނެވެ. އެކަން ޔަގީން ވުމުން ނަޒްލާ ހިނގުން ހުއްޓާލާފައި އަތުގައި ނިދާފައި އޮތް ދަރިފުޅަށް ބަލަން ހުއްޓެވެ.\nއެހުރިހާ އިރު ވަންދެން ބަލަން ހުރި އާސިމް އައިސް ނަޒްލާ އަތުން ޒައިން ނަގަން އުޅުނެވެ. ދެކޮޅު ނުހަދާ ނަޒްލާ އާސިމް އަތަށް ޒައިން ދިނެވެ. ޒައިން އެނދުގައި ބާއްވާފައި ކައިރީގައި ބާލީސްތައް ޖައްސާލާފައި އާސިމް އެނބުރި ބަލާލި އިރު ނަޒްލާ ހުރީ ޒައިންއާ ދިމާއަށް ބަލަހައްޓައިގެން ރޯށެވެ. ޒައިންއަށް ކުޑަވެސް އަނިޔާއެއް ވެއްޖެ ނަމަ ނަޒްލާއަށް ކެތް ކުރަން ދަތި ވާވަރު އެވަގުތު އާސިމްއަށް ވިސްނުނެވެ.\nނަޒްލާ ރޯތަން ބަލާކަށް އާސިމްއަކަށް ނުހުރެވުނެވެ. އެހުރިހާ ދުވަސް ވަންދެން ނަޒްލާއާ ދުރުގައި ހުރުމަށް އަމިއްލަ ނަފްސަށް މަޖުބޫރު ކުރަމުން އެކަން ކާމިޔާބު ކުރަމުން ދިޔަ ނަމަވެސް އެވަގުތު އާސިމްއަކަށް ނަޒްލާއާ ދުރަކު ނުހުރެވުނެވެ.\n“ނަޒޫ…” އާސިމްއަށް ގޮވާލެވުނެވެ. ދެތިން ފިޔަވަޅު އަލާލަމުން ނަޒްލާ ކައިރިއަށް ހުއްޓި ނަޒްލާގެ މޫނުގައި ދެއަތުން ހިފާލިއެވެ.\nނަޒްލާ އާސިމްއާ ދިމާއަށް ބަލާލިއެވެ.\n“ޝްޝްޝް…” އާސިމް މަޑުމަޑުން ބުންޏެވެ.\nނަޒްލާއަށްވެސް އެވަގުތު އާސިމްއާ ދުރަކަށް ނުދެވުނެވެ. އިސް ޖަހާލައިގެން ރޮވިފައި ހުރީއެވެ.\nމިބައިވެސް ކިޔުންތެރިންނަށް ކަމުދާނެ ކަމަށް ހީކުރަން.. މާޝާ ހީކުރަން ކުދިން މިހިސާބަށް ކިޔާފައި ވާހަކަ ނިމެން ދެން ކިޔާނެ ކަމަށް…\nMe first….Yay…..btw story warah obi…. waiting for next part\nme 2nd wow nice and even adhi dhigu khohlaathi next part\nYageenehnu keyaanekan haada ay reethi vaahaka\nYeah kiyaanehnnu vaahaka vrh vrh salhi….\nWow. Just lov this one ???\nYageen thi vaahaka kiyaa nan kan.. Maru nuve gadhaveh salaamathun dhuniye ga huriyaa\nAllah ge iraadha fulhu dhuniye ga huriyaa..\n.Varah reethi vaahaka.. Thank u Marsha\nV reythi Inge.\nMarsha kihineh thi hedheee. Hw can naxoo forget what he did. Ekam dhen ehentha dhw vaani. Naxoo vs beynun vegen kuri kameh viyyaa. Foohi ddhen ekam. Reehaan n ninee dhw gulheyni.\nVaahaka v v reethi… heevany hama filmeh balaileveyhen… haadha furihamaey sifakuruntha\nVaahaka vara reethi ekm vara adheravey reehaan ah ehen vaathee…\nAlhey mioh nimunu hisaabeh dhw. Bt v v v reethi. Maadhan next part up vaane kamah unmeedh kuran\nWow wow wow. Heskiyaafa rythi.\nvarah rythi…waitn for nxt part\nMarsha…v avahah up kohdheeba… haadha rychchey…. adhi eoh nimmaali hisaabeh… cnt wait for the next part\nThank you so much dear. I have never commented on here before but i would like to thank you from all my heart for uploading the story always on time and for bringing the story as long as possible. This isavery rare case and we dont see from many writers. Appreciate all your hard work. This story isabeauty. Keep it up ♥\nWoow. .. I just really love to read this story. Plx upload soon\nWowwwwww varah varah reethi mi story\nWoww woww mi part v v v rythi….avahahh up kurahchey next part\nWow …v salhi\nMirey ge baii varah furihama\nWow varah salhi avaha next part up kurahchey\nvaahaka reethi but asim ah naxoo libihjehyaa varah hadhi.dhenves hadhaanee hama ehen .reehaananaxoo gulhuvaa love fahun veveyne.\nreehaan aai naxoo nugulhenya mivaahaka nukiyaanan dhen. aasim i hate u\nGavaaidhun up kohlaathee varah ufaa vey… heekuran vaahakka nimendhen ehn vaane kamah… varah reethi vaahaka best of luck.. 🙂\nAlhe poor reehan. I’m still hoping nazu ends up with reehan. He is so sweet and loves nazu so much.\nmarry kura emmennakee lowbi vegen kuraa meehunneh nun. marry kureema lowbi ves veveyne. dhn lowbi blah blah ey kiyaafaebeyvafaatheriyaa aa gulhuneema vvvvvv hadi!!! rangalhu meehunna kaiveni kuan angavaafa vanee ves. reehaan aa gulhu v ma aslu vaahaka furihama vaanee. ehen noony point eh nethennu. feshunu oru ves edhemeehun. eha bodu aniyaa eh dhineema ves edhemeehun. mi ee mihaaru plf concept ekey. old hindi concept. I dnt thnkbi will likedending part ofdstory even though have been reading fromdbeginning\ntrue alaa. this is nw an old concept. lowbi ey kiyaafa ehnuefaafa kureeves. anekka ves lowbi ey kiyaafa eha rangalhu propsal eh dhookollee. that too who made ur life hell naxoo. if I were in ur place I will never marry asim even thought I still love him. I hate u naxoo nd asim\nmarsh kihineh thi hedhy. asim aa naxoo gulhuvanee? poor reehaan. me hama mi zamaanuga ulhey anhenunge vattharu. faafa koffa filaavalheh libuneema ves rangalhu meehaka gulheykah nuvey. mihaaru mi vaahaka mathin foohi vejje\nwhatt??? mioh reethi story ah marsha kihineh thi hedhy. reehan aa nazoo vaki koffa? dhn foohi vejje mivaahaka kiyan ekam ves kiyan feshuneema nimmaanan\naan lai. mee too ves kiyan feshuneema nimmey tho balaanan. but I too dnt like asim nd naxoo gulhey part.\nvaahaka huttaeh nulaanan marsha. ekam m vvv disappointed sorry!!\nhuh. hus like nuvaa kudhin tha miulhenee hehe. marsha ah dhw dhn ingeynee hadhaane ehcheh. ekam aslu kada dhw ehen hedheema.\nbut in my opinion aslu nazoo libenjeheyny asim ah hama. i feel sorry for ryhaan. ekams aslu dhnbahpayakah vuren bby ah ves rangalhuvaany aslu bahpa.. everyone should getasecond chance\ngood point.. ??? knme meehakah vx kusheh kurevi dhaane nd kuh gabool kohefadha kusheh nukurumah azum kandai alhai rangalhah ulhunyma rangalhu vaane dhww nd NO ONE IS PERFECT dhww\ngood point.. ?? knme meehakah vx kusheh kurevi dhaane nd kuh gabool kohefadha kusheh nukurumah azum kandai alhai rangalhah ulhunyma rangalhu vaane dhww nd NO ONE IS PERFECT dhww\nAvahah up kohdeeba vvvvv keyaa hethun me thibee keh maduvefa\nބައްޕަގެ ރަނިކަމަނާ 8\nދީނީ ލޯބި July 28, 2020\nހިތާމަ ލޯބި February 9, 2017\nއިންތިހާ – 16\nއަސަރު 33 (ފަހުބައި)\nހިތާމަ ލޯބި August 4, 2016


Emme meehege vaahaka, bodethi ihumaal\nއެންމެ މީހެއްގެ ވާހަކަ، ބޮޑެތި އިހުމާލު\nއުމުރުން ދުވަސްވީ ދެ މީހުން އާޓިފިޝަލް ބީޗުގައި -- ފޮޓޯ: ފްލިކާ އެޓިކަން\nކޮވިޑްގެ ބަލި ރާއްޖޭގައި ފެތުރެމުން ދަނީ ވަރަށް ބާރަށް ވަރަށް ބޮޑަށް ބިރު ގަންނަ މިންވަރަށެވެ. ކޮވިޑްގެ ބަލިމަޑުކަމުގައި 173 ދުވަސް ހޭދަވެގެން ދިޔައިރު 7200 ވުރެ ގިނަ މީހުންނަށް ރާއްޖެއިން އެ ބަލި ޖެހިއްޖެއެވެ. އަދި އެ ބަލީގައި 28 މީހަކު މަރުވެއްޖެ އެވެ.\nބަލިމަޑު ކަމުގެ މި ހާލަތުން ނުކުމެވޭތޯ އިދާރާތަކުން ބުރަ މަސައްކަތްތަކެއް ވެސް ކުރެ އެވެ. ސައުވީސް ގަޑިއިރު ހިދުމަތުގައި ތިއްބެވި ޑޮކްޓަރުންނާއި ނަރުހުން އަދި ފްރަންޓަލައިން އޮފިސަރުންގެ އެ މަސައްކަތަށް އޮތީ ޝުކުރެވެ. ނަމަވެސް މި ހާލަތުގެ ތެރޭ، ގުޅުންހުރި އިދާރާތަކުގެ އިހުމާލުގެ އަޑުވެސް ގަދައެވެ. ކިތަންމެ ބަޔަކު އެ ވާހަކަތައް ދައްކައފި ވެސް މެއެވެ. ހާއްސަކޮށް އެޗްޕީއޭ އިން ބައެއް ފަހަރު އަމަލު ކުރާ ގޮތުން ކަންބޮޑުވުން އޮތް ކިތަންމެ ބަޔަކު އެބަތިއްބެވެ. މަސައްކަތް ބުރަވެ. މެނޭޖް ނުކުރެވޭ ހިސާބަށް ދިއުމުން ކަންކަން ގޯހުން ގޯހަށް ދެއެވެ. ނަމަވެސް އިހުމާލަކުން ލިބޭ ގެއްލުމުގެ ވާހަކަ އެކަން ތަހައްމަލު ކުރަންޖެހުނު އާއިލާތަކުން ދައްކާނެ އެވެ.\nފުވައްމަލުކު ސިޓީ، ފުނާޑް، ހިއުމަންގޭ އުމުރުން 73 އަހަރުގެ އައިމިނަތު ސައީދާއަކީ ދެ ތާރީހެއްގައި ހެދި ދެ ޓެސްޓަކުން ކޮވިޑަށް ޕޮޒިޓިވްވީ މީހެކެވެ. އޭނާގެ ހާލަތު ގޯސްވެ ހުޅުމާލެ މެޑިކަލް ފެސިލީޓީގެ އައިސީޔޫގައި ދަނީ ފަރުވާ ހޯދަމުންނެވެ.\nއައިމިނަތުގެ ހާލު ގޯސްވެ އައިސީޔޫއަށްލާ ހިސާބަކަށް ކަންކަން ދިޔައިރު އޭގެ ކުރިން ކަމާގުޅޭ އިދާރާއިން އަމަލު ކޮށްފައިވާ ގޮތާއިމެދު އާއިލާގެ ބޮޑެތި ކަންބޮޑުވުންތަކެއް އެބަހުއްޓެވެ. އެ އިދާރާތަކާއި ކުރަން ބޭނުންވާ އެތައް ސުވާލެއް އެބަ ހުއްޓެވެ. އެ ވާހަކަތައް އައިމިނަތު މާމަ ދަރިއަކު ވަނީ އަވަސްއާ ހިއްސާ ކޮށްފައެވެ.\nއައިމިނަތު ސައީދަކީ އޭނާގެ ދުވަސްވީ ފިރިމީހާއާއެކު ހުޅުމާލޭގައި ދިރިއުޅެމުންދާ މީހެކެވެ. ވަރުބަލިވެ ނޭވާއަށް އުނދަގޫވާތީ މާމަ ދަރިފުޅަކާއެކު ސައީދާ ހުޅުމާލެ ފްލޫ ކުލިނިކަށް ދައްކަން ގޮސްފައިވަނީ މިމަހުގެ ތިންވަނަ ދުވަހު އެވެ. އެ ދުވަހު ޑޮކްޓަރުން ބުނީ އެހެން ދިމާވަނީ ޕްރެޝަރު ހައިވުމުގެ ސަބަބުން ކަމަށެވެ. އައިމިނަތުއަކީ އެ ބައްޔަށް ގަވާއިދުން ބޭސް ކަމުންދާ މީހެކެވެ.\nފުލޫ ކްލިނިކަށް ދައްކަން އަންނަ ދުވަސްވީ މީހުން ކޮވިޑަށް ޓެސްޓް ކުރާ އުސޫލުން އައިމިނަތުވެސް ކޮވިޑަށް ޓެސްޓް ކުރިއެވެ. މިމަހުގެ ހަތަރުވަނަ ދުވަހު ނަތީޖާ ލިބުނުއިރު އައިމިނަތުގެ ސާމަޕަލް ވަނީ ޕޮޒިޓިވްވެފައެވެ. ނަމަވެސް އެހާ ހިސާބަކަށްވެސް ކޮވިޑްގެ އެއްވެސް އަލާމާތެއް ފެންނަން ނެތެވެ. އައިމިނަތު ބޭރަށް ނިކުމެ ނޫޅޭތާ އޭރު އަށެއްކަ މަސް ވެއްޖެއެވެ. ގޭގައި އުޅޭ މީހަކުވެސް ޕޮޒިޓިވްވެފައެއް ނުވެއެވެ. އެ ގޭގައި ކޮންޓެކްޓެއްވެސް ނެތެވެ.\nޕޮޒިޓިވްވުމާއި ގުޅިގެން ވީހާވެސް އަވަހަށް ހުޅުމާލެ މެޑިކަލް ފެސިލިޓީއަށް ގެންދަން ޖެހޭ ކަމަށް އެޗްޕީއޭއިން އާއިލާއަށް އެންގިއެވެ.\n"ދިހަ ވަރަކަށް ދުވަސް ވަންދެން މާމަ ރަނގަޅު. ނަމަވެސް އިންޖެކްޝަނެއް ކޮންމެ ދުވަހަކު ޖަހާ. އެ ވަގުތުން ފެށިގެން ދެތިން ގަޑިއިރަށް އުނދަގޫވާތީ އުޅޭ. މާމަ ބުނާ ގޮތުން 17 އިންޖެކްޝަނެއް ޖެހި،"\nހޮސްޕިޓަލްގައި ހޭދަކުރި 14 ވަރަކަށް ދުވަހަކީ ފެސިލިޓީގައި ހިދުމަތުގައި ތިބި ނަރުހުންނާއި ޑޮކްޓަރުންގެ ފުރިހަމަ އަޅާލުމާއި ލޯބި އިންތިހާއަށް ލިބިގެންދިޔަ ދުވަސްތަކެކެވެ. ނަމަވެސް އެތަނުން ދޫކޮށްލުމުގެ މަރުހަލާގައި ކަންކަން ހިނގާދިޔަ ގޮތުން އާއިލާއިން ތިބީ ވަރަށް ބޮޑަށް ދެރަވެ އެކަމާއި ކަންބޮޑުވުން ފާޅުކޮށްފައެވެ.\nފެސިލިޓީން އައިމިނަތު ދޫކޮށްލާފައިވާކަން އެ އާއިލާއަށް އެންގީ އެ ތަނުގައި އޮތް ކޮވިޑްގެ ބަލި މީހެކެވެ. ބަލިން ރަނގަޅުވާ އުމުރުން ދުވަސްވީ މީހަކު ދޫކޮށްލުމުގައި އެ ގޮތަކަށް އަމަލުކުރި ސަބަބެއް ނޭންގޭތީ އާއިލާއިން އަދިވެސް ތިބީ ސުވާލުތަކެއްގައި ތެރޭގައެވެ. ކޮންމެ ހާލަތެއްގައިވެސް ގުޅޭނެ ނަންބަރުތައް އެޗްޕީއޭއާ ވަނީ ހިއްސާކޮށްފައެވެ. ނަމަވެސް އައިމިނަތު ދޫކޮށްލިކަން އެ އިދާރާއިން އާއިލާއަކަށް ނާންގައެވެ.\n"ދެން އަޅުގަނޑުމެން އަވަހަށް ދިޔައީ މާމަ ބަލާ. އޭރު މާމަ ވަރަށް ގަދައަށް ކެއްސާ. ހުންވެސް ހުރި. އަޅުގަނޑު ބުނިން މާމަ މި ހާލަތުގައި ހުއްޓާ ހެއްޔޭ ތިޔަ ފޮނުވާލަނީ. އެހެން ބުނީމަ ބުނި އާއެކޭ. ދޫކޮށްލާއިރު ޓެސްޓެއް ނުކުރާނޭ. މާމަ ގެންދާށޭ. އެހެން ކިޔާފަ ޑިސްޓާޖް ސަމަރީ މި ދެނީ،" އާއިލާއިން ވާހަކަ ދެއްކި އައިމިނަތު މާމަ ދަރިއަކު ބުންޏެވެ.\nޑިސްޓާޖް ސަމަރީގައި އެ ތަނުން ދިން އެއްވެސް ފަރުވާއެއްގެ ތަފްސީލެއް ހިމަނާފައެއް ނުވެއެވެ. އެހެން ކަމުން މާމަގެ ގަޔަށް ޖެހިކަމަށް މާމަ ބުނާ އިންޖެކްޝަންތަކުގެ ހަގީގަތެއް އާއިލާއަކަށް ނޭންގެއެވެ.\nއައިމިނަތު ގެއަށް ގެންދިޔައިރުވެސް ހާލަތު ގޯހެވެ. އަދި އޭގެ ފަހުން ހާލަތު ވަރަށް ބޮޑަށް ގޯސްވިއެވެ. ކެއްސާ ހޮޑުލުން އިތުުރުވިއެވެ. ހުން ގަދަވިއެވެ. އެހެން ކަމުން އެޗްޕީއޭއަށް އެކަން ރިޕޯޓްކުރިއެވެ. އިތުރު ޓެސްޓްތަކެއް ހެދުމަށް އެޗްޕީއޭގެ އޮފިޝަލަކު އޭގެ އަނެއް ދުވަހު އެ ގެއަށް އައެވެ. އަދި ނަތީޖާ ލިބުމުން އެ ރިޕޯޓްތައް އެޗްޕީއޭއާއި ހިއްސާކުރިއެވެ. އެޗްޕީއޭއިން އެދުނީ ވަގުތުން ހޮސްޕިޓަލަށް އައުމަށެވެ.\n"އެންގި އެމްބިއުލާންސްގައި އަންނަން. އެހެންވެ އެމްބިއުލާންސްގައި އައީވެސް. އައުމާއެކު އަނެއްކާވެސް ޓެސްޓްތަކެއް ހަދަން ޖެހޭ ކަމަށް ބުނީ،"\nޓެސްޓްތަކަށް ފަހު ހޮސްޕިޓަލުން ދޫކޮށްލިއެވެ. ނަމަވެސް ރިޕޯޓްތައް ދެއްކުމުން އަނެއްކާވެސް އެންގީ އައިމިނަތު އެޑްމިޓް ކުރާށެވެ. އަދި އަލުން ކޮވިޑަށް ޓެސްޓްކުރިއެވެ. މިއީ އާއިލާއިން ސުވާލު އުފައްދާ ކަމެކެވެ.\nއެޗްޕީއޭގެ އުސޫލު އޮންނަ ގޮތުން ކޮވިޑް ބަލީގެ މީހަކު 14 ދުވަސް ފަހުން ޓެސްޓެއް ނުކުރެއެވެ. އެއީ އެ މުއްދަތުގެ ފަހުންވެސް ދުވަސްތަކެއް ވަންދެން އެ މީހެއްގެ ސާމްޕަލް ޕޮޒިޓިވް ކަމަށް ދައްކާތީއެވެ.\n"އަނެއް ދުވަހު މެންދުރު ކުރިން ނަތީޖާ ލިބުނުއިރު ޕޮޒިޓިވް ކަމަށް ވަނީ،"\nއަނެއްކާވެސް އައިމިނަތު ފެސިލިޓީއަށް ގެންދަން އެޗްޕީއޭއިން އެންގިއެވެ. ނަމަވެސް ކުރިން ފެސިލިޓީން ދޫކޮށްލިއިރު ކަންކަން ދިމާވި ގޮތުން އައިމިނަތު ވަރަށް ބިރުގަތެވެ. އަދި ފެސިލިޓީއަށް ދާން ދެކޮޅު ހަދާ ވަރަށް ރޮއި ހެދިއެވެ.\n"މާމަ ހުރީ ކުރިން ޑިސްޗާޖު ކުރި ގޮތުން ވަރަށް ބިރުގެންފައި. ކަންކަން ހިނގާދިޔަ ގޮތުން. ނަމަވެސް އަޅުގަނޑު ފާހަގަކޮށްލަން އެ ތަނުގައި ނަރުހުންނާއި ޑޮކްޓަރުން އަމަލު ކުރި ގޮތް ރަނގަޅުކަން،"\nދެވަނަ ފަހަރަށް އައިމިނަތު ފެސިލިޓީގައި އެޑްމިޓް ކުރީ އޭނާގެ މާމަ ދަރިއަކަށް ކައިރީގައި ހުރެވޭނެ އިންތިޒާމު ހަމަޖެހުމުންނެވެ. އޭގެ ފަހުން ކޮވިޑްގެ 20 ޕޭޝަންޓުންނާއެކު އައިމިނަތު އޮތީ ހުޅުމާލެ މެޑިކަލް ފެސިލިޓީގައެވެ.\nނަމަވެސް އިހަކަށް ރޭ އައިމިނަތުގެ ހާލަތު އިތުރަށް ގޯސްވިއެވެ. އަދި އައިސީޔޫގައި ފަރުވާ ދޭން ފެށިއެވެ. މިވަގުތު އައިމިނަތުގެ ހާލަތު ވަރަށް ދަށެވެ. އޮކްސިޖަން ލެވެލް ދަށްވެ، ގުނަވަންތަކުގެ މަސައްކަތް ވަނީ މަޑުޖެހިފައެވެ.\nއާއިލާއިން ދެކޭ ގޮތުގައި މި މަހުގެ ހަތަރުވަނަ ދުވަހު ކޮވިޑަށް ޕޮޒިޓިވް ކަމަށް ނިންމާ އައިމިނަތު ހުޅުމާލެ މެޑިކަލް ފެސިލިޓީއަށް ގެނައިއިރު ބައްޔެއް ނުޖެހެއެވެ. ކޮވިޑް ޖެހިފައިވަނީ ފެސިލިޓީގެ ތެރެއިން ކަމަށް އާއިލާއިން ދެކެއެވެ.\n"އަޅުގަނޑުމެން މި ގަބޫލުކުރަނީ މާމަ ފެސިލިޓީއަށް ގެނައި ފަހުންނޭ ޕޮޒިޓިވްވީ،"\nއަދި އުމުރުން އެހާ ދުވަސްވީ މީހަކު ޑިސްޗާޖު ކުރުމުގައި އެޗްޕީއޭއިން އަމަލުކުރި ގޮތާމެދުއެވެ. އޭގެ ފަހުން ދެ ފަހަރަށް ކޮވިޑަށް ޓެސްޓްކޮށް ދެ ފަހަރަށް ޕޮޒިޓިވް ވެފައިވާ ކަމަށް ބުނުމެވެ. މިއީ އެޗްޕީއޭއިން ދައްކާ ވާހަކަތަކަށް ބަލާއިރު ދެކޮޅު ނުޖެހޭ ވާހަކަތަކެވެ. އެ ސުވާލުތަކަށް އާއިލާއިން ޖަވާބު ބޭނުންވެއެވެ.\n"އަޅުގަނޑުމެން ބޭނުންވަނީ ކަންކަން ރަނގަޅުވާން. އެއްވެސް ހާލެއްގައި މި ބުނަނީ މި ތަނުގެ [ހުޅުމާލެ މެޑިކަލް ފެސިލިޓީ] ޑޮކްޓަރުންނާއި ނަރުހުންގެ އިހުމާލެއްގެ ވާހަކައެއް ނޫން. އެ މީހުން ވަރަށް ރަނގަޅު. ވަރަށް އޯގާތެރި. މިއީ މެނޭޖު ކުުރުމުގެ މައްސަލައެއް. އިހުމާލު މި އަންނަނީ ކަމާބެހޭ އިދާރާތަކުން. އެކަންކަން ރަނގަޅުވާން އެދޭތީ ދެވަނަ މީހަަކަށް މި ގޮތަށް ކަންކަން ވާން ނޭންދޭތީ މި ވާހަކަ ދައްކަން ބޭނުންވަނީ،" އައިމިނަތު އާއެކު ހުޅުމާލެ މެޑިކަލް ފެސިލިޓީގައި ހުރި އޭނާގެ ދަރިފުޅު އަވަސްއާ ވާހަކަ ދައްކަމުން ބުންޏެވެ.\nފުވައްމުލައް އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު\nހިދުމަތުގައި 199 ދުވަސް، ޝުކުރިއްޔާ!


Arsenal othee rangalhu misraabehgai: Ramsey | Mihaaru\nކުޅިވަރު / ޔުވެންޓަސް\nކާޑިފް (އޮކްޓޫބަރު 5) - އޭނާގެ ކުރީގެ ކްލަބް އާސެނަލް މިހާރު އޮތީ ރަނގަޅު މިސްރާބެއްގައި ކަމަށް މި ފަހަރުގެ ޓްރާންސްފާ މާކެޓްގައި ޔުވެންޓަސް އަށް ސޮއިކުރި ވޭލްސްގެ މިޑްފީލްޑަރު އާރޮން ރަމްސޭ ބުނެފި އެވެ.\nއެގާރަ އަހަރަށް ފަހު ރަމްސޭ އާސެނަލް ދޫކޮށްލާނެކަން އިއުލާނުކުރީ މި އަހަރު ކުރީކޮޅުގަ އެވެ. ރަމްސޭ ބަހައްޓަން އާސެނަލުން ވަނީ އެކި ގޮތްގޮތުން މަސައްކަތްކޮށްފަ އެވެ. އެކަމަަކު އާސެނަލަށް އެއްބަސްނުވެވުނީ ރަމްސޭ ކިޔާ މުސާރަ ދޭށެވެ. އެ ގޮތުން ރަމްސޭ ކިޔާފައިވަނީ ހަފްތާ އަކު 450،00 ޑޮލަރެވެ. ޔުވެންޓަސް އިން އޭނާގެ ސޮއި ހޯދީ އެ މުސާރަ ދޭން އެއްބަސްވެގެންނެވެ.\nރަމްސޭ ބުނީ އާސެނަލާ މެދު އޭނާގެ އެއްވެސް ރުޅިވެރިކަމެއް ނޯންނާނެ ކަމަށާއި އެ ޓީމު މިހާރު އޮތް މިސްރާބާ މެދު ހިތްހަމަ ޖެހޭ ކަމަށެވެ.\n"އަހަރެންގެ ނިންމުމާ ގުޅިގެން ވަރަށް ގިނަ ގޯސް ކަންތައްތަކެއް މީޑިއާގައި އުޅުނު. އެކަމަކު އެއީ މިހާރު މާޒީ. އަހަންނަކީ ޔުވެންޓަސް ކުޅުންތެރިޔެއް. އެކަމަކު އުފަލާ އެކު އަހަރެން ފާހަގަކުރާ ކަމެއް އެއީ އާސެނަލްގެ މިހާރުގެ ހާލަތު. އެ ޓީމު މިހާރު އޮތީ ރަނގަޅު މިސްރާބެއްގައި. ޒުވާން ގިނަ ކުޅުންތެރިންތަކެއް ކުރިއަރައިގެން އަންނަނީ. މިއީ ކްލަބެއްގެ ކާމިޔާބީ ދެމި އޮންނާނެކަން ފެށޭ ހިސާބު،" ރަމްސޭ ބުންޏެވެ.\nއުމުރުން 28 އަހަރުގެ ރަމްސޭ އާސެނަލާ ގުޅުނީ 2008 ވަނަ އަހަރު ކާޑިފް ސިޓީންނެވެ. އޭރު އޭނާ ހޯދަން މެންޗެސްޓާ ޔުނައިޓެޑުން ވެސް ވަރަށް ބޭނުންވި އެވެ. އޭނާ ވަނީ އެ ޓީމަށް 357 މެޗު ކުޅެދީ 61 ގޯލް ޖަހައިފަ އެވެ. އެފްއޭ ކަޕް ތިން ފަހަރު އަދި ކޮމިއުނިޓީ ޝީލްޑް ދެ ފަހަރު ކާމިޔާބުކުރި އެވެ.\nޔުވެންޓަސް އަށް ރަމްސޭ ސޮއިކުރިއިރު، އޭނާ ހޯދުމަށް ޔޫރަޕުގެ ވަރަށް ގިނަ ކްލަބްތަކުން މަސައްކަތްކުރި އެވެ. އޭގެ ތެރޭގައި ސްޕެއިނުގެ ބާސެލޯނާ އާއި ރެއާލް މެޑްރިޑާއި ފްރާންސްގެ ޕީއެސްޖީ އާއި އިޓަލީގެ އިންޓަ މިލާނާއި އޭސީ މިލާނުގެ އިތުރުން ޖަރުމަނުގެ ބަޔާން މިއުނިކް ހިމެނެ އެވެ.\nރަމްސޭ ބުނީ ޔުވެންޓަސް އަކީ ކުރިން ވެސް އޭނާ ވަރަށް ގަޔާވާ ކްލަބެއް ކަމަށާއި އެ ޓީމުގައި ބޮޑެތި ކާމިޔާބީތަކެއް ހޯދަން ބޭނުންވާ ކަމަށެވެ.\nގުޑް ލަކް ބްރަދާ.


ހައްޖުގެ އަމަލީ މަސައްކަތް ފެށުން – Haftha\nހައްޖުގެ އަމަލީ މަސައްކަތް ފެށުން\nހައްޖުގެ ފުރަތަމަ ދުވަސް /ޙައްޖުމަހުގެ 8 ވަނަ ދުވަސް\nއެދުވަހު ޙައްޖުވެރިޔާ މިނާއަށް ދާނެއެވެ. އެތާނގައި މެންދުރު ނަމާދާއި ޢަޞްރު ނަމާދު އަދި ޢިޝާ ނަމާދު ޤަޞްރުކޮށްް ކުރާނީއެވެ. ކީރިތި ރަސޫލާ މިކަންތައް ކުރެއްވީ މިގޮތަށެވެ. މިއީ މުޅިންވެސް ސުންނަތް ކަންތަކެވެ. ތަމައްޠުޢުކޮށް ޙައްޖުވާ މީހާ ޙައްޖުމަހުގެ އަށްވަނަ ދުވަހުގައި ޙައްޖަށް އިޙްރާމް ބަންނާނީއެވެ. އިޙްރާމް ބަންނާނީ އޭނާ ހުރި ތަނެއްގައި ހުރެގެންނެވެ. އިޙްރާމް ބަންނައިރު ޢަމަލުކުރާނީ ޢުމްރާއަށް އިޙްރާމް ބަންނައިރު ކަންތައް ކުރިގޮތަށެވެ. ހިނެއުމާއި މީރުވަސްދުވާ އެއްޗެހި ލުމާއި ސާފު ތާހިރުވުމުގައި ޢަމަލުކުރާނީ ހަމަ އެގޮތަށެވެ. ދެން ޙައްޖަށް ނިޔަތް ކިޔާނީއެވެ. ޙައްޖުވެރިޔާއަށް އޭނާގެ ވަގުތު ހޭދަކުރަންވާނީ މާތްﷲއަށް ޛިކްރު ކުރުމުގައެވެ.\nޙައްޖުވެރިޔާ މިނާގައި ހޭދަ ކުރާދުސްތަކުގައި ޙައްޖުގެ އަދަބުތަކުގައި ހިފަހައްޓަންވާނެއެވެ. އުޅޭތަނާއި ފޭރާމުގެ ސާފުތާހިރު ކަމަކީ ވަރަށް މުހިއްމު ކަމެކެވެ. ބޭކާރު ވާހަކަ ތަކުން ދުރުވެ މާތްﷲއަށް ޛިކްރުކުރުމާއި ކީރިތި ޤުރްއާން ކިޔެވުމާއި އިސްލާމީ އަދަބުތަކަށް ހުރުމަތްތެރިކޮށް ހިތުމަކީ ކޮންމެހެން ކުރަންޖެހޭނެކަމެކެވެ.\nހައްޖުގެ ދެވަނަ ދުވަސް / ޙައްޖުމަހު9ވަނަ ދުވަސް.\nޢަރަފާތަކީ ޙައްޖުމަހުގެ9ވަނަ ދުވަހު ޙައްޖުވެރިން ތިބޭ ބިމެވެ. ޢަރަފާތަށް ވަކި ސަރަޙައްދެއް ކަނޑައެޅިގެންވެއެވެ. އެދުވަހު މެންދުރުވުމުން މެންދުރާއި ޢަޞްރު ނަމާދުކުރާނީ ޤަސްރުކޮށް ޖަމްޢުކޮށް އިސްކޮށެވެ. ޢަރަފާތު ދުވަހަކީ އަޅުންގެ ޢަމަލްތަކަށް އެކަލާނގެ ހެކިވެ ވޮޑިގަންނަވާނެއެވެ.\nعَنْ عَبْدِ اللَّهِ بْنِ عَمْرِو بْنِ الْعَاصِ أَنَّ النَّبِيَّ صَلَّى اللَّهُ عَلَيْهِ وَسَلَّمَ كَانَ يقول:” إِنَّ اللَّهَ عَزَّ وَجَلَّ يُبَاهِي مَلَائِكَتَهُ عَشِيَّةَ عَرَفَةَ بِأَهْلِ عَرَفَةَ فَيَقُولُ انْظُرُوا إِلَى عِبَادِي أَتَوْنِي شُعْثًا غُبْرًا” ( رواه أحمد)\nމާނައީ: ހަމަކަށަވަރުން މާތްﷲ ތަޢާލާ، ޢަރަފާތުގެ ވަޤުތު އެތަނުގެ އަހުލުވެރިންނާ (ޙައްޖުވެރިންނާ) މެދު، މަލާއިކަތުންނާ މުބާހާތު ކުރައްވާނެއެވެ. ފަހެ ވަޙީ ކުރައްވާނެއެވެ. “ތިޔަބައިމީހުން ތިމަން ﷲ ގެ އަޅުތަކުންނަށް ބަލާބަލާށެވެ. އެބައިމީހުން އެވަނީ ބޯހޭވި، ހިރަފުސް ވެގެންވާ ޙާލު ތިމަން ﷲ ގެ ޙަޟްރަތަށް އައިހެވެ.”\nޢަރަފާތުގައި ޙައްޖުވެރިޔާ އެދުވަހު އިރުއޮއްސެެންދެން ދުޢާ ކުރުމާ ޒިކުރު ކުރުމުގައި ހުންނަން ޖެހޭނެއެވެ. ޢަރަފާތުގައި ހުރުމުގެ ވަގުތު ޢީދު ވިލޭރޭގެ ފަތިސްވެއްޖައުމަށް ދާންދެންދެމިގެންވެއެވެ. ރަސޫލުﷲ ގެފާނު ޙަދީޘްކުރައްވަނީ مَنْ جَاءَ لَيْلَةَ جَمْعٍ قَبْلَ طُلُوعِ الْفَجْرِ فَقَدْ أَدْرَكَ الْحَجَّ (سنن الترمذي) މާނައީ: މުޒްދަލިފާގައި ރޭކުރުމުގެ ރޭގައި ފަތިސްވުމުގެ ކުރިން ޢަރަފާތަށް އައި މީހާއަށް އަރަފާތުގައި ހުރުން ހަމަކަށަވަރުން ލިބިއްޖެއެވެ.\nއެދުވަހަކީމާތްﷲ އާއި މަލާއިކަތް ބޭކަލުން އެދުވަހަށް ހެކިވެ ވަޑައިގަންނަވާ ދުވަހެކެވެ. އެދުވަހު ޙައްޖުވެރިން މިނާއިން ޢަރަފާތަށް ދާނެއެވެ. އެތާނގައި ޙައްޖުވެރިން އެދުވަހު ތިބޭނެއެވެ. ރަސޫލުﷲ ގެފާނު ޙަދީޘްކުރައްވަނީ قال رسول الله صلى الله عليه وسلم: ” الْحَجُّ عَرَفَةُ “\nޙައްޖަކީ ޢަރަފާތެވެ. އެތާނގައި ޙައްޖުވެރިން މާތްﷲގެ ވަޖްހުފުޅަށް އަދައި އެކަލާނގެއަށް ޛިކްރުކޮށް ދުޢާކުރަން ތިބޭނީއެވެ. މިދުވަހު ޝައިޠާނާ ނިކަމެތި ވެގެންދާނެއެވެ. މިދުވަހަށްވުރެ ބޮޑަށް ނިކަމެތިވާނެ ދުވަހެއް ނާންނާނެއެވެ. އެއީ މާތްﷲ އެކަލާނގެ އަޅުންނަށް ފާފަފުއްސަވައި ދެއްވާތީއެވެ.\nޢަރަފާތް ދުވަހަކީ އެންމެހާ އަޅުކަންތައް އެދުވަހެއްގައި ޖަމާކުރެވޭ ދުވަހެވެ. ނަމާދާއި، ރޯދައާއި(ޙައްޖުގައި ތިބޭމީހުން ފިޔަވައި)، ޞަދަޤާތާއި ޙައްޖު އެދުވަހު ޖަމާވެއެވެ. އަހަރުގެ އެހެން ދުވަހެއްގައި މި ހުރިހާ އަޅުކަން އެއްތަން ނުވެއެވެ.މިފަދަ މަތިވެރި ދުވަހަކާ އަޅުގަނޑުމެން ބައްދަލުކުރާއިރު ފާފަތަކުން ތައުބާވެ، އެދުވަހުގެ މަތިވެރިކަން ލިބިގަތުމަށް ވަރުގަދަ ޢަޒުމަކާ އެކު ތިބުމީ ކޮންމެހެން ކުރަންޖެހޭނެ ކަމެކެވެ. މިބަރަކާތްތެރި ދުވަހަކީ އަޅުގަނޑުމެންގެ މުސްތަޤްބަލް ހެޔޮގޮތުގައި ބައްޓަން ކުރުމުގެ ބިންގާ އެޅޭ ދުވަހެއް\nކަމުގައި މާތްﷲ ލައްވާށިއެވެ. އަދި މިދުވަހުގެ ފުރިހަމަ ހެޔޮކަން ލިބިގަންނަ މީހުންގެ ތެރެއިން އަޅުގަނޑުމެން ލައްވާށިއެވެ.\nޢަރަފާތު ދުވަހު އިރު އޮއްސުމުން މަޑުމައިތިރިކަމާއެކު ޙައްޖުވެރިން ދަތުރު ފަށާނީ މުޒްދަލިފާއަށް ދިއުމަށެވެ. އަދި ތަލްބިޔާ ކިޔުން ގިނަކުރަންވާނެއެވެ.\nމުޒްދަލިފާއަކީ ޢަރަފާތާ ފަސް ކިލޯމީޓަރު ދުރުގައިވާ ތަނެކެވެ. މުޒްދަލިފާއަށްވެސް ވަކި ސަރަޙައްދެއް ކަނޑައެޅިފައިވެއެވެ.މުޒްދަލިފާގައި ޙައްޖުވެރިޔާ މަޣްރިބް ނަމާދާއި ޢިޝާނަމާދު ކުރާނީއެވެ. މަޣްރިބް ނަމާދުގައި ކުރާނީ ތިން ރަކްޢަތެވެ. ޢިޝާނަމާދުގައި ކުރާނީ ދެ ރަކްޢަތެވެ. މި ދެނަމާދު ކުރާނީ މުޒްދަލިފާއަށް ދެވުނު އިރަކުންނެވެ. އެވަގުތު ފާއިތުވެދާނެ ކަމުގެ ބިރު އޮތްނަމަ ވަގުތު ފާއިތު ނުވަނީސް ނަމާދު ކުރާނީއެވެ. މިޙާލަތުގައި ކޮންމެ ތަނެއްގައިވެސް ނަމާދު ކުރެވިދާނެއެވެ. ނުނިމޭ


Sotti: Vilu nookulai ge lolu ge mashhooru kameh noon\nސޮއްޓި: ވިލު ނޫކުލައިގެ ލޮލުގެ މަޝްހޫރުކަމެއް ނޫން\nޒުވާން ފޮޓޯގްރާފަރު ސޮއްޓި: ނަމާއި ހުނަރުގެ ގޮތުން ވެސް ގޮންޖަހަމުން އަންނަ ޒުވާނެއް. --ފޮޓޯ: މަސްރަހް\nއެއީ މީގެ ދެ ތިން އަހަރު ކުރީގެ ފޮޓޯއެކެވެ. ކުލަ ނުވެއްޓުނު ފޮޓޯގަނޑަކަށް ބަދަލުވެ އެ ފޮޓޯގެ ބަތަލާ ނުވަތަ އެ ތަސްވީރު ދެއްކި ވިލު ނޫކުލައިގެ ލޮލުގެ ވެރިޔާ ތަރިއެއްހެން އަރައިގެން ގޮސް ގާދޫކޮލުން ދިވެހިންނަށް ގެއްލުނީ އެވެ. އެއަށް ފަހު އިހަކަށް ދުވަހު ހަމަ މި ލޮލަކަށް ނިކަން ބޮޑު ސަމާލުކަމެއް ލިބިގެން ދިޔައީ މަޝްހޫރު ވޯގް މަޖައްލާ އަށް އޭޝިއާ އިން ހޮވާލި މޮޑެލްތަކެއްގެ ތެރޭގައި ހިމެނި މަޝްހޫރު އެ މަޖައްލާއާ އެކު ތާރީޚުގެ ތެރެއަށް އެ އަންހެން ކުއްޖާ ގެނބިގެން ދިޔަ މަންޒަރުންނެވެ.\nއެންމެން ވެސް ދެއްކީ އެ ފޮޓޯގަނޑުން ފެނުނު މޫނާއި މޫދުން އަރައިގެން ގޮސް ގެއްލުނު އެ އަންހެން ކުއްޖާގެ ވާހަކަ އެވެ. އޭނާގެ ރީތިކަމާއި ވިލު ނޫކުލައިގެ ދެ ލޮލުގައިވީ ޖާދޫއެއްގެ ބާރުގަދަކަމުގެ ވާހަކަ އެވެ. އެ މަންޒަރެއް ރީތިވެގެން ދިޔަ މިންވަރަކީ، މި ފޮޓޯއެއް ނެގި ފޮޓޯގްރާފަރަކީ ކާކުކަން ވެސް ބަލަން ބައެއް މީހުން ބޭނުމެއް ނުވުމެވެ. ނަމަވެސް ހަގީގަތަކީ ވިލު ނޫކުލައިގެ ލޮލުގެ ވެރިޔާ ދިވެހިންގެ "ސުޕަ މޮޑެލް" އަކަށް ހަދައިދިން އެންމެ މުހިންމު މޭސްތިރިއަކީ ނުވަތަ އާޓިސްޓަކީ އެ ފޮޓޯގަނޑު ނެގި ސޮއްޓި އެވެ.\nޝިފާޒު ޝައްމޫނޭ ބުނެފި ނަމަ ވަރަށް ގިނަ ބަޔަކަށް ދެން ވެސް ނޭނގިދާނެ އެވެ. އެކަމަކު އޭނާ އަށް އެންމެން ވެސް ކިޔައި އުޅެނީ ސޮއްޓިއޭ ބުނެ ތައާރަފެއް ދީފި ނަމަ ދެން އިތުރު ވާހަކައެއް ދައްކަން ނުޖެހޭ ވަރަށް އޭނާ މަޝްހޫރެވެ.\nނަމަވެސް ސޮއްޓި ބުނަނީ ޕާސަނަލް ޕްރޮޖެކްޓެއްގެ ގޮތުގައި ނެގި އެ ފޮޓޯގަނޑުގެ މަޝްހޫރުކަން އޭނާ ބޭނުން ނުވާ ކަމަށެވެ. އޭގެ ކްރެޑިޓާއި ފައިދާ ނަގަން ވެސް އޭނާ ބޭނުމެއް ނުވާ ކަމަށެވެ. ސޮއްޓިގެ އެންމެ ސަޅި ސިފައަކީ މިއީ އެވެ. – އަމިއްލަ ނަފުސަށް އޭނާގެ ކިބައިގައި އޮތް އިތުބާރެވެ.\nވިލު ނޫކުލައިގެ އެ ލޮލަށް ވުރެން މަޝްހޫރު ނަމަކަށް އޭނާ ހަދައިދިނީ ޔަގީނަށް ވެސް މި އިތުބާރާއި އަމިއްލަ ނަފުސަށް އޭނާކުރި އިހްތިރާމެވެ.\n"އެ ފޮޓޯގަނޑުގެ މަޝްހޫރުކަން އަދި ފައިދާއެއް ވެސް އަޅުގަނޑު ބޭނުމެއް ނުވޭ. އެ ފޮޓޯގަނޑު ބޭނުންކޮށްގެން މަޝްހޫރުކަން ހޯދައި ފައިދާތަކެއް ހޯދަން ބޭނުމެއް ނުވޭ. ސަބަބަކީ އެއީ އަޅުގަނޑުގެ ވަރަށް ޕާސަނަލް ޕްރޮޖެކްޓަކަށްވީމަ. އެކަމަކު ވަރަށް ޕްލޭންޑް ފޮޓޯއެއް އެއީ،" އެ ފޮޓޯއާ ބެހޭ ގޮތުން މާ ގިނަ ވާހަކަތަކެއް ދައްކަން ވެސް ހަގީގަތުގައި އޭނާ ބޭނުމެއް ނުވި އެވެ.\n"އެ ފޮޓޯގަނޑު ގަންނަން ވެސް ވަރަށް ގިނަ މީހުން އާދޭ. އެކަމަކު އެކަހަލަ ގޮތަކަށް އެ ފޮޓޯގަނޑުން ކްރެޑިޓް ނަގަން ސޮއްޓި ބޭނުމެއް ނުވޭ."\nމިހައި ހިސާބުން ވިލު ނޫކުލައިގެ އެ ލޮލުގައި އެ ފޮޓޯގަނޑުގެ ވާހަކަ ވަޅުލުމަށް ފަހު ޝިފާޒު ޝައްމޫނުގެ ފެށުމަށް ޖެހިލަމާ ހިނގާށެވެ.\nރައުދާ ދުނިޔެ އަށް މަޝްހޫރުކޮށްލި ފޮޓޯ. --ފޮޓޯ: ސޮއްޓި\nމަޖަލަކަށް ފެށި މަސައްކަތުގައި 24 ގަޑިއިރު\nފޮޓޯގްރެފީގެ ދާއިރާ އިން މިވަގުތު ރާއްޖޭގައި މަޝްހޫރުކަން ހޯދައި ބްރޭންޑް ނަންތަކަކަށް ބަދަލުވެފައިވާ އާޓިސްޓުންނަކީ މި ދާއިރާގައި ވަރަށް ގިނަ ދުވަސް ވަންދެން މަސައްކަތްކޮށްގެން އެ ނަމާއި މަޝްހޫރުކަން ހާސިލުވެފައިވާ ބައެކެވެ. އެކަމަކު "ސޮއްޓިއެއް" ގެ ނަން މި ދާއިރާގައި ބްރޭންޑަކަށް ބަދަލުވެ އެންމެ ޑިމާންޑްބޮޑު ފޮޓޯގްރަފަރުންގެ ސަފުން އޭނާ ފުރުސަތު ހޯދާފައި ވަނީ ރެއާއިދުވާލެއްގެ މަސައްކަތުންނޭ ވެސް ބުނެވިދާނެ އެވެ.\nކެމެރާ ހިފައިގެން ވިޔަފާރީގެ އުސޫލުން އޭނާ މި މަސައްކަތަށް ނުކުތީ 2010 ވަނަ އަހަރު އެވެ. ގްރޭޑް 10 އެއްގައި ކިޔަވަމުން ދިޔައިރު އަދި އޭ ލެވެލްގައި ކިޔަވަމުން ދިޔައިރު ވެސް އޭނާ ދިޔައީ ވިޔަފާރީގެ އުސޫލުން ރިސޯޓްތަކުގައި ފޮޓޯނަގައި ދެމުންނެވެ. އެއަށް ފަހު އައި ކޮންމެ ދުވަހަކީ 24 ގަޑިއިރު އޭނާ ކެމެރާ ސެޓަކާ އެކު ހޭދަކުރި ދުވަހެކެވެ.\nސޮއްޓި އަވަސް އަށް ދިން އިންޓަވިއުގެ ތެރެއިން. --އަވަސް ފޮޓޯ: އަފްޝީން ނަސީރު\n"ގިިނަ މީހުންނަކަށް ނުވެސް އެނގޭނެ އަޅުގަނޑުގެ އަސްލު ނަމެއް. ސޮއްޓިގެ ނަމުން ގިނަ މީހުންނަށް އެނގޭނީ. ގްރޭޑް 10 ނިންމި އަޅުގަނޑު މި ގޮތަށް ފޮޓޯ ނަގައިދޭން ފަށައިފިން،" އަސްލު ނަމުން ފަށައިގެން ކުރު ތައާރަފެއް ދިނުމަށް އެދުމުން ސޮއްޓި ބުނީ މިހެންނެވެ.\nއެއަށް ފަހު އޭނާގެ މި އާދަޔާހިލާފު ކެރިއަރެއްގެ ފެށުން ވެސް ކިޔާލަދިނެވެ.\n"ބޭބެއާ ހެދި އަސްލު ބޮޑަށް ފޮޓޯގްރެފީގެ ތެރެއަށް ޝައުގުވެރިވީ. ބޭބެ އަކީ އޭރު ފުދޭވަރަކަށް ގަދަ އަށް ފޮޓޯނެގި މީހެއް. އެކަމަކު އަޅުގަނޑުގެ އަތަކަށް ނުދޭނެ އޭނަގެ ކެމެރާއެއް. އެހެންވެ ހަދާގޮތަކީ އޭނަ އަށް ނާންގައި ކެމެރާ ވަގަށް ނަގައިގެން ގޮސް އަމިއްލަ އަށް ފޮޓޯނަގަނީ. އެއީ ކެނޮން 400ޑީއެއް. އޭތިން ފޮޓޯނަގަން ދަސްކުރީ. އޭތި ހިފައިގެން ގޮސް މަލާއި ރާޅުގަނޑު ކަހަލަ އެއްޗިއްސާއި ތަންތަން ފޮޓޯނެގުން އޭރު އޮންނާނީ."\nމާ ދުރު ނޫން އެކަމަކު ކުރީގެ ހަނދާނަކުން ނަމަ ސޮއްޓިގެ ބްރޭންޑް އުފެދުން ފެށިގެން އަންނަ ގޮތަކީ މިއީ އެވެ. އޭނާ ބުނީ ސޮއްޓިއެއް މިގޮތުގައި އުފަންވުމުގެ ހުރިހާ ކްރެޑިޓެއް ހައްގުވާ ބަޔަކީ އޭނާގެ ރައްޓެހިންނާއި ރަހުމަތްތެރިން ކަމަށެވެ.\n"އަސްލު މިއީ މަޖަލަކަށް، ހޮބީއަކަށް، ވަރަށް ކުރާ ހިތުން ފެށި ކަމެއް މިއީ. ދެން ރައްޓެހިން ބުނެގެން ފޭސްބުކް ޕޭޖެއް ވެސް ހެދީ. އެމީހުން އެ ޕޭޖު ހަދައިދިނީ ވެސް. ސޮޓިގްރެފީގެ ނަމުގައި. އެ ހިސާބުން ފެށުނީ،" ސޮއްޓި ކިޔައިދިނެވެ.\n"ސްކޫލް ލައިފުގައި ވެސް އަސްލު ހިތަކަށް ނާރާ ޕްރޮފެޝަނަލްކޮށް މި މަސައްކަތަށް ނުކުމެވިދާނެ ކަމަކަށް. އެންމެ ބޮޑަށް މި ދާއިރާ އަށް ނުކުމެވުނީ ރައްޓެހިން ދިން ހިތްވަރެއްގެ ސަބަބުން. ވާނެއޭ ކިޔާފައި އެންމެ ބޮޑަށް މޯޓިވޭޓްކޮށްދިން ބަޔަކީ އެމީހުން."\nސްކޫލް ނިންމާލާފައި މިހާތަނަށް އޭނާ އާމްދަނީއެއް ލިބޭ މަސައްކަތަށް ކުރި ހަމައެކަނި އަދި މިހާރު ވެސް ކޮންމެ ދުވަހަކު ކުރާ ކަމަކީ މިއީ އެވެ.\n"ސްކޫލް ނިންމާލާފައި މިހާތަނަށް ވެސް އާމްދަނީއެއް ލިބޭ މަސައްކަތަށް ކުރަމުން އަންނަ ކަމަކީ މިއީ. އެހެން އެއްވެސް ވަޒީފާއެއް އަދައެއް ނުކުރަން އަދި. އޭލެވެލް ނިންމާލާފައި ޓްރެވަލް އެޖެންސީއެއްގައި ފޮޓޯގްރާފަރެއްގެ ގޮތުގައި މަސައްކަތްކުރިން. ވަޒީފާއަކަށް ވެސް ކުރި ކަމަކީ މިއީ،" ސޮއްޓި ބުންޏެވެ.\n"އެގޮތަށް މަސައްކަތްކުރުމަށް ވުރެން އަމިއްލަ އަށް މިގޮތަށް އުޅުން މާ ރަނގަޅު އަސްލު. އެއީ އަމިއްލަ އަށް ބޭނުންވާ މަސައްކަތެއް އާންމުކޮށް ނުކުރެވޭނެ އެގޮތަށް ވަޒީފާއެއްގައި އުޅެގެން. މާ ބޮޑަށް ކޮންޓްރޯލްޑް ފީލްވީމަ އެ ޓެލެންޓެއް ނުއެއް ނެރެވޭނެ."\nސޮއްޓި އަކީ ހިތްވަރަކަށް ކިޔާ ނަމެއް!\nސޮއްޓި ބުނީ ރާއްޖޭގައި ފޮޓޯގްރާފަރެއްގެ ގޮތުގައި ކުރިއަށް ދާން ބަލާއިރު ގިނަ ބަޔަކަށް ދިމާވަނީ ހިތްވަރުގެ މައްސަލަ ކަމަށެވެ. ނަމަވެސް ސޮއްޓި އަކީ ގޮންޖެހުންތައް ލޯބިން ބަލައިގަންނަ ހިޔާލެއްގެ ޒުވާނެކެވެ.\n"މިއީ މަސައްކަތްކުރަން ބަލާއިރު ވަރަށް ރަނގަޅު ދާއިރާއެއް. އެކަމަކު ވަރަށް ގިނަ މީހުންނަށްވާގޮތަކީ ބައެއް މީހުންގެ ކެމެރާތައް ފެނުނީމަ ވެސް ޑީމޯޓިވޭޓް ވަނީ. އަޅުގަނޑުމެން ވެސް މި (ފެންވަރުގެ) ކެމެރާތައް ހޯދީ އަމިއްލަ އަށް މަސައްކަތްކޮށްގެން ލާރި އެއްކޮށްގެން،" ސޮއްޓި ކިޔައިދިނެވެ.\n"އެހެންވީމަ އެ ކޮންފިޑެންސް އިންނަން ޖެހޭނެ ކޮންމެ މީހެއްގެ ވެސް. މިހާރު ބޭބެގެ ކެމެރާއިން ފައްޓާފަ ވެސް، އެ ކެމެރާ ބޭނުންކޮށްގެން މަސައްކަތްކޮށް ލާރިއެއްކޮށްގެން އެއަށް ވުރެ ރަނގަޅު ކެމެރާއެއް ގަނެގެން މި ހިސާބަށް މިއައީ."\nސޮއްޓި ބޭނުންވަނީ އޭނާ ދެއްކި ހިތްވަރު، މި މަސައްކަތަށް ޝައުގުވެރިވާ އެހެން ޒުވާނުން ވެސް ނެރުމަށެވެ. އަދި ގޮންޖެހުންތަކަށް ނުބަލައި، ވަކިން ހާއްސަކޮށް ރާއްޖޭގެ ފޮޓޯގްރެފީގެ މާހައުލުމުގައި ތިބި "ބޮޑެތި ބުލީންނަށް" ބެލުމަށް ނެތި ކުރިއަށް ދިއުމަށެވެ. އެންމެ ބޮޑު ކަންބޮޑުވުމަކަށް އޭނާ ފާހަގަކުރީ ކުރިއަރަން ފުރުސަތުނުދޭ "ތަޖުރިބާކާރު ފޮޓޯގްރާފަރުން" ގެ މައްސަލަ އެވެ.\n"އެންމެ ބޮޑު އެއް މައްސަލައަކީ ފޮޓޯގްރެފީގެ މުގުލުގައި ތިބޭ މީހުން، ފަށައިގަންނަ ކުދިން ޑީމޯޓިވޭޓްވާ ކަހަލަ އެއްޗެހި ގޮވުން. އަޅުގަނޑު ވެސް ފޮޓޯނަގަން ފަށައިގަތްއިރު އެކަހަލަ ކަންތަކެއް ތަޖުރިބާކުރެވުނު،" ސޮއްޓި ބުންޏެވެ.\n"ބުނެކަން ބޭނުންވަނީ ޖެހިލުންތައް އަންނާނެއޭ. އެކަމަކު ގިވްއަޕް ނުކުރާށޭ. އަމިއްލަ އަށް ދަސްކުރި ވަރަކަށޭ ކުރިއަރާނީ. އަޅުގަނޑުގެ ރައްޓެއްސަކު އަޅުގަނޑު ގާތު ބުނީ، ކެޔޮޅުން އަތުންނޭ ބުޅި ކެނޑޭނީ. އެއީ މިސާލަކަށް ފޮޓޯ ނުނަގާ މީހަކަށް، ފޮޓޯނަގާ މީހުންނަށް ދިމާވާ މައްސަލަތަކެއް ދިމައެއް ނުވާނެއޭ. އެގޮތަށް މައްސަލަ ޖެހުނީމައޭ ރަނގަޅުކުރެވޭނީ ވެސް."\nމިއީ ހިތާއި ހިތުގެ ގުޅުމެއް!\nފޮޓޯގްރެފީ އާއި ސޮއްޓިއާ ދެމެދު އޮތް ގުޅުމަކީ މިއީ އެވެ. ބޭބެ އެވަރަށް ފޮރުވައިގެން ނުދޭން އުޅުނު ކެމެރާ ހިފައިގެން އޭނާ ފޮޓޯނަގަން ނުކުތީ ވެސް އެހެންވެގެންނެވެ. އަމިއްލަ ޚަރަދުގައި ކެމެރާގަނޑެއް ހިފައިގެން ގއ. ގެ ރަށްތަކުގައި ދިރު ދަތުރުތަކެއް އަދި ރާއްޖޭގެ އެހެން ހިސާބުތަކަށް ވެސް އޭނާ އެފަދަ ދިގު ދަތުރުތަކެއް "ކެމެރާއެއްގައި" ކުރީ އެހެންވެގެންނެވެ.\nއަދި އޭނާ މިހެން ބުނަނީ ވެސް އެހެންވެގެންނެވެ.\n"މާ ބޮޑަށް ވެސް ހިތްހަމަޖެހޭ ވަރުގެ އާމްދަނީއެއް ލިބޭ. އެކަމަކު ލިބޭ އާމްދަނީއަކަށް ވުރެން ބޮޑަށް އިސްކަން ދެވެނީ އަބަދުވެސް މި އަށް އޮތް ލޯތްބަށް."\nމީގެ އިތުރުން މި ދާއިރާއިން ކުރިއަރަން ބޭނުންވާ އެންމެނަށް އެހީވާން ވެސް އޭނާ ބޭނުންވެ އެވެ. އޭނާގެ ހިތުގައި ފޮޓޯގްރެފީ އަށް އޮތް ލޯބީގެ އޮށް އެހެން އެންމެންގެ ހިތުގައި ވެސް އިންދަން ބޭނުންވެ އެވެ.\n"އަލަށް ފަށައިގަންނަ ކޮންމެ ކުއްޖަކު އަޅުގަނޑާ ދިމާވިޔަސް އަބަދުވެސް އެހީވަން. ޓިޕްސް ދެން. އިކްއިޕްމަންޓް ވެސް ދެން."\nސޮއްޓި އަކީ މިވަގުތު ރާއްޖޭގައި ތިބި އެންމެ ޑިމާންޑްބޮޑު ވެޑިން ފޮޓޯގްރާފަރުންގެ ލިސްޓުގެ ގަދަ ފަހެއްގައި ޔަގީނަށް ވެސް ލައްވައިލާނޭ ނަމެކެވެ. މިވީ ކުރު މުއްދަތުގެ ތެރޭގައި އޭނާ އެވަރަށް މަސައްކަތްކޮށް ނަތީޖާ ދައްކައިފި އެވެ.\n"އެންމެ ބޮޑު ކާމިޔާބީ އަކީ ފޫހިނުވެ މިކަން ކުރެވުން. އެއް ދުވަހަށް ވުރެ އަނެއް ދުވަހަށް މޯޓިވޭޓްވެވޭތީ އިތުރަށް. އިއްޔެ ހުރި ސޮއްޓިއެއް ނޫން މިއަދު ހުންނާނީކީ. މި ހުރިހާ ގޮންޖެހުންތަކެއް އަންނައިރު ވެސް އެ މޯޓިވޭޝަން ނުގެއްލޭތީ އަސްލު އެންމެ ހިތްހަމަޖެހެނީ،" ސޮއްޓި ބުންޏެވެ.\n"އަބަދުވެސް ބޭނުންވަނީ ކުރިއަށް ވުރެ މައްޗަށް ދިއުން. ވަކި ހިސާބެއް ނެތް ކަނޑައަޅާފައެއް."


America Meehun Raajje Dathuru Nukuran Ilthimaas Kohfi - Vaguthu\nވެކްސިނާއި ދެކޮޅު މީހުންގެ ސަބަބުން ޔޫރަޕަށް ބިރު ބޮޑުވަނީ! - 51 މިނެޓް ކުރިން\nކޮވިޑް-19 އެންމެ ގަދަޔަށް ފެތުރޭ ގައުމުތަކުގެ ލިސްޓަށް އެމެރިކާގެ ސެންޓާ ފޯ ޑިޒީސް ކޮންޓްރޯލް (ސީޑީސީ) އިން ރާއްޖެ އިތުރުކޮށްފިއެވެ.\nމި ހަފްތާގެ ހޯމަ ދުވަހު ސީޑީސީން ނެރުނު ލިސްޓުގައި ރާއްޖެ ހިމަނާފައިވަނީ ހަތަރު ވަނަ ލެވެލްގައެވެ. އެ ލެވެލްގައި ހިމަނަނީ ހައި ރިސްކު ނުވަތަ ކޮވިޑް އެންމެ ބޮޑަށް ފެތުރޭ ގައުމުތަކެވެ. ލިސްޓުގައި މި ސަރަހައްދުގެ ގައުމުތަކުގެ ތެރޭގައި ހިމަނާފައިވަނީ ހަމައެކަނި ރާއްޖެއެވެ. ހަތަރު ވަނަ ލެވެލްއަށް އިތުރުކުރި ގައުމުތަކުގެ ތެރޭގައި ޔޫރަޕް އަދި އޭޝިޔާ ބައްރުގެ ގިނަ ގައުމުތައް ހިމެނެއެވެ. އޭގެ ތެރޭގައި ސިންގަޕޫރް މެލޭޝިއާ އަދި ސައުދިއަރަބިޔާ ހިމެނެއެވެ.\nއެ ލިސްޓުގައި ހިމެނޭ ގައުމުތަކަށް ދަތުރުނުކުރަން ސީޑީސީން ވަނީ އިލްތިމާސްކޮށްފައެވެ. އަދި ދަތުރުކުރަން ޖެހިއްޖެނަމަ ދަތުރުކުރުމުގެ ކުރިން ވެކްސިން ފުރިހަމަވެފައި ހުރިތޯ ޔަގީން ކުރަންވެސް ވަނީ އެދިފައެވެ.\nވެކްސިން ފުރިހަމަ ކޮށްފައިވާ ދަތުރުވެރިންނަށް ވެސް ކޮވިޑްގެ އައުވޭރިއަންޓް އޮމިކްރޮން ފެތުރުމުގެ ނުރައްކާ އޮންނާނެ ކަމަށް ސީޑީސީން ވަނީ ލަފާކޮށްފައެވެ.\nރާއްޖެއަށް ދަތުރުކުރާ ފަރާތްތަކުންވެސް އެނބުރި އެމެރިކާއަށް ދިޔުމަށް ފަހު ތިން ދުވަހާ ފަސް ދުވަސް ތެރޭގައި ކޮވިޑަށް ޓެސްޓު ކުރަން ޖެހޭނެއެވެ. ވެކްސިންގެ ޑޯޒް ފުރިހަމަ ކޮށްފައިނުވާ ދަތުރުވެރިންގެ ޓެސްޓު ނައްސި ވިޔަސް ހަތް ދުވަސް ވަންދެން ގޭގައި ކަރަންޓީނު ވާން ޖެހޭނެއެވެ.\nރާއްޖެއިން ކޮވިޑްގެ އައުވޭރިއެންޓު ވަނީ ފެނިފައެވެ. ވޭރިއެންޓް ފެނިފައިވަނީ ދެކުނު އެފްރިކާއިން ރާއްޖެއަށް އައި ފަތުރުވެރިއެއްގެ ފަރާތުންނެވެ. ވޭރިއެންޓާ ގުޅިގެން އިތުރަށް ސަމާލުކަމެއް ދިނުމަށް އެޗްޕީއޭއިން ވަނީ އިލްތިމާސްކޮށްފައެވެ.\nއަދި ކުރިއަށް އޮތީ ސްކޫލު ބަންދު ދުވަސްވަރު ކަމަށްވާތީވެ ބޭރު ގައުމުތަކަށް ދަތުރުކުރާއިރު އެ ގައުމުތަކުގެ ކޮވިޑްގެ ހާލަތު ރަނގަޅަށް ބެލުމަށް ފަހު ނޫނި ދަތުރުނުކުރަން އެޗްޕީއޭއިން ވަނީ އިލްތިމާސްކޮށްފައެވެ. އޮމިކްރޯން ވޭރިއެންޓާއެކު ވެކްސިންގެ ބޫސްޓަ ޑޯޒް، ކުރީ ސަފުގައި މަސައްކަތްކުރާ ފަރާތްތަކަށް ދޭން ވަނީ ފަށާފައެވެ. މި މަސް ތެރޭގައި އިތުރު ކެޓަގަރީތަކަށްވެސް ވެކްސިން ޖަހަން ހުޅުވާލަން ވަނީ ހަމަޖެހިފައެވެ.\nޑިސެމްބަރު 9, 2021 10:14\nކޮވިޑާއި، އަދީބާއި، ޒިޔަތަކީ ރައީސް ސޯލިހުގެ ވެރިކަން ނަގަހައްޓައިދޭ މައިތަނބުތައް.\nޑިސެމްބަރު 9, 2021 11:17\nމިދެން ކޮންކަމެއް؟ ފަސްލައްކައިގެ އާބާދީއަކުން 45 މީހުން ޕޮޒިޓިވް ވީމަ މިވަރު ގިނަވެގެންތަ މިއުޅެނީ؟\nއަސްލު އެހެނެއްނޫން އެވަނީ. ބިރުވެރިކަން އުފެއްދުން މީގެ އެންމެ ބޮޑު ބޭނުމަކީ. މެންޓަލީ ސިކް ބަޔަކަށް އިންސާނުން ހެދުމާއި، މިވެރިން އުފައްދާ ބޭހާއި ވެކްސިން އިންސާނުންގެ ކާނާއަށްވުރެ އިތުރަށް ބޭނުންކުރުން މަޖްބޫރުކުރުވާ އެއްޗަކަށް ހެދުމަކީ މި ބިރުވެރިކަން އުފެއްދުމުގެ އެންމެ އިސް މަގްސަދަކީ.\nޑިސެމްބަރު 9, 2021 11:18\nވެކްސިންއަކާ އަޅައިގަނެގެން ނުނެއްޓެވިގެންތޯ މިއުޅެނީ؟ ނުވަތަ މި މަޖުބޫރު ކުރުމުގައި ފޮރުވިފައިވާ ބިރުވެރި ނާމާން އެހެން ކަމެއް އޮތީބާ؟\nޑިސެމްބަރު 9, 2021 21:10\n"އެހެން ކަމަކީ" ރާއްޖޭ ގެ ރައްޔިތުންނަށް މޮޅު ވެކްސިން އެއް ޖެހުން. މިހާރު މޮޅު ވެކްސިން އެއް ގެނެސްފި. ނަމަވެސް ޖަހަނީ ބޫސްޓަރ ޑޯޒް ގެ ގޮތުގައި. އިންޑިއާ އަށް ވެސް އެމެރިކާ އިން މޮޅު ވެކްސިން ދިން. އިންޑިއާ އިން ބޭނުން ނުކުރީ ވެކްސިން ވިޔަފާރި ހިންގަން ވެގެން. ރާއްޖޭ ގައި މި ގަނޑު ދެން ގަންނާކަށް ނުކެރޭނެ. މި ރާއްޖޭގައި ހުރިހާ ކަމެއްވެސް ވަނީ، "އަޅައިގަނެގެން ނުނެއްޓުނީމާ".\nޑިސެމްބަރު 9, 2021 11:44\nޖޯކެއްދޯ ، ދުވާލަކު 100 ވަރަކަށް މީހުން ފައްސިވުމަކީ ބާރަށް ފެތުރުމެއްތަ\nޑރ. ރާމީ ޙަސަން މަނިކު މ.ވައިނުޖެހޭގެ\nޑިސެމްބަރު 9, 2021 15:36\nރާއްޖޭ ގައި ޖަހަނީ މުޅި ދުނިޔޭގައި ވެސް ހުރި އެންމެ ފެންވަރު-ދަށް ވެކްސިން ކަން އެމެރިކާ އަށް އިނގެއެވެ. މި ވެކްސިނަކީ %63 ޔަޤީންކަން އޮތް ވެކްސިން އެއްކަންވެސް މުޅި ދުނިޔެ ދަނެއެވެ. މި ވެކްސިން ޖަހައިގެން ޔޫރޮޕް ގެ ގިނަ ޤައުމު ތަކަކަށް ނޭރެޔެވެ. އެމެރިކާ އަކަށް ވެސް ނޭރެޔެވެ. މި ވެކްސިން ރާއްޖެ އަށް ގެނައީ ވެންޓިލޭޓަރ ގެނައި އުސޫލުން، އެތެރެއިން "ކަޓު" ނަގައިގެން ކަމާއިމެދު ވަރަށް ބޮޑަށް ޝައްކު ކުރެވެެއެވެ. މި ގޮތަށް ޝައްކު ކުރެވެނީ، މި ވެކްސިން ގަތް އަގު އިބޫ ހާމަ ކުރެވެން ނެތް ކަމަށާއި، އެއީ "ސިއްރެއް" ކަމަށް އިބޫ ބުނެފައި ވާތީ އެވެ. އިބޫ އަކީ އޮޅުވާލައި، ބޮޑެތި ދޮގު ހަދާ މީހެކެވެ.